
FÉLAGSPRENTSMIÐJAN. 


 FORMÁLI. 

Áðr hefir þessi saga að eins verið gefin út einu sinni: 
„Fljótsdæla hin meiri, eller den længere Droplaugarsona 
saga, efter hándskrifterne udgiven af Kristian Kálund, 
Kjöbenhavn 1888“, og lét „Samfundet til udgivelse af 
gammel nordisk litteratur“ prenta hana. 

Útgefandinn, dr. Kálund, hefir ritað langan formála 
fyrir sögunni og skýrt þar frá ýmsu áliti sínu um aldr 
og efni sögunnar. 

„Fljótsdæla hin meiri“, eða Fljótsdæla saga, sem hún 
er nefnd í þessari útgáfu, hefir verið lítt kunn og hand- 
rit af henni óvíða, þótt ein tvö handrit sé til af henni í 
handritasafni ísl. Bókmenntafél. í Khöfn og eitt í Bók- 
mentafélagssafninu hér (í safni Guðmundar Einarssonar, 
enn það er ekki talið í prentuðu handritaskránni) og enn 
finnist örfá handrit af henni víðar hjá einstökum mönn- 
um eða á söfnum. 

Það er því ekki rétt, sem dr. Kálund segir, að al- 
menningr muni telja sögu þessa fullkomnari enn Drop- 
laugarsona sögu, því almenningr hefir ekki þekt hana 
og þekkir hana jafnvel ekki enn, þrátt fyrir „ítgáfu dr. 

Kálunds. Því sögnútgáfur „Samf. til udgivelse af gl. 
nordisk litteratur“ eru svo dýrar, að almenningr hér á 
landi kaupir ekki. 

Enn hitt er víst, að lærðir menn og vísindamenn hafa 
álitið sögu þessa gamla, og því hefir verið ráðið að gefa 
hana út með latneskri þýðingu, eins og dr. Kálund getr 
um, þótt aldrei hafi orðið af því, enda hefir Svb. Egils- 
son virt söguna svo mikils, að safna orðum úr henni í 
„Skáldamáls orðbók“ sína („Lexicon poeticum“), eins og 
dr. Kálund líka tekr fram. 

Konráð Maurer kallar söguna „tilbúning“ frá 17. öld, 
enn það er auðsætt, að hann hefir ekki þekt hana til 
hlítar. 

Kálund telr söguna vera samda á yfirfarstímabili milli 
miðaldanna og nýja tímans, eða nákvæmara tiltekið á 
fyrra hlut 16. aldar. 

Enn það er alls ekki líklegt, að þessi saga sé rituð 
um þær mundir. Málið á henni er of fornlegt til þess, 
og vér þekkjum engin rit frá þeim tíma í svo fornum 
búningi. Málið á söguritunum frá siðskiftatímanum er 
alt öðruvísi. Það er og miög ósennilegt, að 16. aldar 
menn hafi kunnað að fyrna svo ritmál sitt, eins og Kálund 
heldr. 

Meiri líkur eru því til, að sagan sé rituð á 15. öld, 
og hún gæti jafnvel, að því er málið snertir, verið rituð 
seint á 14. öld, því auðsætt er, að það hefir breyzt hjá 
þeim sem síðar hafa skrifað upp söguna. 

Það yrði oflangt mál hér að færa sönnur á þetta, fromr 
enn nú er gert. 

Enn þótt sagan sé svona gömul, þá kemr frásögnin 
í henni allvíða ekki heim við hinar austfirzku sögur, 
einkanlega Droplaugarsona sögu. Eigi að síðr er ekki 
fyrir að synja, að frásagnir Fljótsdæla sögu geti átt við 
sannleika að styðjast. Sagan er færð í letr mjög löngu 
eftir þann tíma er hún gerðist, og er því eðlilegt, að þar 
geti ýmislega verið blandað málum, enn annars eru ekki 
ósennilegri frásagnir í Fljótsdælu enn í mörgum öðrum 
Íslendingasögum; slíkt kemr jafnvel fyrir í hinum beztu 
þeirra. 

Svo virðist sem Fljótsdæla saga hafi upphaflega verið 
lengri enn hún er nú, og að síðari hluta Droplaugarsona 
sögu, sem hefst með 6. kap., hafi verið bætt síðar við sög- 
una, af því að þá hefir vantað aftan við hana. Þessi partr 
af Droplaugarsona sögu á heldr ekki vel við það, sem á 
undan er komið. Þar á móti bendir ýmisl. í Fljótsdæla 
sögu á, að endir hennar hafi verið, eða átt að vera, allr 
annar upphaflega. 

Í 27. kap. segir frá deilum þeim er urðu út af drápi 
Bjarnar í Snotrunesi, enn þar er ekki getið um Svein- 
unga Þórisson, sem Droplaugarsona saga segir frá Í 6. 
kap. með þessum orðum: 


Sveinungr hét maðr, er bjó á Bakka í Borg- 
arfirði. Hann var Þórisson. Hann var mikill 
maðr ok sterkr ok vitr. Hann var vinr Helga 
Droplaugarsonar. 


Þar segir og, að Sveinungr og Helgi hafi farið báðir 

til móts við Björn, þá er Helgi bað hann að „láta af 
kvámum til Þórdísar“. 

Að öðru leyti er frásögnin hin sama sem í Droplaug- 
arsona HÖgu, nema það sem sagt er um þá Hallsteinssonu 
og klausan um Flosa á Svínafelli, sem prentnð er aftan 
við þessa útg. ásamt fyrri hluta af Droplaugarsona sögu, sem 
rétt þótti að prenta hér til þess að lesendrnir hefði 
glöggara yfirlit yfir söguna í heild sinni. 

Það yrði langt mál, ef fara ætti að bera saman Drop- 
laugarsona sögu og Fljótsdælu, að því leyti sem þeim 
ber á milli, og verðr hér að sleppa því, enda getr les- 
andinn séð það sjálfr. 

Mér þykir eigi ólíklegt, að Fljótsdæla sé rituð í Eyja- 
firði, og dreg eg það af örnefnunum Naustadæli og Vind- 
gjá, sem eg ætla að muni verið hafa við Eyjafjörð inn- 
anverðan. Þar heitir bær Naust öðrum megin fjarðar, 
enn Varðgjá hinum megin, og Varðgjá getr hafa misrit- 
azt Vindgjá. Vegalengdin þar á milli er álíka og yfir 
Njarðvík, svo að þetta kemr vel heim. — Væri þá senni- 
legast, að sagan væri rituð á klaustrinu öðru hvoru, 
Munka-Þverá eða Möðruvöllum. 

Fljótsdæla saga er hér prentuð eftir útgáfu Kálunds, 
nema hvað einstöku leshættir eru hér leiðréttir. 

Með því að fá handrit eru til af Fljótsdæla sögu, og 
þau meira og minna rangskrifuð, má búast við að ýmsar 
afbakanir sé enn í sögunni. Af því má ekki ætla, að sag- 
an sé yngri enn hún er. Þar sem sagt er að „Hreiðarr 
sat við fornsögu“, þá getr það verið einhver misritun, eða 
að svo eigi að skilja, að hann hafi hlýtt á meðan forn- 

saga var sögð. — Lýsingar á búningum og híbýlum manna 
eru mjög fornlegar. 

Fljótsdæla saga er vel sögð og skomtilega. Málið er 
fornt. Staðalýsingarnar eru nákvæmar og réttar. Af 
bæjanöfnunum má meðal annars ráða aldr sögunnar, og 
benda“þan á, að hún sé ekki yngri enn getið er til hér 
að framan. 


TÍMATAL. 

Fæddr Ketill þrymr. . . . . . „ um 930. 
Fæddir Droplaugarsynir . . . . „— 965. 
Fæddr Helgi Ásbjarnarson „ „ . .— 950. 
Víg Helga Droplaugarsonar . . . .— 998. 
Víe Helga Ásbjarnarsonar . . . . — 1005. 


Grímr Droplaugarson deyr . - - „ — 1006. 












Fljótsdæla saga. 


BDorgerðr hét kona. Hon bjó í Fljótsdal austr. 
Hon var ckkja af hinum beztum ættum ok hafði þá 
fé lítit. Þar bjó hon, sem nú heitir á Þorgerðar- 
stöðum. Frændr Þóris Hrafnkelssonar vildu, at 
hann staðfesti ráð sitt ok fengi sér forystu ok 
fýstu, at hann bæði Þorgerðar; sögðu forgang 
góðan í því ráði. Þórir fekk þessarrar konu, ok 
skyldi boð vera at Hrafnkelsstöðum á mánaðar 
fresti. Var Ásbirni bróður hans boðit til boðs. — 
(rlúmr hét maðr, er bjó í Fljótsdal fyrir vestan, þar 
sem nú heitir á Glúmsstöðum. Þuriðr hét kona 
hans ok var Hámundardóttir, kynjuð sunnan ór 
Þjórsárdal. Þau áttu sér eina dóttur, þá er 
Oddbjörg hét. Þær mæðgur fóru í fjós einn 
morgin snemma; nautamaðr var í fjósi, enn 
Glúmr lá í rekkju sinni. Enn þá er þær kómu 
heim at bænum, var hlaupin skriða á bæinn ok 
l 

þar Glúmr inni orðinn ok allr lýðr, sá er á 
bænum var, nema þessir þrír menu. Eftir þessi 
tíðindi lætr Þuríðr færa bæinn yfir ána, hóti 
ofar enn áðr var. Hon bjó þar lengi; sá bær 
heitir nú síðan á Þuríðarstöðum. Þessi tíðindi 
spurðust í Hrafnkelsdal. Þuríðr var hin vitr- 
asta kona og skörungr mikill; fæddi hon upp 
meyna með mikilli virkt; var hon ok allra 
kvenna vænst ok bezt ment. Ok er Ásbirni 
kómu orð bróður síns, tekr hann því vel ok 
býðr at sér vinum sínum, ríðr vestan yfir heiði 
ok kemr á Þuríðarstaði þess erendis, at hann 
biðr Oddbjargar sér til eiginkonu, ok þat var 
ráðit; fór við þat ofan til boðsins, at hann flutti 
þetta brúðarefni með sér. Sjá veigla fór vel 
fram ok var all-fjölmenn; váru bæði brullaupin 
í senn. Eftir boðit ríðr Ásbjörn vestr yfir heiði 
með konu sína heim á Aðalból; váru góðar sam- 
farar þeira. Þau Þórir ok Þorgerðr váru á- 
samt til þess, at þau gátu son ok dóttur: haun 
hét Hrafnkell, enn hon Eyvör. Hon var gefin 
Hákoni á Hákonarstöðum, er nam Jökulsdal. 
Enn þau áshjörn ok Oddbjörg áttu fjórar dætr 
ok kómust engar ór barnæsku. Knn siðast áttu 
þau son, cr Helgi hét; hann vóx upp með föð- 
ur sínum ok var hinn efnilegasti maðr. Þeir 
frændr uxu upp þar í heraðinn jafnsnemnma ok 
var þeira fjogurra vetra munr. Þeir bræðr sátu 
langa hríð í ríki sínu, ok var gott samþykki 

þeira, meðan þeir lifðu báðir, ok varð Þórir 
sóttdauðr; enn eftir hann tók fé ok mannafor- 
ráð kona hans ok Hrafnkell son hans, þó at 
hann væri ungr at aldri, með umsjá Ásbjarnar. 
Helgi vóx upp á Aðalbóli með föður sínum; 
hafði hann alla hluti til þess, at hann þótti 
betr mentr enn aðrir menn, bæði at yfirlitum 
og skapsmunum. Oddr hét maðr. Hann hafði 
þar land numit; bæði var hann blindr ok gam- 
all í þann tíð. Hann átti einn son, er Ölviðr 
hét; hann tók fjárforráð eftir föður sinn. Ölviðr 
var mikill maðr vexti, allra manna málgastr, 
ósvinnr ok óvinsæll, heimskr ok illejarn ok í 
öllu ójafnaðarmaðr. Hann var aðdráttarmaðr 
mikill at búinu, bæði af fjörðum neðan ok af 
fjöllum ofan. 

2. Þat bar til á einu sumri, at Ölviðr bjó 
ferð sína upp í Fljótsdals herað til grasa, alt 
frani at jöklum. Í þessarri ferð ganga hross- 
in frá þeim Ölvið ofan eftir Fljótsdal, enn hann 
leitar ok hans menn ofan eftir heiðum hross- 
anna ok finnr eigi. Ok er hann kemr fyrir 
botninn á Hrafnkelsdal, þá sjá þeir stóðhross 
mörg ofan í dalinn, er Ásbjörn átti. Ölviðr bað 
þá taka hrossin ok færa upp á föng sín. Mönn- 
um hans þótti þat óráðlegt, at taka hross Ás- 
hjarnar; sögðu þat eigi vel dugat hafa við föð- 
ur hans. Ölviðr kvaðst eigi vilja vera óbirgr 
á fjöllum uppi fyrir eign annarra manna, — 

1* 

„ok hirði ek aldri, hverr á, ok skal taka hross 
at vísu“. Ok svá gerðu þeir, ok eru síðan lagð- 
ar klyfjar á hrossin ok gengu þau heim á Odds- 
staði með. Ok eftir þat sendir hann hrossin 
vestr yfir heiði, ok váru þau tilger all-óþokku- 
lega. Ok er hrossin kómu aftr, þá ríðr Ásbjörn 
austr yfir heiði ok kemr á Oddsstaði. Hann 
drap á dyr ok bað Ölvið út ganga. Hann gerir 
svá ok heilsar vel Ásbirni. Ásbjörn spurði, 
hvern óskunda hann átti honum at gjalda. Enn 
Ölviðr kvaðst honum ekki ilt eiga at gjalda. 
„Þat ætlaða ek“, sagði Ásbjörn, „því at ek 
þykjumst ómeinn við aðra; skal ek þetta vel í 
höndum hafa, ef þú vilt þessa máls áunna sem 
öðrum þykkir rétt, nema þú vilir heldr, at vit 
semjum með okkr“. Ólviðr kveðst eigi vita, at 
um þetta væri at málþarfa, ok kvaðst engis 
máls viljaáunna,- - „þykki mér þat jafnskaplegt, at 
hvárr vár bónda sé eigi óbirgr fyrir annars 
eign; mun ek ok gera alla jafna um þetta mál, 
þó at þér hafið heldr mannaforráð enn vér; ok 
man þér mál þykja bóta fyrir þetta mál áðr ek 
bæti þér þetta eða öðrum, þó at ek geri þeim 
slíkt“. Ásbjörn segir. at honum mundi þat eigi 
vel gefast. Reið hann heim við svá búit, ok 
er heima þau misseri. Ok er leið fram at vár- 
þingi, þá reið Ásbjörn ofan í Fljótsdals herað 
ok stefndi Ölviði til várþings til Kiðjafells, — 
þessi þingstöð er á hálsinum milli Skriðudals ok 

Fljótsdals — ok sótti þar hrossamálit. Þar 
urðu öngvir menn til varnar, ok lýkr Ásbjörn 
sektarorði við Ölvið; reið við þat heim at hans 
(ol:) háði féránsdóm. Síðan ríðr Ásbjörn á Odds- 
staði ok tekr Ölvið höndum í rekkju, leiddu 
hann út ok drápu þegar. Ásbjörn kvaðst svá 
leiða skyldu smámennum at veita bóndum á- 
gang. Skifti Ásbjörn þá fénu við konu hans; 
tók hon lausafé ok búsbirgðir; hann tók bústað- 
inn undir sik ok fekk þar forráðsmann fyrir. 
Enn hann sitr á Aðalbóli um hríð, ok hlytr 
þar nú frá at hverfa um sinn. 

3. Þiðrandi hét maðr; hann bjó á þeim bæ, 
er í Njarðvík heitir; hon liggr milli Fljótsdals 
heraðs ok Borgarfjarðar. Þiðrandi átti manna- 
forráð um Njarðvík ok upp í herað at Selfljóti. 
Seltljót gengr fyrir austan ór heiðinni milli Gils- 
árteigs ok Ormstaða, ok svá fellr þat ofan í 
Lagarfljót. Þetta ljót er fyrir ofan reitinn, 
enn Lagarfljót fyrir vestan, ok er þat kölluð 
Útmannasveit. Þetta var þá hundrað bónda eign 
ok LXXK. Þiðrandi var ríkr maðr ok þó vin- 
sæll, því at hann var hægr við sína undirmenn. 
Hann var sterkr ok mikill vexti, ok haukr at 
hug. Hann bjó lengi ok var gagnveitull; ok 
þá er hann var gamall maðr, var hann kallaðr 
Þiðrandi hinn gamli. Var hann ok svá, því 
at menn segja þat, at hann hefði sex vetr hins 
fjórtanda tigar. Hann var þá þó enn hress maðr; 

hann var virkr at fé, ok gekk hann þá jafnan 
at, er húskarlar gáfu litinn gaum at. Þat var 
einn vetr um brundtíð, at húskarlar hans váru 
rónir á sjó at leita fiska, enn sumir at heyvi, 
at hann gengr til hrútahúss síns, þess er inn- 
an garðs var. Á því kveldi kómu allir fyrri 
heim énn hann. Menn spyrja, hvar hann muni 
vera. Konur sögðu, at hann hefði gengið til 
hrútahúss síns. Nú er hans leitat þangat; sitr 
hann fyrir utan garðinn þar hjá húsinu. Menn 
spyrja, hvi hann færi eigi heim. Hann segir 
sér gönguna óhæga verit hafa, enn kvað þá þó 
lítit um hafa batnat, ok sagði hrút einn hafa 
lostit sundr í sér lærlegginn. Var hann við 
þetta heim borinn ok ger hvíla hans. Ok eftir 
þat lystr í verkjum, ok blæss lærit mjök ok 
þetta leiðir hann til bana. Hann átti eftir tvá 
sonu; hét hinn eldri Ketill, enn Þorvaldr hinn 
yngri. Hvárrtveggi þeira bræðra var mikill 
vexti. Þorvaldr var manna sjálegastr, hljóðr 
ok fáskiftinn, hann var hinn mesti sannsmaðr 
um flesta hluti. Enn Ketill var manna sterk- 
astr í þat mund; hann var ljótr maðr ok þó 
höfðinglegr, dökkr ok mikilúðlegr; hann var 
manna hægastr hversdaglega, enn hann var 
þögull ok fálátr snemma, ok var kallaðr Þrum- 
Ketill. Gallar stórir váru á hans skapsmunum; 
sumir kölluðu þat meinsemd. Þat kom at hon- 
um í hverjum hálfum mánaði, at skjálfti hljóp 

á, hans hörund, svá at hverr tónn í hans höfði 
gnötraði, ok hrærði hann upp ór rúminu. 
Varð þá at gera fyrir honum elda stóra, ok 
leita honum allra hæginda, þeira er menn máttu 
veita. Þessum hroll ok kulda fylgdi bræði mik- 
il, ok eirði hann þá engu, því er fyrir varð, 
hvárt sem var þili eða stafr eða menn; svá þó 
at eldar væri, þá óð hann. Þá gekk hann und- 
an húsum þili eða dyrabúning, ef fyrir varð, 
ok gekk þetta á hverjum þeim degi, er at hon- 
um kom, ok urðu menn þá alla vega at vægja 
til við hann, sem máttu. Enn þá er af honum 
leið, var hann hægr ok stjórnsamr. Þetta kom 
ok til mikils gagns honum ok mörgum öðrum, 
þá er á leið æfi hans. Systir þeira bræðra hét 
Hallkatla, dóttir Þiðranda hins gamla. Hon 
var gift Geiti Lýtingssyni, er bjó í Krossavík 
norðr í Vápnafirði. Geitir var vinsæll maðr, 
enn forgangr Hallkötlu var einkar góðr. Þau 
áttu tvá sonu; hét hinn eldri Þorkell, enn Þiðr- 
andi hinn yngri; hann hafði nafn afa síns. 
Þessir bræðr váru báðir vel mentir, ok þó sinn 
veg hvárr. Þorkell var jarpr á hár, dökkr 
maðr, lágr og þreklegr, ok kallaðr manna minstr, 
þeira sem þá váru, manna skjótlegastr ok hvat- 
astr, sem raun bar á, því at hann átti oft við 
þungt at etja ok bar sik í hvert sinn vel. 
Þiðrandi Geitisson var manna mestr ok sterk- 
astr; fanst eigi sá maðr í þann tíma, er sæmi- 


8 FLJÓTSDÆLA SAGA. 


legri væri. Er ok svá sagt, at hann hafi hinn 
fjórði maðr verið bezt mentr á öllu Íslandi, enn 
annarr maðr er til nefndr Kjartan Óláfsson; 
hinn þriði Höskuldr Þorgeirsson Ljósvetninga- 
goða, enn hinn fjórði Ingólfr Þorsteinsson, er 
kallaðr var Ingólfr hinn væni. Segja fróðir 
menn, að öngvir hafi með slíkri mentan skap- 
aðir verið á öllu Íslandi, sem þessir fjórir menn, 
ok er svo mikit af sagt ásjánu þessarra manna, 
at margar konur fengu eigi haldit skapi sínu, 
ef litu fegrð þeirra; ok þat er alþýðu rómr, at 
þar eftir færi önnur mentan þeira. 

á. Hróarr hét maðr. Hann bjó á þeim bæ, 
er at Hofi hét; þat er í Fljótsdals heraði fyrir 
vestan Lagarfljót ok fyrir utan Rangá, enn fyr- 
ir austan Jökulsá. Þessi sveit hefir tekit við- 
nefni af Hróari ok heitir Hróarstunga. Hann 
fekk ok viðnefni af Tungunni ok var kallaðr 
Tungu-goði. Barnlauss maðr var hann ok átti 
mergð fjár. Hann var þá gamall maðr. Þess 
er getit, at Hróarr gerir heimanför sína norðr 
til Vápnafjarðar. Hann kemr at kveldi í Krossa- 
vík hina ytri. Geitir Lýtingsson tók við hon- 
um vel ok ágætlega ok bauð honum þar at sitja 
meðan hann vildi. Hróarr 'Tungu-goði er þar 
þrjár nætr. Eftir þat biðr hann reka at hesta 
þeira félaga ok kvaðst þá vilja lýsa yfir erend- 
um sínum — „ok em ek til þess hingat kominn, 
at ek býð heim til fóstrs Þiðranda syni þínum; 

ok ef þú vilt þetta, þá gef ek honum eftir minn 
dag fé ok staðfestu ok ríki. Enn Þorkell taki 
þitt mannaforráð eftir þinn dag. Þykki mér þú 
því at eins mína ferð góða gera, ef ek fæ þetta 
sem ek beiði; mun okkr þá at þessum manni 
vera mikill styrkr, at hann er sonr þinn, enn 
fóstri minn ok erfingi“. Geitir kvaðst eigi nenna 
né vilja drepa hendi við svá miklum sæmdun. 
Ferr nú Þiðrandi austr með Hróari í Tungu ok 
gerir Hróarr til hans hvað öðru betr. Hefir 
Þiðrandi þar litla stund áðr verit, at þat máttu 
allir sjá, at Hróarr unni honum mikið, ok þar 
út í frá alþýða manns; svá var hann vinsæll, 
ok þat helzt honum til dauðadags. Var þá 
Þiðrandi sex vetra gamall, er hann fór til fóstrs 
ór Krossavík. Þorkell var þá tíu vetra. 

%. Þeir bræðr í Njarðvík sömdu eigi öll mál 
með sér um fjárráð. Ketill vildi einn ráða öllu, 
svá at Þorvaldr var at öngu kvaddr. Enn Þor- 
valdi leiddist þat brátt. ok beiddi at þeir mundi 
skifta fé ok mannaforráði. Enn Ketill bað hann 
skifta, þegar hann vildi, ok kvaðst honum unna 
við sik alls fjár at helmingi — „enu manna- 
forráð er lítit, ok nenni ek eigi at skifta, því 
at ek ann þess öngum nema mér“. Þorvaldr 
þóttist lafnt eiga hvárttveggja, þó at hann næði 
eigi, — „enn sét hefi ek þat fyrir löngu, at þú vilt 
mig flestu affella. Þykki mér sem sénn muni 
minn kostr, at ek mumi slíkt hljóta at hafa, 

sem þú skefr mér af fé; enn þó skulu vit skilja 
at sinni, þó at þú gerir minn harðan. Enn 
vita skaltu þat, at ek þykkjumst at helmingi 
eiga, þó at ek fái eigi svá búit“. Síðan leitaði 
Ketill at fémunum, ok skiftir öllu fé í helminga 
við Þorvald, bæði kvikfé ok lausafé, ok öllu 
því er innan veggja var, nema goðorði: því 
skifti hann eigi. Eftir þat fór Þorvaldr á burt 
með alla eign sína upp um heiði; hann bygði 
lendur sínar, þær sem hann hafði hlotit, enn 
seldi kvikfé at leigu. Skip stóð upp í Fljóts- 
dals heraði við hin eystri fjöll, þar sem heitir 
Unaóss. Þorvaldr fær vöru, ok ræðr sik í þetta 
skip ok fór utan; ok er þeir koma í haf, byr- 
jaði þeim lítt, ok velktust úti lengi sumars, ok 
at áliðnu sumri fá þeir veðr stór ok ákaflega 
hríð. Þessi veðr leiða þá ór hafi ok sigla at 
Hjaltlandi um nótt. Þar váru útfiri mikil, ok 
sigla þeir í boða ok brjóta skipit í spán, ok 
týndist fé alt, enn menn kómust lífs á land. 
Þorvaldr kom á land sem aðrir menn; var hann 
í íslenzkum klæðum. Öngvan hlut rak upp af 
fé Þorvalds nema eitt spjót mikit; tók hann 
þat í hönd sér. Hann var tvær nætr við strönd- 
ina ok beið, ef nökkut ræki upp af hans varn- 
aði, ok vill þat ekki verða, at þau mörk finn- 
ist, at Þorvaldr ætti. Sýnist honum þat ráð, 
at sitja þar eigi lengr birgðalaust; er þat einn 
dag, at hann gengr í burt. Fyrir Hjaltlandi 

réð þá jarl einn, sá er Björgólfr hét; hann var 
þá gamall maðr. Það sýnist Þorvaldi, at snúa 
þangat at, er jarl réð fyrir. Hann settist utar- 
lega um kveldit, enn um morguninn gekk hann 
fyrir jarl. Sjá jarl var vinsæll af alþýðu, enn 
var þó þá óglaðr. Hann kvaddi vel jarlinn. 
Hann tók því vel. Jarl spurði, hverr hann væri. 
Hann kvaðst vera íÍslenzkr maðr, leysingi einn 
af smám ættum, nýkominn ór skipbroti, auralauss 
maðr — „veitið mér, herra, vetrvist, því at ek 
vil gjarnan með yðr vera“. Jarl mælti: „Svá 
lizt mér á þik sem þess munir þú þurfa“. Þor- 
valdr bað hann vísa sér til sætis. Jarl mælti: 
„Sittu á óæðra bekk, þar sem mætast þrælar 
ok frjálsir menn; vertu fáskiftinn ok kátr af 
þyrft þinni við alla“. Þorvaldr gekk til sætis 
ok er hann þar um vetrinn; gerir hann eftir 
því sem jarl mælti, at hann var kátr við bekkju- 
nauta sína, enda váru þeir auðveldir í öllum 
spurningum, ok spurði hann jafnan margs. Ok 
leið vetrinn mjök fram at jólum. Þá ógladdist 
mjök lýðrinn; jarlinn gerði þá mjök ókátan. 
Jarl átti sér konu unga, ok tvá sonu við, unga 
at aldri enn væna at álhti. Ok þat var einn 
aftan, at Þorvaldr spyrr þá er næstir honum 
váru, hvat mönnum stæði fyrir ógleði; enginn 
vildi segja honum ok liðr nú at jólunum. Þat 
var eina nótt, at þeir menn heyrðu, sem næst 
lágu Þorvaldi, at hann lét illa í svefni. Þeir 

vildu vekja hann, enn jarl bað þá láta hann 
njóta draums síns. Síðan vaknaði hann ok spurðu 
menn, hvat hann hefði dreymt, enn hann vildi 
þar ekki frá segja. Þat var tveim náttum áðr 
at menn heldu jól sín, at Þorvaldr gekk fyrir 
jarl ok kvaddi hann vel ok virðulega. Jarlinn 
tók því blíðlega. Þorvaldr mælti: „Því em ek 
hér kominn, at ek vil spyrja yðr at því, er eng- 
inn vill annarr mér segja; ek vilda vita, hvat 
til berr um ógleði þeira manna er hér eru; því 
at menn njóta hvárki svefns né matar, ok aflar 
mér þat nökkurrar hrygðar. Þykki mér þú af 
því líklegastr til at segja mér, þeira sem hér 
eru, at þú ert hér formaðr annarra“. Jarl 
kvað hann þess ekki þurfa at forvitnast — 
„því at þat skiftir þik öngu. Þú munt ekki 
at því gera, ok hafðu öngva þökk fyrir fréttina; 
forvitnizt þér þat margt, at yðr er engin þörf 
á, ok væri þat maklegt, at þess gildi einhverr“. 
Þorvaldr kvaðst eigi mundu at hafa spurt, ef 
hann hefði vitat, at honum þótti fyrir — „mun 
ek þá ok frá hverfa, enn bið ek, at þér ráðið 
draum minn“. Jarl svarar: „Enginn em ck 
drauma maðr; kann ek ok eigi ráða þá, því at 
ek hendi ekki tal af þeim, enn þó máttu segja, 
ef þú vilt“. Þorvaldr mælti: „Þóttumst ek 
ganga til sjávarsins með þeim sama búningi, 
sem ek em vanr at hafa hversdaglega. Mér 
þótti þann veg ljóst, at ek sá leið mína. Spjót 

mitt hafða ek í hendi mér. Mér þótti vera 
fjara, er ek kom til sjávarins, enn eigi flóð. 
Ek þóttumst ganga með sjónum, þar sem váru 
sandar miklir ok útfiri; ok er þat þraut, varð 
fyrir mér fles ein; enn er ek fór yfir gjögurinn, 
var þar vaxit þangi stóru, ok þá sá ek á land 
upp hæð mikla eða fjall; enn í fjalli því fram- 
an Váru hamrar við sjóinn ok bjarg mikit ok 
hátt. Ek þóttumst þar vaða fyrir framan ok 
hafa djúpt. Þá kom ek á smámöl; gekk ek 
þá lengi með sjónum milli ok bjargsins. Þá 
varð fyrir mér hellir mikill ok gekk ek þar inn. 
Ek sá þar brenna ljós, svá at hvergi bar skugga 
á. Ek sá járnsúlu eina standa upp í hellinum 
undir ræfr; enn við þessa súlu var bundin ein 
kona; hendr hennar váru bundnar á bak aftr, 
enn hári hennar var vafið um súluna; hlekkir 
váru um hana ór járni; var þar láss í öðrum 
enda, ok var hon þar læst við; ek þóttumst 
taka til at leysa hana, ok þat gat ek leikit; 
sá ck þar ekki fleira kvikt enn hana eina. Fór 
ek þá þaðan í burt með hana. Þóttumst ek þá 
fara fyrir forvaðann ok kvámumst ek þar. Þá 
þótti mér sem mér væri eftirför veitt af ein- 
hverju kvikindi, var mér þat mikill ótti. Vit 
hittumst, enn ekki man ek hversu fór með okkr; 
mun ek þá hafa látit illa í svefninum. Í því 
vaknaða ek“. Jarl varð svá rauðr, er hann 
heyrði þetta, at honum mátti nálega einum fingri 

dreyra vekja. Hann þrútnaði mjök ok mælti: 
„Undarlega er yðr farit, at þér segið, at yðr 
dreymi þat er menn segja yðr; ok er ærin skap- 
raun mín, þó at ek sé ekki mintr á; því at ek 
man enn nær dóttir mín hvarf á burt heðan. 
Væri þat maklegt, at sá kendi á sínum hlut er 
þér sagði, þar sein ek hefi áðr bannat öllum“. 
Þorvaldr svarar: „Vel máttu vita þetta, herra; 
enginn þinna manna hefir mér þessi tíðendi 
sagt; þetta hefir mér í svefni sýnt verit. Mun 
ek hér svá mikit mál til taka sem þér vilið“. 
Jarl þagnaði ok svaraði af stundu: „Hér skift- 
ir tvennu um þína hagi, at þú ert maðr for- 
spár, ella muntu dauðamaðr af stundu“. Þor- 
valdr svarar: „Ek vilda at þér segðið mér 
þau tíðendi, er hér hafa orðit í yðrum hýbýl- 
um; þykkjumst ek vita, at mikil munu orðin“. 
Jarl svarar: „Hví mun eigi verða svá at vera. 
Ek átta mér eina dóttur, fyrr enn þessa sveina 
tvá, er Droplaug hét; þat var kallat, at hon væri 
vel ment; ek unna henni mikit. Á hinum fyrr- 
um jólum hvarf hon heðan brott. Hana tók 
jötunn sá er Geitir heitir; á hann þar bygð, er 
þú þóttist koma; þat heitir Geitishamarr, enn 
þat fjall heitir Geitissúlur. At þeim manni 
verðr mörgum mein; meiðir hann bæði menn ok 
fé, enn sjá meinvættr er mest á öllu Hjaltlandi. 
Hefi ek þat mælt, at þeim manni munda ck 
hana gefa, ef nökkurr væri svá frækinn, at 

henni næði á burt“. Þorvaldr kvaðst það ólík- 
legt þykkja, at hon mundi þaðan nást. Jarl 
svarar: „Eigi munda ek hana með þeim hætti 
á burt hafa látit, ef ek hefða ráðit“. Synist 
mér þú skyldr tilaðleggja þik í nökkura hættu, 
er þú hefir fyrstr til orðit eftir at spyrja“. Þá 
svarar Þorvaldr: „Ek vilda aldri eftir hafa 
spurt“, — ok snýr þegar á brott ok til sætis 
síns. Eftir náttverð fara menn til rekkna. Ok 
er Þorvaldr finnr, at menn eru sofnaðir, þá ríss 
hann upp ok tekr spjót sitt í hönd sér. Hann 
gengr með söndum nökkurum ok stefndi til 
norðrs, mjök hina sömu leið, sem honum hafði 
sýnzt í svefninum. Þar til gengr hann, er fles 
ganga ok gjögrar ok þang stórt; þá varð fyrir 
honum malargrýti. Gengr hann enn þar til, 
er forvaði var, ok veðr hann fyrir forvaðann. 
Hér kemr hann nú, sem honum hafði sýnzt í 
svefninum, ok gengr at helli ok inn í hellinn, 
Sá hann at ljós brann; öðrum megin sá hann 
rekkjurúm eitt, miklu meira enn hann hefði 
annat fyrr sét slíkt, ok hugsaði, þó at hann 
legðist niðr í rúmit, ok annarr maðr jafnmikill 
honum ok spyrndist í iljar, at þó mundi ærit 
langt, enn Þorvaldr var þó manna mestr. Þessi 
rekkja var ekki at öðru minni enn at lengd. 
Var þessi hvila öngu tjölduð nema borða einum, 
enn yfir rekkjuna var breitt guðvefjar pelli. 


Ld 
“ 


Beðirnir váru stórir, svá at mikit var upp ór 

hvílunni. Yfir hvílunni sá hann hanga eitt 
sverð mikit; hann tók þat ofan ok fylgdi steina- 
fall mikit; sverðit var búit vel at umgerð; járn- 
hjölt vóru at; ekki var þat búit meir. Hann 
brá svérðinu ok var þat grænt at lit, enn brúnt 
með eggjunum; hvergi var ryðflekkr á sverð- 
inu; eigi hafði hann sét vápn jafneigulegt. 
Hann sá öðrum megin í hellinum varnings hlaða; 
alls kyns íslenzk vara ok léreft ok margskonar 
varning sá hann þar liggja, er nöfnum tjáði at 
nefna, ok svá hin beztu föng kostar ok nóglegs 
drykkjar. Þar váru allskyns gæði, þau er betra 
var at hafa enn missa. Hann sá járnsúlu eina 
í miðjum hellinum, ok þar konu við bundna, 
með þvílíkum hætti, sem honum sýndist í svefn- 
inum. Hon sat í rauðum kyrtli, enn svá fögr 
sem honum sýndist hon í svefninum, þá sýndist 
hon honum nú miklu fegri. Hann gekk at 
henni ok heilsar hon honum. Hann tók þvi vel 
ok spurði, hver hon væri. Enn hon sagði til, 
ok kvaðst Droplaug heita ok vera dóttir Björg- 
ólfs jarls. Hon bað hann fátt við sik mæla — 
„er þér nauðsynlegra at leita þér lífs, því at 
þú ert verr kominn, enn þú hyggr. Hér ræðr 
fyrir troll svá mikit, at honum finst eigi annarr 
líkr; er ek miklu fastlegar komin, enn þú 
megir mér á burt koma“. Hann segir hana með 
sér fara mundu. Hon segir, at hann megi þat 
ekki, — „því at hann er miklu meira troll enn 

menskir menu megi rönd við reisa. Mun hann 
heim koma brátt; því at hann ferr at föngum 
í nótt, enn bindr mík við súluna meðan hann 
er í burt; enn um daga er hann í rekkju sinni 
ok leikr þá at mér, kastar mér hönd af hendi 
ok hendir mik, enn þá er hann vill sofa, fær 
hann mér til leikna gull ok gersemar. Hann 
fær mér ok öngva þá fæðu, at ek megi eigi 
vel neyta, ok engu hóti þykist hann of vel við 
mik gert geta, þat er hann má“. Þorvaldr 
svarar: „Annathvárt skuln vit bæði burt kom- 
ast eða hvártki“. Hann brá þá sverðinu, ok 
hjó af henni járnfestina, ok beit svá vel at þeg- 
ar tók í sundr. Hann leiðir hana þá út af 
hellinum; ekki hafði hann fé í burt nema sverð. 
Þau ganga nú eftir mölinni ok at forvaðanum. 
Hann fann at hon var dregin mjök, því at hon 
var örþreytt. Tekr hann hana þá upp í fang 
sér ok veðr fyrir forvaðann ok hafði hann nú 
sýnu djúpara enn í fyrra sinni, því at flætt var 
mjök. Hann gat litit upp fyrir sik í bergit, 
at skor var því líkust sem höggvin væri með 
berghöggi; ekki nær hann þangat. Hann sá 
himintungl ok var þá komit mjök at degi. Þá 
var hann kominn mjök á tlesina; var þá sein- 
fært mjök, ok þá heyrði hann aftr til hellisins 
óp mikit. Konunni brá mjök við þessi læti ok 
bað Þorvald láta sik ofan — „ok sagða ek þér 
áðr, at þú mundir ekki mega við mik kjalast; 
9 

ok leituðu fyrir þér. Nú er hann heim kominn 
ok mun hann verða mér feginn; enn hann mun 
ekki eftir þér leita, ef hann ratar mik“. Hann 
svarar: „Þat skal aldri verða, því at eitt skal 
yfir okkr ganga, meðan ek má á þér halda“, 
— steypir af sér loðkápunni ok færir hana í; setr 
hana niðr síðan í gjögurinn ok spjótit hjá henni; 
enn hann snýr aftr á veginn. Hann sér þá at 
bar við himni höfuð jötunsins, miklu hærra enn 
hamarrinn. Hann bar at henni grjót svá mikit, 
at hon mátti ekki á burt komast. Þá tók hann 
sverðit ok gengr móti jötninum.  Jötunninn 
kallar hátt ok bað hann niðr láta melluefni sitt 
— „ætlar þú þér mikit í fang at færast, au- 
virði þitt, er þú vilt taka hana frá mér, er ek 
hefi áðr lengi átt“. Ok í þessu stígr jötunninn 
upp Í skoruna bjargsins, þá sem Þorvaldr hafði 
sét, enn öðrum fæti á flesin ok varð hann cigi 
vatskorr. Ok sá hann, at til þess var þessi 
skor, at jötunninn vildi eigi vaða. Enn í þessu 
kemr Þorvaldr at, ok hleypr inn undir hann, 
enn jötunninn breiðir frá sér lámana ok ætlaði 
at taka Þorvald. Enn í því höggr Þorvaldr 
til hans, ok kom á mitt lærit jötunsins, ok tók 
af fótinn vinstra megin fyrir ofan kné ok kom 
sverðit í sandinn niðr. Enn jötunninn fell ok 
kvað við sárlega ok mælti: #„„llla hefir þú mik 
svikit, ok meir enn ek ætlaða, at þú hefir tekit 
þat eitt vápn, er mér mátti grand vinna. Fór 

ek af því óhræddr eftir þér, at ek hugsaði ekki, 
at smámenni mundi mér verða at bana. Enn 
nú muntu þykjast hafa mikinn sigr unnit. Muntu 
ætla at bera vápn þetta ok þínir ættmenn, enn 
þat mæli ek um, at þá verði þeim sizt gagn at, 
er mest liggr við“. Þorvaldr leitaði þess á, at 
hann skyldi ekki fleiri orð mæla þeim til ó- 
þurftar, ok höggr á hálsinn svá at af tók höf- 
uðit, ok stakk höfðinu milli þjóanna; því vann 
hann þat eigi fyrri, at hann fálmaði höndunum, 
ok fekk Þorvaldr eigi færi á honum fyrr enn 
hann kyrðist. Gengr hann síðan burt frá hon- 
um ok þar til er hon lá, ok fann þá at á henni 
var ómegin eða óvit. Hann tekr hana upp ok 
rann þá af henni brátt svá sem svefn. Hann 
sengr með hana þar til er hann kemr heim til 
hallar. Þá váru menn at dagdrykkju; menn 
höfðu saknað Þorvalds ok gáfu þeir ltinn gaum 
at því. Ok nú gengr hann inn í höllina ok 
hafði Droplaugu á handlegg sér, enn sverð í 
annarri hendi; gekk hann fyrir jarlinn ok 
kvaddi hann ok kvaðst færa honum dóttur sina. 
Jarl var henni einkar feginn ok margir aðrir. 
Jarl spurði, með hverjum hætti eða atburð hann 
hefði henni náð. Hann sagði allan atburð, ok 
kvað mjök eftir drauminum gengit hafa. Jarl 
svarar: „Mikil er gifta þín ok gæfa, er þú 
hefir unnit þann óvin, er hér hefir mestr verit 
á váru landi; enn þó munu vér brátt sjá þetta“. 

Ox 

Hirðmenn sögðu, at þetta mundi ekki svá mikit 
tröll vera sem menn höfðu látit, — „at hann 
hefir einn unnit, ok man þetta lygi ein vera“. 
Ok eftir þetta ætlar Þorvaldr at snúa til sætis 
síns. Jarl kallaði þá eftir honum, ok bað hann 
sitja þat forsæti fyrir framan hásætit — „mun 
annathvárt vera um hagi þína, at þú munt meiri 
virðingar verðr, enn ek hefi til þín gert, eða 
þú munt ekki langærr maðr verða. Enn þat 
megu allir sjá, at þú hefir oss góða fórn fært. 
Er þín för góð orðin, ok er oss nú jafnnýtt um 
sem þá er enginn varð til í þenna háska at 
ganga. Enn aldri mun mér efalaust, at vér 
njótim þessarrar konu, fyrr enn ek veit at sá 
fjándi er afráðinn“. Eftir þat drekka menn ok 
heldr í skemmra lagi; þá eru tekin ofan borð. 
Björgólfr jarl bað menn sína vápnast ok ganga 
til at sjá þessi tíðendi. Þeir fara ok Þorvaldr 
með þeim, ok koma þar til er sjá dólgr lá, ok 
sá nú allir, hversu at var unnit; gengu margir 
tæpt at, þeir er áðr kölluðu þetta lítit þrekvirki 
verið hafa. Jarl lætr fella mörk ok draga sam- 
an; hann lætr hlaða bál ok láta síðan draga 
jötuninn út á bálið ok brenna hann at köldum 
kolum, ok eftir þat flytja þeir öskuna á sjá út, 
Síðan fara þeir til hellisins á skipunum ok flytja 
þaðan mikinn auð ok alt þat er fémætt var, ok 
flytja heim. Er þat kallat jafnan síðan Geitis 

hellir eða Geitis hamrar. Ok er ekki getit, at 
hann sé síðan af tröllum bygðr. 

6. Þá er menn kómu heim, var varningrinn 
tíndr, ok er þat kallat, at þar væri saman kom- 
inn mestr hluti þess varnings, er á því skipi 
var, er Þorvaldr hafði á verit, ok þar kendi 
Þorvaldr alla sína vöru. Þorvaldr ok jarl létu 
þat hvern mann hafa er sér kendu, enn hitt 
var þó miklu meira, er enginn bar kensl á, fyr- 
ir því at íslenzkr varningr var lítils verðr hjá 
því sem annat var, því at þat var margra 
manna sælur. Síðan launaði Þorvaldr þeim 
mönnum vel, er sitt erfiði höfðu fyrir þessu haft. 
Þorvaldr sitr nú í Hjaltlandi í mikill virðingu. 
Þótti þat hit mesta þrekvirki, er hann hafði 
unnit. Jarlinn virði engan mann fyrir Þorvald 
fram ok þar gerðu aðrir menn eftir. Sat hann 
þar þau misseri hin næstu. Ok á þessu sama 
sumri spurðist virðing sjá tíl Íslands, er Þor- 
valdr hafði fengit á Hjaltlandi. Margir menn 
í Austfjörðum fögnuðu er þeir spurðu, at svá 
hafði atborizt, nema Ketill bróðir hans; hann 
lét sem hann vissi eigi. Þótti mönnum mikil 
gifta til Þorvalds fallit hafa, svá afskiftan sem 
Ketill hafði hann gert. Þorvaldr sat á Hjalt- 
landi framan til jóla ok þá gekk hann fyrir 
Jarl ok kvaddi hann, ok spurði hann hvárt hann 
myndi nökkut til hinna fyrri jóla; hann kvaðst 
gerla muna. „Þá mun ek heimta þat verðkaup, 


99 FLJÓTSDÆLA SAGA. 


sem þú sjálfr sagðir upp, þá er ek sagða þér 
draum minn, at þú hétst at gefa þeim manni 
dóttur þína, er henni næði burt þaðan. Nú vil 
ek vita mitt erendi, vil ek ekki hér vera, ef 
mik dregr ekki til“. Jarl mælti: „Alt er mér 
samt í hug um þat nú ok þá, at mér lizt þú 
maklegastr at njóta hennar, ef nökkur nyt er Í. 
Enn eigi sýnist mér nú jafngóðr kostr, sem þá 
er heðan fór; því at þessi kona er nú eigi allra 
færi sakir skaplyndis, enn þú sér sjálfr fyrir 
kosti þínum. Enn halda vil ek alt þat, sem ek 
hefi um mælt: enn þitt gjald mun vera, ef nökk- 
ut brestr í þar um. Er líklegt at vel verði, 
því at henni er allvel til þín; ok í hvert sinn, 
er þín er getit, þá segir hon, at enginn muni 
koma til jafns við þik. Enn gefa vil ek þér 
jarldóm til þess at synir mínir eru vel færir 
til við ríki at taka“. Þorvaldr kveðst eigi þat 
vilja — „því at mér þykkir þá bezt komit, er 
þér varðveitit þar til at þeir taka við, enn mér 
er þat eigi hent, því at ek em eigi höfðingja 
ættar“. Ok eftir þat var sent eftir móður Drop- 
laugar, þeiri er Arneiðr hét. Grímr hét bróðir 
hennar, enn faðir hennar Helgi, danskr maðr, 
enn móðir þeira Hallerna. Þau systkin kómu 
þangat, ok er þeim sagðr þessi kaupmáli. Þeim 
kvaðst svo athyggjast, at eigi mundi annarr 
maklegri at njóta þessarrar konu enn þæssi 
maðr, ok sögðust hér góðan þokka til mundu 

leggja. Ok við þetta var Droplaug fest Þor- 
valdi með miklu fé. Var þá stofnuð veizla 
frið; skorti hvárki tilföng nóg né fjölmenni 
mikit ok fór veizlan allvel fram. Ok at henni 
liðinni gaf Þorvaldr hverjum manni góðar 
gjafir; fekk hann svo miklar vinsældir, at 
nálega báðu allir menn honum góðs ok sat 
hann nú þar þenna vetr til þess at váraði. 
Þá keypti hann skip þat er uppi stóð í Þórsá 
ok færir þangat til stórfé ok konu sína Drop- 
laugu.  Váru góðar þeira samfarir, því at hvárt 
þeira veitti öðru vél, enn við aðra menn var 
hon fálát ok steigrlát, enn þó var hon afbragð 
annarra kvenna, bæði at yfirlitum ok atgervi. 
Arneiðr móðir hennar átti mörg skilgetin börn; 
ok var hon þá ekkja, er hon átti þessa sína 
dóttur Droplaugu; ok á þessu vári seldi hon 
sonum sínum í hendr bú sitt, enn gifti dóttur 
sína, er Gró hét. Enn Arneiðr réð sik í skip 
með Þorvaldi, ok vildi fylgja dóttur sinni til 
Íslands; Grímr Hallernuson fór ok með þeim. 
Ok er þau váru búin sigldu þau í haf ok fengu 
góð veðr ok hagstæð; tóku Ísland snemma sum- 
ars. Þau kómu þar skipinu, er Höfn heitir í 
Borgarfirði, fyrir sunnan Njarðvík. Frændr Þor- 
valds riðu margir til skips, þegar þeir spurðu 
útkvámu hans, ok fögnuðu honum vel ok buðu 
til sín meðr sæmd með því liði, er hann vildi 
at færi. Enn Ketill bróðir hans kom ekki til 

skips; enda sendi Þorvaldr honum engin orð. 
Þá var Ketill kvángaðr og átti son, er Þorkell 
hét, ok var kallaðr fullspakr. Hann kemr lítt 
við þessa sögu, enn hann kemr þó enn við síðar. 

(. Hallsteinn hét maðr. Hann bjó á þeim 
bæ, er í Jórvík heitir. Hann var ungr maðr 
ok var þá nýkvongaðr. Hann var skyldr þeim 
mjök Njarðvíkingum. Við þenna mann var Þor- 
valdr ástúðugastr áðr hann fór utan. Hann 
reið til skips, þegar hann spurði útkvámu Þor- 
valds, ok bauð honum með sér at vera um vetr- 
inn með alt sitt föruneyti. Þat þektist Þor- 
valdr, ok fór þangat með fjórða mann, þjón- 
ustumann hans ok þjónustumey hennar, enn 
aðrir skipverjar vistuðust í herað upp. Skipit 
var upp sett ok umbúit. Liðr vetrinn, ok sitr 
Þorvaldr í Jórvík með yndi miklu. Ok um 
várit réðu frændr hans honum, at hann skyldi 
kalla til við Ketil bróður sinn, at taka við goð- 
orði sínu ok mannaforráði. Enn Þorvaldr kvaðst 
eigi þat mundu gera, — „þvi at mér mun þat 
litit tjá, þó at ek geri þat, ok vinn ek þat cigi 
til virðingar, at deila við frændr mína“. Þat 
er sagt, at Þorvaldr reið heiman við nökkura 
menn upp í hcrað ok vestr yfir Lagarfljót ok 
upp á strönd, ok alt þar til er hann kom á 
þann bæ er á Vallholti “eit. Þetta land var 
lítit at húsum, enn þó fullbýlis land; þat kaup- 
ir Þorvaldr með fé. Hanu húsaði landit ok 

efldi bústað þann, ok er sá bær góðr kallaðr 
síðan jafnan. Eftir þat tekr Armeiðr móðir 
hennar við búi fyrir innan stokk ok allri umsjá, 
er þá snúit nafni bæjarins ok kallat á Arneið- 
arstöðum. Sezt Þorvaldr þar í bú ok fekk hann 
brátt vinsældir miklar. Droplaug skifti sér 
ekki af ráðum; var hún ríkilát mjök; þótti 
mönnum mikils um hana vert. Enginn var 
Þorvaldr goðorðsmaðr, sem fyrr var ritat; enn 
þó var hann svá vinsæll, at nálega vildi svá 
hverr maðr sitja ok standa sem bann vildi. 
Frændr hans hyldust hann at mjök, enda gerði 
hann sér alla menn at vinum. Maðr hét Bersi 
ok var Özurarson; hann bjó í Fljótsdalsheraði: 
þat er fyrir vestan Lagarfljót, þar er heitir á 
Bessastöðum, við vatnsbotninn. Bersi átti tvau 
börn; hét sonr hans Örmsteinn, enn Þórlaug 
dóttir. Örmsteinn var kvángaðr, ok bjó á Viði- 
völlum hinum syðri; enn Þórlaug Bersadóttir 
var þá ung at aldri. Bersi var spekingr mikill 
ok kallaðr spak-Bersi, ok við hann er kendr 
bærinn á Bersastöðum. Við þenna mann leggr 
Þorvaldr heitt vinfengi, ok svá hverr við ann- 
an. Flestir fóru utan með skipinu, er út höfðu 
komit með Þorvaldi, því at hann sendi Björg- 
ólfi jarli skipit ok þar með mikinn íslenzkan 
varning. Grímr Hallernuson var eftir á Íslandi, 
því at hann vildi eigi utan fara. Hann keypti 
sér land þat er at Giljum heitir; þat er í Jök- 

ulsdal neðanverðum. Hann bjó þar tvá vetr, 
ok þá tók Grímr Hallernuson sótt ok andaðist, 
ok tóku synir hans við búi ok fjárforráðum. 
Enn á hinum fyrstum misserum, er þau Þor- 
valdr ok Droplaug bjuggu á Arneiðarstöðum, 
þá fór hon kona eigi einsaman. Líða stundir 
fram í líkendum, ok þar til at hon ól barn, ok 
var þat sveinn. Hann var vatni ausinn ok nafn 
gefit ok kallaðr Helgi. Sá sveinn óx þar upp 
með föður sínum ok var hinn efnilegasti. Ok 
enn liðu stundir eigi langar, áðr þeim varð 
annars sonar auðit; ok var sá nefndr Grímr 
eftir Grími Hallernusyni. Uxu þeir nú þar 
upp báðir bræðr, ok var þeira tveggja vetra 
munr, báðir mjök efnilegir. Fjóra vetr var 
Arneiðr fyrir búi, áðr hún andaðist; er þar haugr 
hennar fyrir ofan garð ok utan. Þá tók Drop- 
laug við öllum ráðum og varð henni þat vel í 
hag. 

8. Gunnarr hét maðr. Hann var skyldr 
mjök Njarðvíkingum. Hann bað þeirar konu, 
er Rannveig er nefnd, ok var honum heitit 
konu. Býr hann þá veizlu ok býðr til mörg- 
um mönnum. Þeim Þorvaldi ok Droplaugu var 
ok þangat boðit, og þeim mönnum er þau vildu, 
ok hétu þau ferðinni. Ok er at því kom, at 
þau skyldi fara, kvaddi Þorvaldr Droplaugu til 
ferðar með sér. Hon kvaðst hvergi fara mundu, 
-- „ok svá vilda ek at vit gerðim bæði“, 

sagði hon. Þorvaldr spurði, hví hon væri svá 
hverflynd — „þar sem þú hétst sém ek“. Hon 
svarar: „Ekki ferr ek at því, ok biðr ek, at 
þú farir hvergi, því at mér segir svá hugr um, 
at oss verði lítil sæmd at boði þessu; ok ráðin 
em ek at fara alls hvergi; enn þú munt ráða 
þínum ferðum, þó at ek beiða annars um“. 
Þorvaldr svarar: „Eigi nenni ek at sýna svá 
mikla ómerki við frændr mína, þar sem vit 
hétum bæði; enn ek mundi hvergi fara, ef ek 
hefða eigi svá fastlega heitit“. Býr hann nú 
ferð sína. Enn hon varð hrygg mjök við þat. 
Þorvaldr ferr nú við hinn IX mann á einum 
teinæringi; hann var vápnaðr vel. Hon bað at 
hann mundi eftirláta sverðit, því at mér segir 
þungt hugr um þína ferð — „eigi fyrir því, 
einskis þykki mér vert sverðit hjá þér“. Þor- 
valdr sagði lítit mark at um hugboð manna — 
„ok hefir þú ekki þann veg látit fyrr, enn ekki 
er mér svá mikil elska á sverðinu, at ek megi 
eigi vel af því sjá“. Fer Þorvaldr nú til skips 
ok hon með honum, ok þykkir henni allmikit 
at skiljast við hann, ok géngr hon heim enn 
Þorvaldr siglir út eftir vatninu útsynnings veðr; 
styrmdi svá mjök, at Þorvaldr týndist í þess- 
arri ferð, ok þeir allir, er með honum váru; 
enn þessi tíðendi spurðust brátt um heraðit ok 
þóttu mörgum mikil. Enn boðit fór vel fram 
alt at einu, er Gunnarr kvángaðist. Þau gerðu 

bú út í heraði á þeim bæ, er á Bóndastöðum 
heitir ok bjuggu þar lengi. Ok þegar hin fyrstu 
misseri áttu þau barn; þat var dóttir, ok hét 
Þórdís; hon var efnileg ok vel ment. Enn á 
öðrum misserum áttu þau barn annat; þat var 
sveinn ok var nefndr Þorkell. Þessi börn þóttu 
bæði efnileg ok uxu þar upp. Þessi vóru elzt 
börn þeira; mörg áttu þau önnur börn ok koma 
þau eigi við þessa sögu. Þessi börn, áttu sér 
viðnefni ok var hann kallaðr Þorkell trani, enn 
hon Þórdís brestingr. 

9. Svá er sagt, at Droplaug kunni illa falli 
Þorvalds ok annaðist mjök sjálf um fjárvarð- 
veizlu. Enn er Bersi spurði þessi tíðindi, þá 
gerði hann heimanför sína út á Arneiðarstaði,; 
enn Droplaug tók við honum forkunnar vel, 
sem hon var vön. Bersi mælti: „Þat er sem 
þú veizt, at vinskapr mikill var með okkr Þor- 
valdi, svá at hvárr unni öðrum. Vil ek nú 
bjóðast til fjárforræðis með þér; þar með býð 
ek Helga syni þínum til fóstrs, ok því heit ek 
þér með, at kenna honum slíkt mannvit sem 
ek kann. Droplaug kvaðst eigi nenna at drepa 
hendi við sæmd sveinanna — „enn þó er mér 
nú at þeim mest yndi allra manna“. Þá var 
Helgi sex vetra gamall, enn Grímr fjogra vetra; 
hvárrtveggi þeira var snemma roskinn. Þá 
svarar Helgi: „Svá ann ek mikit Grími bróð- 
ur mínum, at ek má eigi við hann skilja; munu 

vit annathvárt vera heima báðir eða fara burt 
báðir“. Bersi svarar: „Gott þykki mér þat 
at vita, at ástúðlegt sé með ykkr, vil ek, at 
þit séuð þeim stundum með mér, er ykkr þykkir 
þat betra; ann ek ykkr þess jafnvel báðum“. 
Helgi segir, at þeir mundu ýmist vera með hon- 
um eða heima til yndis við móður sína. Nú 
fara þeir upp með Bersa, ok er hann ástsam- 
legr til þeira bræðra, enn lagði þó meira stund 
á að kenna Helga íþróttir. Þeir váru þar löng- 
um, meðan þeir váru ungir, enn því lengr 
heima sem þeir váru eldri. Sinn veg var hvárr 
þeira bræðra yfirlits.  Grímr var hvítr ok 
hrokkinhárr, ok at öllu sjálegr; enn Helgi var 
mikill maðr vexti, ljósjarpr á hár ok rauðlitaðr, 
breiðleitr ok hinn kKkurteisasti, enn þat þótti 
helzt at yfirlitum Helga, at hann var munn- 
Hótr. 

10. Þess er getit eitt sumar, at skip kom 
af hafi í Reyðarfjörð. Kona ein réð fyrir skip- 
inu, sú cr Gró hét; hon var systir Droplaugar, 
mjök rík at fé. Fór hon af því út hingat, at 
hóndi hennar hafði andazt, ok þá seldi hon 
lendur sínar ok keypti skip ok ætlaði at finna 
móður sína. Droplaug riðr til skips, ok býðr 
systur sinni til sín ok þat þiggr hon. Ok þenna . 
vetr, er Gró var þar, váru sveinarnir Helgi ok 
Grímr heima ok var Gró vel til þeira. Ástúð- 
igt var með þessum frændum; fundu menn þat, 

at hvárri þeira systra var yndi at annarri. Enn 
um várit spurði Gró Droplaugu, hvar hon sæi 
henni bústað. Hon svarar: „Veit ek þá menn, 
er sitja á góðum bústað með mikit lið enn fjár- 
kost lítinn; þykki mér líklegt, at þeim muni 
falt land. Sá bær heitir á Eyvindará — þat 
er fyrir austan Lagarfljót — ok er eitthvert 
bjargmest land í heraði ok þokkaland allmikit“. 
Svá fór þat til, at þær systr keyptu þessa jörð. 
Ok setr Gró þar bú saman, ok fekk Droplaug 
henni málnytu og aðra þá hluti, er hon þyrfti 
at hafa til búsins. Gró lætr höggva upp skip 
sitt ok flytja heim viðinn ok leggja í hús, ok 
þeir viðir eru þar enn í húsum. Gró sýndi 
brátt af sér mikla risnu ok tók mikla vinsæld. 
Hon var kvenna minst, enn afbragðléga sjáleg; 
greip í skapi ok skörungr mikill ok forvitra. 
Hon hafði eigi lengi búit, áðr hon ól þann grip 
með fé sínu, er henni þótti betri enn önnur 
eiga sín jafnmikil; þat var hestr, er hon kallaði 
Inni-Krák, því at hann var inni hvern vetr; 
hann var svartr at lit; lét hon hann gelda 
snemma. Svá mikill fégróðr hljóp at Gró at 
Eyvindará, at nálega þóttu tvau höfuð á hverju 
kvikindi. Menn fóru ór ýmsum heruðum ok 
báðu Gró, ok hnekti hon öllum frá, ok kvaðst 
svá mist hafa bónda síns, at hon ætlaði öngvan 
mann at eiga síðan. Synir Dróöplaugar váru 
lengi með Gró, ok var þat mál manna, at þeir 

ætti góðs í milli at ganga, at vera á þeim ll 
bæjum, er begztir váru í heraðinu; ok var þeim 
þar allstaðar ástsamlega veitt. Þat bar til einn 
dag, at drepit var á dyr á Bersastöðum, ok 
Bersi bóndi fagnaði þeim sem komnir Váru. 
Var þar Ásbjörn bóndi vestan af Aðalbóli ok 
Helgi son hans, ok fóru bónorðsför ok báðu 
Þorlaugar Bersaðóttur til handa Helga Ás- 
bjarnarsonar. Bersi hyggr at ok lízt svá, at 
eigi muni víst, at æðri maðr veldist til við hann 
til mægðar, þó at hon væri góðr kostr, því at 
Helgi var hinn vinsælasti maðr. Var þessu 
ráðit; leggr Ásbjörn til mannaforráðit alt ok fé 
svá mikit, sem Bersi beiddi. Var Helgi hinn 
sæmilegasti maðr. Eftir þat var at veizlu snúit 
ok víða mönnum til bóðit um heraðit. Drop- 
laugar synir váru eigi heima, ok váru út á 
Arneiðarstöðum. Bersi sendi þeim orð, at þeir 
skyldi komia til veizlunnar; enn þeim fanst fátt 
um ok létu sem þeir vissi eigi, fóru þeir ok 
hvergi ok sátu heima. Enn veizlan fór vel fram 
alt at einu. Ok upp frá því váru Droplaugar 
synir aldri langvistum á Bersastöðum, ok þat 
hafa margir fyrir satt, at Helga Droplaugarsyni 
væri cftirsjá at um gjaforð þessarrar konu. 
Eftir þetta setr Helgi Ásbjarnarson bú á Odds- 
stöðum, ok var vel um samfarir þeira. Tók 
Helgi Ásbjarnarson nú vinsældir miklar ok alt 
mannaforráð at helmingi við Hrafnkel frænda 

sinn fyrir austan vatn. Þegar hin fyrstu misséri 
er þau váru ásamt varð þeim barns auðit. Þat 
var mær ok kölluð kagnheiðr. Helgi sat á 
Oddsstöðum tvá vetr, ok unnust þau mikit ok 
vel; ok á hinum þriðja vetrinum beiddist hon 
at fara á kynnisleit upp á Bersastaði at finna 
föður sinn. Hon lét eftir meyna ok vandi af 
brjósti. Hon var uppi þar viku; ok þá þótti 
Helga mál at hon færi heim ok sendir eftir 
hénni þræla tvá ok uxa. Þeir váru þar um 
nótt. Þá fell lognsnær um nóttina. Um morg- 
ininn fara þau heimleiðis. Þá var Helgi far- 
inn ofan á drang þann er fram gengr af Odds- 
staðahöfða. Sá hann þá, at þeir óku sunnan 
eftir ísinum ok í vök eina, ok druknuðu þau 
þar öll; þar heitir nú Þrælavík. Helgi sá upp 
á misfarar þeira ok þótti allmikit. Helgi gekk 
heim ok sagði tíðindin, ok þóttu mörgum mikil. 
Spurðust þessi tíðindi um alt heraðit. Ok er 
Bersi spurði þetta, þá bauð hann heim meynni 
Ragnheiði, ok fekk henni þar fóstr með sér; 
ætlaði hann þá, at Helgi mundi skjótara af 
hyggja, enn þat varð þó ekki. Enn hann sat 
þá enn tvá vetr at Oddsstöðum, ok þá eggjuðu 
menn hann at hann kvángaðist. Hann fór heim- 
an ok norðr Smjörvatnsheiði til Vápnafjarðar 
ok kómu til Hofs; þar bjó sá maðr, er Bjarni 
hét ok var brodd-Helgason, hinn mesti skörungr 
ok höfðingi mikill Hann átti sér systur, er 

Þórdís hét. Hon var fríð kona ok vel ment; 
viðrnefni átti hon sér ok var kölluð Þórdís 
todda; því var hon svá kölluð, at hon gaf aldri 
minna enn stóra todda, þá er hon skyldi fá- 
tækum gefa, svá var hon örlát. Hon var skap- 
stór ok skörungr mikill, skafinn drengr ok lík- 
leg til góðs forgangs, enn þó var hon lítils 
virð heima; þessarrar konu bað Helgi Ásbjarn- 
arson sér til handa. Bjarni gaf konuna; er þá 
boð stofnat ok sitja menn þar at veizlu, ok er 
soðinu var lokit, ríðr Helgi heim með konu 
sína Þórdísi. Tók hon þar við búi ok öllum 
forgangi, kölluðu margir, at þess væri vel 
fengit, sem síðan bar raun á, at hon var for- 
vitra. Litlu síðar enn hann var kvángaðr, var 
honum kent barn. Þat hafði hann smíðat með 
an hann var kvánlauss. Þat var mær ok hét 
Rannveig. Matselja sú var móðirin, er Helgi 
hafði sett fyrir bú sitt. Þórdís tók við þess- 
arri mey ok gerði svá til sem hon ætti; fædad- 
ist mærin þar ok var at öngu óásjálegri enn 
sú er skilgetin var; enn Þórdís lét þá konu 
þegar á burt ok fekk henni góða penninga. Á 
þetta lagðist mikil virðing, hversu vel Þórdísi 
fór þat sem mart annat. Ok er þau höfðu 
einn vetr ásamt verit, þá bað hon Helga selja 
land þetta, því at hon þóttist eigi halda mega 
risnu sinni fyrir atkvæmdar sakir — „ok vilda 
ek, at þú keyptir landit í Mjóvanesi, því at 

mér sýnist þá eigi jafnmjök í garðshliði“. Þetta 
land kaupir Helgi ok ferr bygðum til, ok býr 
þar lengi síðan, þangat til at hann þóttist þar 
eigi mega sitja fyrir þeim tíðindum, er síðan 
gerðust. 

11. Þórir hét maðr, er bjó í Mýnesi fyrir 
austan Lagarfljót. Sá bær stendr mjök í miðju 
heraði. Þar er einn bær í milli ok Eyvindar- 
ár, er Gró bjó, er heitir á Finnsstöðum. Þórir 
var hægr maðr ok vinsæll. Hann var þá kván- 
lauss ok hafði svá lengi verit; hafði hann sett 
ýmsar matseljur fyrir bú sitt. Þorgrímr er 
nefndr leysingi einn; hann átti viðnefni ok 
var kallaðr tordýfill; hann hafði unnit sik burt 
ór þrældómi ok var áðr þræll fastr á fótun. 
Hann var heimamaðr Mýness-Þóris ok skyldr 
honum mjök. Þoörgrímr var lítill maðr vexti 
ok kviklegr, orðmargr ok illorðr, heimskr ok 
illgjarn, ok ef hann heyrði nökkurn mann vel 
látinn, þæstist hann í móti ok mátti eigi heyra; 
varð hann þeim öllum nökkura flýtu at fá. Sá 
var siðr víða í fyrndinni, at lítt váru baðstof- 
ur, ok höfðu nicnn þá bakstrelda stóra; var þá 
víða gott til eldibranda, því at öll heruð váru 
full af skógum. Þá var ok svá húsaskipan, 
at hvert hús stóð af enda annars, enn öngvar 
stofur; þá var alt eitt, skáli sá er menn sátu 
í at mat, ok þar sváfu menn, ok stigu menn undir 
borð hverr ór sínu rúmi. Enn innar af skál- 

anum váru lokhvílur, ok lágu þar í vildar- 
armenn. Þat var eitt kveld um haust, er menn 
kómu heim frá heyverki ok eru gervir eldar 
stórir, ok kasta verkmenn klæðum ok bakast 
við eldana. Þórir lá upp frá eldinum á klæðin 
ok talaði við gesti sína. Þá tók Þorgrímr til 
orða ok mælti: „Oft mun at því koma, at vér 
megum vel við una, at vér höfum oss betr feng- 
ið húsbóndans enn flestir aðrir; munu vér ok 
þess mega vilnast, at hvergi mun slíkt atganga 
sem hér í Mýnesi. Eðr hvar viti þér húsfreyju 
þá er yðr þykki honum fullkosta, ok jafnvel 
hafi haldit risnu eftir sinn bónda, sem hann 
eftir sína húsfreyju?“ Allir þögðu ok svöruðu 
öngu. Þá svarar Þorgrímr sér sjálfr: „All- 
gott er þat at vita, at ek vinn yðr orðlausa, 
ok veldr þat því, at þit kunnið öngu at svara“ 
Sá húskarl svarar honum, er sat öðrum megin 
elds ok nauta var vanr at gæta. Hann 
mælti við Þorgrim: „Oft er þat um hagi þína, 
at þú rausar þat mart, er eigi kemr til þín: 
veit ek þá konu, er þat munu allir mæla, at 
hon muni skörungr vera með konum, sem Þórir 
með körlum, ok eigi minni rausn haldit eftir 
sinn bónda enn Þórir eftir sína húsfreyju, ok 
má ek segja hvarhon sitr. Farðu heiman vestr 
yfir Lagarfljót ok upp á ÁArneiðarstaði: þar býr 
sú kona, er Droplaug heitir, hana vitu vér bezt 


hafa setit eftir sinn bónda. Mun víðara meea 
N fæ} 
as 


36 FLJÓTSDÆLA SAGA. 


tiltaka; því at enginn mun hennar maki finnast 
á váru landi“, sagði húskarl, „ok þótt víðara 
sé“.  Þorgrímr svarar: „Þat mun bezt at 
þegja nú ok taka fyrir belgjarmunnann; enn 
jafnan em ek málugr kallaðr, ok er vel, at þat 
komi at í kveld, at ek svari því, sem til liggr. 
Þá mættir þú þat mæla, at hon hafi vel unnat 
þeim bóndanum, er hon átti ok bezt hefir mentr 
verit í heraðinu, ef hon hefði eigi lagt Svart 
þræl sinn í rekkju hjá sér; ok þat er nú eigi 
færra manna orðrómr, at Helgi Droplaugarson 
muni Vera son Svarts þræls enn Þorvalds“. 
Húskarl svarar: „Mikit telst þér á tungu, ok 
þat er öðrum þykir ómælanda; er þat líklegast, 
at þér taki um alt bak um síðir þat er þú 
lýgr“. Þórir heyrir til tals þeira ok tekr til 
orðs í því er hann sprettr upp — hann hafði 
sprota í hendi ok rekr um eyru Þorgrími ok 
bað hann þegja ok mæla eigi fleiri orð — „er 
þat líkara, at þér vefist tunga um höfuð. Enn 
bið ek alla þá, sem hér eru við staddir, ef þeir 
þykkjast nökkut mér eiga betr at launa enn 
Þorgrími, geri svá vel, at enginn reiði þessi 
orð“. Margir hétu góðu um þetta, at svá skyldi 
vera, sem hann beiddi; énn þó bar hinn veg 
raun á, at enn Váru eigi allir svá þagmælskir, at 
þegði yfir með, ok kemr oft at þvi, sem mælt 
er, at ferr orð er um munn liðr. Þessi orð 
kómu upp á Armeiðarstaði til eyrna Droplaugar 

ok sonum hennar. Þeir vóru þá eigi heima um 
daginn, er Droplaug spurði þetta; því at þeir 
höfðu þat jafnan til skemtanar, at fara at rjúp- 
um ok báru heim byrðum. Þeir hendu at þessu 
mikit gaman, ok veiddu þeir ekki þann veg 
rjúpur sem aðrir menn; ekki höfðu þeir net, 
enn skutu með snærisspjótum. Þeir báru heim 
þetta kveld veiði ok færðu móður sinni sem 
þeir váru vanir. Hon var jafnan vön at taka 
vel við þeim, enn þó var nú venjubrigði. Hon 
var nú mjök hálfær, ok mælti fátt nema af 
stygð, þat er var; kvaðst aldri hirða, hvárt 
þeir bæri heim krækilfætr nökkurar — „man ek 
aldri búa at síðr, þó at þit farit ekki at slíku“. 
Helgi svarar: „Ekki mein er þér at þessu, 
móðir, því at þetta verðr okkr fyrir, ok má 
þetta vel gera til matar mönnum; verðr oss 
vandlifat; illa þykir, ef vér höfumst ekki at, 
eða höfum ólæti, ok er eigi víst, at vit getum 
svá gert at öllum líki vel“. Droplaug svarar: 
„Má ok vera við þessa iðn, er þú hefir, at 
Þorgrími tordýflii þykki þú meir segjast í ætt 
Svarts þræls, heldr enn í ætt Þorvalds Þiðr- 
andasonar, eða annarra Njarðvíkinga, eða enn 
annarra þeirra, er mér þykkja flestir Íslenzkir 
lítils virðir hjá þeim“. Helgi svarar. „Er 
svá, móðir, at ruglat er skapi þínu, enn hafðu 
ráð mitt at því, þó at þér þykki sem er, at 
ck ém ungr. Skipaðu aldri skap þitt eftir hins 

versta manns orðum; legg aldri trúnað þinn á 
slíkt, er enginn mun annarra. Mun Þorgrími 
tordýfli jafnan heima þat er ilt er, enn þik mun 
þetta saka ekki. Nú mun ek, móðir, hugga þik 
í fám orðum, at annathvárt mun vera, at mér 
mun ætlaðr aldr lítill! eða Fljótsdælir munu 
sjálfir segja, at ek em son Þorvalds Þiðranda- 
sonar — margir skulu minni til þess reka —, 
enn eigi sonr Svarts þræls; biðr ek, at þú gerir 
þér eigi angr at slíku; því at svá mun ek 
gera“. Þá var Helgi Droplaugarson tólf vetra 
gamall, ok svá vel þroskaðr, at margir váru 
þeir fulltíða at aldri, at bæði hafði Helgi við 
þeim afl ok þroska. Grímr var tíu vetra ok 
allvel mentr. Með þeim bræðrum var svá ást- 
úðigt, at hvárgi vildi ganga ór húsi út, svá at 
annarr væri eftir. Hon snýr í burt af tali 
þessu ok inn. Þeir váru þar um vetrinn lengi 
áfram, ok var Droplaug aldri jafnblíð við þá 
sem áðr, ok gáfu þeir at því öngvan gaum; 
fóru fram sínu athæfi sem þeir váru vanir. Líðr 
af skammdegit. Þat var eina nótt, at tekit 
var á fótum Grími; þá var nýlýsi mikit. Hann 
spurði, hverr.-þar væri. Helgi svarar: „Láttu 
hljótt. Má ek aldri sofna. Vil ek at þú rísir 
upp, því at nú er svá ljóst, sem um dag; vil 
ek at þú farir með mér“. „Hvat munu vit nú 
at rjúpum fara um nætr?“ Helgi svarar: „För- 
nm vit austr yfir vatn ok ofan til Eyvindarár, 

at hitta Gró frændkonu okkra, því at mér leið- 
ist fálæti móður minnar“. Grímr sprettr upp 
ok klæðist ok ganga út síðan. Þeir váru svá 
húnir hversdaglega, at þeir váru í söluvaðmáls- 
kuflum mórendum; þar brækr at neðan; feldi 
höfðu þeir til yfirhafnar. Snærisspjót höfðu þeir 
í höndum, enn hvárrgi hafði afl at bera sverðit, 
svá var þat mikit. Þeir sneru ofan af velli á 
Arneiðarstöðum ok ofan á vatnsís. Þá mælti 
Grímr: „Hví snýr þú á ísana; ekki er þar 
ván rjúpna; snúum upp í heiði“. Helgi svar- 
aði: „Ekki ætla ek þann veg at fara, því at 
þar er svá stigt, at hvern dag er at farit; vil 
ek fara ís ofan til Vallaness, ok ofan á Völlu, 
yfir Grímsá, svá ofan til Eyvindarár. Þeir fóru 
þá leið, því at Helgi varð at ráða hvert sinn. 
Enn er þeir koma neðan í Vallanes, þá lýsti af 
degi. Síðan fara þeir út eftir skógum ok skort- 
ir eigi fugl at veiða ok veiddu þeir mart; þeir 
kómu út til Eyvindarár, er allljóst var, ok tekr 
Gró við þeim allvel ok varð þeim einkar fegin 
ok bað þá þar lengi at vera. Helgi játaði þvi. 
Eru þeir þar þennan dag. Aðra nótt, fyrir 
dag, er Helgi á fótum ok vekr upp Grím bróð- 
ur sinn; kvað vera veðr gott at fara at rjúp- 
um. Þeir ráðast til ferðar ok ganga upp ór 
garði ok upp hjá gerði því er heitir at Upp- 
sölum, ok er þeir koma þar, þá snýr Helgi of- 
an á mýrar fyrir neðan skóga ok út eftir her- 


40 FLJÓTSDÆLA SAGA. 


aði. Grímr spurði, hví hann færi svá, — „veit 
ek, at eigi er fuglsins ván á svell eða mýrar, 
heldr er hans ván um skóga eða heiðar“. „Kom- 
it mun þar verða, þó mun ek fara út eftir 
brúnum fyrir ofan Finnsstaði og fyrir utan Mý- 
nes ok út til Snæholtsskóga. Nú munum vit 
snúa upp til Tókastaða, ok svá utan með fjalli, 
ok heim til dögurðar til Eyvindarár. Hrím var 
fallit á ísana ok var vindlítit, ágætlega gott at 
ganga. Ok er þeir fara út eftir brúnum fyrir 
ofan Finnsstaði, þá lýsti af degi. Þeir sá út 
frá Mýnesi, hvar einn stakkgarðr stóð fram í 
vatnit Lagarfljót. Þennan stakkgarð átti My- 
ness-Þórir. Ok nú sjá þeir, at hestr stóð undir 
garðinum ok þar með tveir menn, ok gerði ann- 
arr hlass, enn annarr bar út heyit. Helgi 
mælti: „Menn eru þar niðri í nesinu, ok er 
eigi ólíktj Þorgrími tordyýfli þat er á hlassinu 
er“. „Hvat mun þik varða, hvárt hann er eða 


annarr maðr“. Helgi svarar: „Mér er sagt, 
at hann hafi mælt við mik illmæl ok móður 
mína“. Grímr mælti: „Hvat sagðir þú við 


móður þína á hausti, at hon skyldi eigi skifta 
skap sitt eftir hins versta manns orðum; láttu 
nú eigi þat á þik falla“. Helgi svarar: „kom, 
ok verð ek at finna hann; vil ek vita, hvort 
nökkut er einörð í honum, enn ekki mun ek 
gera honum til meins“. 

12. Nú fara þeir ofan eftir svellunum. Auð- 

kennd var ferð þeira Droplaugarsona bræðra, 
er þeir fóru úti. Hvárrgi vildi ganga í spor 
öðrum ok gengu þeir jafnfram, ok af því kend- 
ist för þeira, þó at langt sæi til. Inn við garð- 
inn, á hlassinu, var Þorgrímr tordýfill, sem þeir 
höfðu sét, enn nautamaðrinn var Í garðinum 
uppi, sá er orðaskifti átti við hann. Þorgrimr 
mælti þá við hann: „Menn fara þar ofan eftir 
brúnunum fyrir ofan Finnsstaði. Þeir fara frá- 
lega; þykki mér líkt þeim Droplaugarsonum 
ofan af Arneiðarstöðum“. Húskarl svarar: 
„Hvat mun okkr varða, hvat þeir fara; eru þeir 
vaskir sveinar ok meinlausir, ok er öngum mein 
at ferðum þeira“. „Aldri veit ek þat“, sagði 
Þorgrímr, „get ek at þeir vili mik finna“. „Hví 
mun þat sæta“, sagði húskarl, „eða hvat munu 
þeir vilja?“  Þorgrímr mælti: „Manstu eigi 
hvat vit töluðum á hausti vit eldinn?“ Húskarl 
svarar: „Hvat mun nú undir því? Hugða ek 
at þat mundi óvíða farit hafa“. „Ekki skaltu 
þat ætla“, sagði Þorgrímr, „veit ek, at þau orð 
eru komin upp á Arneiðarstaði til eyrna Drop- 
laugar ok sonum hennar. Er mér sagt, at þau 
hafi beisk við orðit, ok hafi hon eggjat Helga 
á hendr mér; get ek at hann muni nú ætla at 
reka þess réttar. ok þat get ck, at ek biða þess 
eigi ór stað þessa vanréttis, ok mun ek beita 
hestinn frá hlassinu ok ríða heim í Mýnes, ok 
em ek þá hirðr, enn ek sé glögt, at þessir menn 

snúa hingat“. „Ekki munda ek þat gera“, seg- 
ir húskarl, „taktu heldr tindlur ór sleðanum, 
ok hafðu upp í garðinn, ok brjótum kleggjann 
undir fætr okkr; eru þeir ungir báðir, ok munu 
þeir ekki geta at gert við okkr, ef vit neyt- 
umst duganda“. Þorgrímr svarar: „Ekki get 
ek hætta mega undir fjándr þessa, því svá at 
eins lízt mér á þessa menn, at þeim muni duga 
vel hendr ok hjarta, ok munu þeir geta sótta 
okkr með skotum, því at þeir hafa alt þat er 
þeir skjóta til, bæði menn og fugla“ — tekr 
nú hestinn ok hleypr á bak; hann hefir vönd 
í hendi ok berr á tvær hliðar. Húskarl mælti: 
„1lla er slíkum mönnum farit sem þú ert, mæl- 
ir rán ok regin við hvern mann, enn þorir öngu 
Í gegn at ganga, ef eftir er leitat; ætla ck þat 
sannast, at þú sér bæði dáðlaus ok deighugaðr. 
Hér mun ek Þíða ok vita, hvat þeir vilja“. 
Þorgrímr hrökkr hestinn ok hleypir þvers upp 
ór nesinu. Hann víkr hestinum suðr til móts 
við þá, bregðr upp hendinni ok veifir; hann 
setr þá upp óp mikit ok þóttist spotta þá. Helgi 
sér þetta ok þótti illa; steypir hann af sér feld- 
mum ok hleypr til móts við Þorgrím tordýfil. 
(k þegar hann þóttist í skotfæri við hann, skaut 
hann til hans spjóti. Þat leitar sér staðar ok 
flýgr undir hönd Þorgrími ok kemr út undir 
annarri; fellr hann þegar dauðr til jarðar. Þá 
tók Helgi hestinn ok leiðir þangat til; lætr Þor- 

grím á bak, Grímr styðr hann, enn Helgi leið- 
ir hestinn ofan til stakkgarðsins; þeir heilsa 
húskarli vel; hann tekr því glaðlega. Helgi 
mælti: „Nú höfum vér drepit hér mann frá 
verki með þér, ok er nú verkit óunnit, ok 
munu vit taka við at vinna með þér“. Enn 
hann svarar: „Einkis þarf ek með. Tel ek 
eigi mér þetta harmsök; því at ek get, at þat 
tali flestir menn, at honum mundi þessa fyrir 
löngu ván. Mun ek ekki vinna at ákafara, 
þó at þetta hafi í orðit; farið þit heim þann 
veg, sem ykkr gegnir bezt“. Helgi mælti: 
„Þorgrímr vill vera í ferð með þér heim, því 
at hann þykkist eigi einfærr“. Hann tekr reip 
ór sleðanum og Þhindr hann á bak fram við sil- 
ann. "Tordyfill sitr nú heldr gneipr á baki. Þeir 
fara nú bræðr heim til Eyvindarár; enn húskarl 
gerir hlassit ok vinnr slíkt, er hann vill. Enn 
síðan fór hann heim, ekr hlassinu at vindaug- 
anu ok berr inn, ok eftir þat gefr hann hestin- 
um ok brynnir, enn Þorgrímr sitr á bak á meðan. 
(/k er húskarl hefir dvalit daginn. sem hann 
vill, þá gengr hann inn, er hann hefir mokat 
fjós ok drepit á völl, enn Þorgrímr sat á baki 
einart meðan. Þórir bóndi var þá undir borð 
kominn ok var þá nær hádegi. Hann segir þá 
Þóri tíðindin. Þórir spurði hví hann hefði svá 
lengi dvalit. Hann segir, at hann ætti mikit 
at gera, — „enn mér þótti lítils um vert, þó 

at skítfuglinn væri drepinn“. Þórir sprettr þá 
undan borðum ok kveðr tvá menn til farar með 
sér ok lætr söðla hesta. Droplangarsynir kómu 
heim til Eyvindarár ok sögðu Gró þessi tíðindi. 
Gró kvað þat vel orðit — „enn þó þykki mér 
þú frændi snemma taka til manndrápanna“. 
Þetta víg kalla menn Helga fyrst hafa vegit. 
Gró bað þá skamma stund dveljast — „þit 
skuluð ríða nú heim á Arneiðarstaði“ — þeir 
stiga þá á bak Inni-Krák — „því at ek get, 
at Þórir komi hér í dag at vitja ykkar; munu 
vit semja mál með okkr, enn þit farið nú vel“. 
Þeir koma heim á Arneiðarstaði, ok er móðir 
þeira þá í kátara lagi; hon heilsar þeim vel 
ok spurði tíðinda. Þeir segja alls engin. „Hvat 
er Í veiðum. síðan þit fóruð heiman?“ Helgi 
Svarar: „Smátt er í veiðum móðir, veidda ek 
tordyfil einn“. Hon svarar: „Þat er lítil veiðr, 
því at þat er lítill fugl, enn njóttu heill handa; 
því at þann einn muntu veitt hafa, at mér mun 
mikil aufúsa á vera“. Enn miklu var hon nú 
fleiri til sveinanna enn áðr. Þórir ríðr nú 
heiman með félaga sína ok kemr til Eyvindar- 
ár ok drepr þar á dyrr ok bað Gró til hurðar 
ganga. Hon gerir svá ok heilsar þeim vel. 
Þórir tekr því heldr seint ok spurði at 
Droplaugarsonum. Hon segir þá eigi þar 
vera — „enn þó er sem þeir sé hér. Þat sem 
til tíðinda hefir orðið í ferð þeira, þá vil ek 

taka máli fyrir þá. Gerðu fé svá mikit sem 
þú vilt, enn ek mun bæta, því at oss þykkir lít- 
ils vert um eins þræls dráp, heldr enn þat fari 
Í manna munna. Enn vit höfum átt vinskap 
saman góðan, síðan ek kom hingat til lands. 
Ætla ek, at enn skyldi svá vera. Er þetta 
eigi stærra mál enn svá, at vit megum þetta 
vel semja“. Þórir segir þat vel meg a, — „því at 
marga hluti hefir þú vel til mín gert, ok ráð 
sjálfr fyrir þessum bótum“. Gróa gekk þá inn 
ok kom út með svá mikit fé, sem vant er að 
bæta þræla. Hon gaf Þóri fingrgull ok bað sveinun- 
um virkta. Þótti henni sér veittr vinskapr, ef 
hann héldi sátt við sveinana. Þórir kvað svá vera 
skyldu sem hon beiddi. Reið hann heim við svá búit. 

15. Maðr er nefndr Nollarr. Hann bjó á 
þeim bæ, er heitir á Nollarsstöðum; þat er hit 
næsta Arneiðarstöðum. Nollarr átti fé lítit, enn 
mikla ómegð, ok hafði þat mest til atvinnu er 
hann leigði. Hann var verkmaðr mikill, svartr 
maðr, manna mestr, kvittinn var hann, illorðr 
ok óvinsæll, ok í öllu var hann óþokkamaðr. 
Hann var bróðir Þorgríms tordýfils. Í öngu 
var Nollarr vinsæll. Hann spurði tíðindi þessi, 
er gerzt höfðu í heraðinu; hann gerði för sína, 
ok ferr um nótt til Mjóvaness ok finnr Helga 
Ásbjarnarson ok biðr hann taka við málinu. 
Helgi svarar því óbrátt, kvað ekki mart milli 
þeira Droplaugarsona, sagðist ekki hirða at þeim 


46 FLJÓTSDÆLA SAGA. 


yrði slíkt til —- „þykki mér, sem Þórir eigi 
málit. Mun hann gera þér nökkurn sóma, enn 
þú ert nábúi þeira bræðra ok munu þeir vera 
þér ásjámenn“. Nollarr svarar: „Því fór ek 
á þeira fund, at þú ert várr höfðingi; þykki 
mér þú skyldastr til að losa vandræði manna Í 
heraðinu, þó at eigi falli jafnstórt til sem nú 
er orðit; enn ella er ekki skot til þín“. Helgi 
mælti: „Farðu á burt, ok vil ek ekki veita 
þína bæn, því at mér þykkir menn vel til valdir, 
þó at þit séuð bræðr, at þungt fái af“. Nollarr 
ferr á burt, ok þykkir sín för ill orðin, ok seg- 
ir Helga því oft lítinn hlut mundu hafa fyrir 
Droplaugarsonum — „ef þeim skal aldri refsa 
sín ókynni“. Nollarr leggr á þá bræðr mikinn 
óþokka; þeir létu sem þeir vissi þat eigi. Þor- 
björn hét maðr; hann bjó á Skeggjastöðum; þat 
er út hit næsta Nollarsstöðum, enn suðr frá Ási. 
Hann hafði verit kvángaðr, enn þá var hon 
önduð. Hann átti dóttur eina, er Helga hét; 
hon var væn ok vitr. Þorbjörn var vel fjár- 
eigandi, vinsæll maðr ok góðr bóndi ok þá við 
aldr. Bersi hinn spaki var vin Þorbjarnar ok 
þá oft heimboð at bonum ok gjafir, enn Bersi 
hafði gefit Helgu marga góða gripi, ok var þat 
orð á, at honum þætti sjá kona betri enn aðrar, 
síðan hans kona var önduð. Enn á þeim miiss- 
erum. var þat mælt, at Helgi Droplaugarson 
legði þangat kvámur sínar til Helgu Þorbjarn- 


FLJÓTSDÆLA SAGA. 47 


ardóttur, ok ekki var þat kallat henni um þveran 
hug, sem raun bar nökkut á; því at þá er þeir 
bræðr höfðu tvær nætr heima verit, þá tekr Helgi 
Inni-Krák ok beitti fyrir sleða; hann lætr koma 
húð í sleðann ok kvaddi Grím til ferðar með 
sér, snúa síðan ofan á ís. Þeir fara út eftir 
ísnum, alt fyrir Skeggjastaði, snúa til bæjar, 
láta þar hestinn úti í túni ok kasta heyi fyrir. 
Þeir bræðr ganga inn í stofu. Heilsar Helga 
þeim vel ok sezt Helgi niðr hjá henni; ok er 
þau töluðu sín á meðal, þá beiddi hann, at hon 
mundi fara ofan til Eyvindarár ok vera þar um 
vetrinn. Þessu játar hon. Ok er þau töluðu 
þetta sín í milli, þá kémr þar inn maðr einn; 
sá var í svörtum kufli. Þar var Nollarr; hann 
reikar utár ok innar eftir gólfinu ok lætr slúta 
höttinn. Enn þá er minzt er ván, hleypr hann 
fram ok ofan eftir vellinum, ok svá ofan at vatni. 
Þar stendr steinn undir bakkanum; þar kastar 
hann klæðum ok leger upp á steininn. Síðan 
skytr hann beinspýtum undir sik, hleypr siðan 
upp eftir vatni, slíkt er fara má. Um hádegis- 
skeið kemr hann upp á Bersastaði: hann var í 
kodsis brókum. Enn svá hafði hann fljótt farit, 
at þat var með megni. Bersi heilsar honum 
vel ok spyrr, hví hann færi svá mikit. Nollarr 
svarar: „Því, at ærin er nauðsyn, ok ferr ek 
ekki síðr þinna vegna enn minna“. „Hvat er 
þat“, sagði Bersi. „Helgi fóstri þinn er kominn 

á Skeggjastaði út, ok ætlar hann at fífla Helgu 
Þorbjarnardóttur út til Eyvindarár, ok leggja 
hana í sæng hjá sér, enn þar kemr at því sem 
mælt er, at betra er véltum at vera, enn öng- 
um at trúa, því at þú hefir trúat honum sem 
sjálfum þér. Má þat ekki í einu orði telja, 
hvern sóma þú hefir honum gert, enn hann 
launar því sem hann hefir gnægzt til, ilsku ok 
undirhyggju“. Bersi brosti at ok mælti: „Hví 
segir þú mér þessi tíðindi, heldr enn öðrum 
mönnum?“ Nollarr svarar: „Því at ek ætl- 
aða, at þér mundi helzt undir þykkja ok umhug- 
at; því at þat er alþýðu rómr, at þér þykki 
hon betri enn aðrar konur“. Bersi svarar: „Þat 
hefir jafnt verit mátulega í hóf stilt, ok þó at 
Helga væri gefin fóstra mínum, þá þætti mér 
þar fríð kona vel gefin hraustum manni. Enn 
þó get ek at honum þykki sér þat oflágt fyr- 
ir mannvirðingar sakir. Enn þann einn vin- 
skap hefi ek átt við Helgu, at hvártki hefir 
spilzt fyrir því, hefir ek af því gefit henni gjaf- 
ir, at faðir hennar hefir gefit mér góða gripi. 
Nú farðu og seg öðrum þessi tíðindi þín, því 
eigi deyfist hugr minn við mart“. Nollarr svar- 
ar: „Satt er þat þó at segja, at útlifat hafa 
nú kappar Fljótsdæla, er þeir láta eitt svein- 
sníki taka af sér konur, þar sem þú ert svá 
ærr fyrir henni, at þú gáir einskis. Mun ek 
láta af at segja þér, þó at ek verði víss, at þú 

lætr sem þú vitir eigi, þó at þér sé sneypa ger. 
Reynist þá skaplyndi yðart, er eigi er við þá 
um at eiga, er yðr þykkir dælt við, er ok því 
síðr dáð í yðr, er meir er á yðr leitat“. Bersi 
svarar: „Þat veit ek at þér mun fara sem 
Þorgrími bróður þínum, at þú mælir til óhelgi 
þér, ef þú nytir þér eigi betri manna við“. 
Bersi sprettr þá upp; kvaddi menn til ferðar 
með sér. Þeir taka hesta Bersa tvá ok leggja 
á söðla. Ríðr Bersi ok annarr maðr með hon- 
um, enn tveir ganga hjá, Nollarr var hinn fimti. 
Þeir fara út eftir ísum; færð var góð ok all- 
kalt ok strauk mjök við. Þau Helgi og Helga 
sátu á tali mjök til annars tar. Þá bað Helgi 
at hon mundi búast, — „því at langt er út til 
Eyvindarár, enn ek vil eigi koma þar um nótt“. 
Helga litaðist þá um: „Hvárt var ekki Noll- 
arr hérí morgin á gólfi um hrið?“ Helgi mælti: 
„Þat ætla ek víst, at hann væri hér, ok skjótt 
hefir hann nú burt horfit“. „kKynlegt þykki 
mér, ef hann þykkist eigi viss orðinn nökkurra 
tíðinda; mun ek hvergi fara daglanzt, því at 
ck get hann þangat njósnir þær borit hafa, at mér 
þætti vel, at hann yrði lygimaðr af“. Helgi 
svarar: „Gerðu sem þú vilt, enn þat segir ck 
þér, sem ek mun efna, at eigi ferr ck eftir þér 
annan dag“. Helga svarar: „Vel er, þótt þú 
ráðir því, enn hvergi ferr ck at sinni“. Helgi 
sengr þá út ok sezt í sleða, enn Grimr ferr á 

bak; fara þeir nú út eftir ísum. Nú sjá þeir 
bræðr, at menn fara sunnan eftir vatni fyrir 
Nollarsstöðum; þeir kenna nú mennina. Nú tekr 
Nollarr til orða: „Bersi, nú máttu Sjá, hvárt 
ek hefi nökkutlogit til; þar fara þau nú út eft- 
ir Ísunum frá Skeggjastöðum; ríðr Grímr fyrir, 
enn þau Helga sitja í sleða. Er nú svá at ek 
tek at þreytast; vilda ek at þú leyfðir mér at 
fara heim, því at ek á mart at gera; enn ek 
er einn til“. Bersi svarar: „Farðu hvert er 
þú vilt; ætla ek sjaldan at kveðja þik til ferðar 
með mér, ok óþökk skaltu af mér hafa fyrir 
þessa ferð“. Nollarr snýr nú heim til bæjar sins, 
enn þeir Bersi fara út eftir ísum, mikit tölt. 
Þeir bræðr fara út undan — fara hvárirtveggju 
með hinu vestra landinu — ung þeir koma fyr- 
jr nes þat er gengr vestan í Lagarfljót ok heit- 
ir Meðalnes. Utan í nesinu stendr bær, er heit- 
ir á Hreiðarsstöðum. Þar er nú sauðahús. Þar 
bjó sá maðr er Hreiðarr hét; hann var land- 
námsmaðr ok vinr mikill Bersa ok Droplaugar- 
sona. Hreiðarr var hinn bezti bóndi ok hinn 
vænsti máðr; heldr var hann nú við aldr ok 
hafði þar húit langa æfi. Fyrir nesit váru alt 
vakar; þar bryndi Hreiðarr nautum sínun. Ok 
er þeir bræðr kómu at vökinni, þá segir Helei, 
at þeir mundn brynna hesti sínum. Þá var 
mjök hálfrokkit. Þeir gera svá. Þá mælti 
Helgi, at þeir mundu hlaupa upp í skóginn. 

Þeir bregða knífum sínum ok kvista viðinn. 
Helgi bendi ok gerir sýlt í neðan; þá bindr Helgi 
á, bak hestinum fram við silann ok niðr undir kvið; 
hríslu bindr hann í tagl, ok leggr upp tauma 
ok mælti, at hann skuli fara ofan til Eyvindarár. 
Hríslunni hrókkr um kríka hestinum ok hleypr 
hann því harðara ofan eftir ísunum. Þeir bræðr 
hlaupa upp Í skóginn. Helgi brýtr sér völur 
tvær ok gerir kvistlausar; hann hefir þetta í 
hendi sér. Nú koma þeir Bersi at vökunum, 
ok er þeir koma sunnan fyrit nesit, þá taka til 
orða húskarlar Bersa: „Eigi veit ek, hverju sá 
hælir, er þessa menn segir hughvata, þar er 
þeir renna undan þeim manni, er þeim hefir 
beætr verit alla æfi. Nú ætlum vér aldri dáð 
í þessum mönnum“. Bersi mælti: „Þetta er 
mikil heimska, er þit mælið; get ek heldr, at 
hinn veg beri raun á, at þeir verði fám líkir 
um hríð. Nú vil ek, at þit farið heim á bæinn 
á Hreiðarsstöðum, enn ek mun ríða eftir þeim 
bræðrum við annan mann, því at ek væntir 
þess, at sá einn verði fundr várr ok þeira 
bræðra, at ck mun ekki mannflokka við þurfa, 
því at hér hafa hvárigir heiftarbug á öðrum; 
enn þit bíðið mín hér nicðan, til þess er ek 
kem hér á morgin. Húskarlar verða þessu 
fegnir, ok taka við klæðum sinum, gangu til 
húss ok hlæja allmjök, ok kváðust aldri þvi 
líka menn hafa sét — „er hleypa undan því 
4! 

meira, sem meir líðrá daginn“. Bersi hrökkvir 
hestinn út eftir vatninu. Húskarlar gengu at 
vökunum ok lögðust at niðr ok drukku, er þeim 
var heitt orðit við gönguna, lögðu vápnin niðr 
á fötin, þau er þeir höfðu um daginn. Þeir 
váru Í stakki ok brókum. Þá mælti Helgi: 
„Hlaupu vit nú ofan at þeim ok tökum þá ok 
veitum þeim harmkvæli nökkur; þeir hafa okkr 
mjök gabbat“.  Grímr svarar: „Aldri geri 
ek þat, því vit eigum engum manni betr at 
launa enn Bersa; hefir hann okkr metit um- 
fram alla menn aðra“. „Svá skal vera“, segir 
Helgi, „hans skal at njóta, því at hann er vinr 
minn, enn hafa skulu þeir nú erendi ellegar, 
enn munum svá fyrir sjá, at þá saki ekki til 
lengdar. Enn vita skulu þeir, at vit eigum 
alls kosti við þá“. Nú varð svá at vera, sem 
Helgi vildi. Þeir hlaupa ofan á ísinn. Tekr 
sinn mann hvárr þeira bræðra. Grímr fekk 
ekki at þeim gert, er hann tók, annat enn þat. 
at hann helt honum undir sér. Helgi veitir 
þeim umbúð, er hann vélar um, svá at hann 
snarar saman hendr á víxl á kviðnum, enn 
hneppir höfuðit aftr á meðal fótanna, skýtr völ- 
unni í knésbætrnar, nemr þá við hnakkahein- 
inu. Nú ferr hann til með Grími ok býr um 
svá sem hinn fyrra, breiða yfir þá klæðin ok 
ganga svá til bæjar á Hreiðarsstöðum, drepa þar 
á dyrr ok biðja Hreiðarr út ganga. Hann gerir 

svá, ok heilsar þeim vel, býðr þeim þar at vera. 
„Oft er þess kostr“, segir Helgi, „enn vit för- 
um jafnan síð ok skulu vit heim í kveld, enn 
þó þykkjumst ek enn við þurfa, því at glófar 
mínir lggja niðr við nautabrúna, enn nú gengr 
til hafs, ok þykki mér driflegt; vilda ek, at þú 
takir upp í kveld ok hafir heim með þér þá er 
þú brynnir nautum þinum“. Hreiðarr var sá 
einn maðr, at hann háttaði aldri fyrr enn þrið- 
jungr var af nótt, enn lá alt til hádegis. Hreið- 
arr gekk inn, enn þeir bræðr gengu suðr til 
Hofs ok svá fyrir neðan Skeggjastaði; þá gerir 
á veðr ok tekr at drifa ok nú gerir á hit mesta 
illveðr. Þá snýr Helgi til bæjar á Nollarsstöð- 
um — „vil ek ganga með bæjum, enn eigi eft- 
ir Ísum, því at mér þykir villufært. Helgi 
drepr þar á dyrr. Þá var liðit dagsetr. Nollarr 
ríss upp ór rekkju sinni ok steypir á sik stakki 
ok gengr til hurðar, ok þegar hann lykr upp 
hurðinni, þá þrífr Helgi í hönd honum ok kipp- 
ir út í illviðrit. Grímr tekr í aðra hönd hon- 
um ok leiða hann at viðkestinum; fletta stakk- 
inum fram yfir höfuðit. Grímr stendr á fyrir 
framan höfuðit, enn Helgi hnykkir einum sviga 
ór kestinum ok hýðir Nollar, svá at hvergi var 
heil húð hans milli hæls ok hnakka. Þá létu 
þeir hann standa upp ok báðu hann fara burt 
frá þeim — „skaltu hafa þetta fyrir hlaup þitt, 
ok bið svá verra“. Þeir fara ok snúa nú heim- 

leiðis, koma svá heim er mikit var af nótt; 
tekr Droplaug við þeim báðum höndum, sem 
hon var jafnan vön. Bersi reið um kveldit til 
þess er hann kom til Eyvindarár. Nökkuru 
fyrri kom Inni-Krákr; enn í þessu kom grið- 
kona ór fjósi ok sagði Gró, at Inni-Krákr var 
kominn heim með undarlegan búning. Gró 
sengr út, ok húskarl með henni, ok taka Inni- 
Krák ok beita frá sleðanum, brynna ok gefa 
honum; síðan leysir hann ór sleðanum rekend- 
ina. Þá kemr Bersi ítún. Gró fagnar honum 
með blíðu. Bersi þekkist þat ok spurði, hvárt 
þeir væri þar komnir frændr hennar. Hon seg- 
ir, at þat væri eigi, — „eða hversu stenzt af 
um ferðir þínar“. Bersi segir alla sögu, sem 
farit hefir. Bersi var þar um nóttina; veitir 
Gró þeim allalvarlega. Gró biðr þeim virkta 
við ok mælti, at hann skul veita þeim vinskap. 
Bersi segir at svá skuli vera. Hreiðarr sat við 
fornsögu, til þess er liðit var dagsetr. Þá fór 
hann út ok gaf nautum sínum. Eftir þat rekr 
hann þær til brunns. Honum kemr þá í hng, 
hvat Helgi mælti við hann; snýr at vatninu ok 
at vökunum, finnr eigi glófana, sér þar band- 
knútu þessa er þar lágu, leysir hann þá; eru 
þeir svá stirðir sem stokkar. Ferr Hreiðarr 
heim eftir eyk, ok ekr þeim heim til bæjar; 
hann hjúkar þeim við ok hressast þeir vel. 
Þeir váru þar um nóttina. Um morgininn býst 

Bersi heiman frá Eyvindará. Gró gaf honum 
fingrgull ok seilamöttul ok mælti til fullkominn- 
ar vináttu við Bersa. Ríðr hann þar til er 
hann kemr á Hreiðarsstaði. Hreiðarr tók við 
Bersa forkunnar vel. Sögðu húskarlar hans 
sínar eigi sléttar. Bersi hljó mjök at, kvað gleði- 
bragð vera ungra manna — „cnn er víst, at 
þeir hafi sýnt þat, at þeir hafa alls kosti við 
ykkr, enn látit mín at njóta, er þeir hafa eigi 
meira at gert við ykkr; því at ærnar sakir 
gerðu þit til, þó at þeir hefði drepit ykkr. Nú 
skulu þit láta vera kyrt“. „Svá munu vit gera“, 
sögðu þeir. Fara heim eftir þat; fara upp eft- 
ir Ísunum, þar til er þeir koma fyrir Nollars- 
staði. Þar sjá þeir Nollar sitja á hyrnishrúku 
sem hundr ok er allhlámáll. Hann bhiðr Bersa 
at bann mundi rétta málit, slíkar hrakningar 
sem hann hefir fengit. Bersi kvað þat mak- 
legt, þó at hann hefði nokkurt bráðræði fengit, 
enn þó má ek eftir leita, þó at þú sért ómak- 
legr“. Nollarr dragnar heim, enn Bersi ríðr, 
þar til er hann kemr á Arneiðarstaði. Þá var 
í annan lit. Þeir Droplaugarsynir váru í tún- 
inu úti ok buðu honum þar at liggja ok urðu 
fegnir fóstra sínum, er hann var þar kominn. 
Bersi þektist þat ok var hann þar um nóttina. 
Enn um morgininn þá ræða þeir mart ok flest 
um þessa hluti, er hann hafði farit eftir þeim 
bræðrum. „Enn ek hefi því gert ferð mína eft- 

ir ykkr, at ek vilat þit varizt þat, sem ek mun 
segja ykkr, at þit látið eigi vánda menn kom- 
ast í mill ykkar ok mín; því at þit munuð 
ekki til þess taka, at ek muni ykkr af hendi 
gefa, meðan þit veitið eigi mér ágang eða Orni- 
steini syni mínum, enn ef ykkr greinir á, þá 
mun ek í jafnan stað leggja. Mun ek með ykkr, 
við hvern sem þit eiguð í heraðinu, aðra enn 
við konu þá, er þú hefir lagt tal þitt við; þá 
gerðu fyrir mínar sakir; grandalaust hefir verit 
okkart vinfengi. Mun ék alt at einu halda vin- 
skap við þau á Skeggjastöðum, þótt þér gerið af 
yðru ráði slíkt sem yðr líkar“ Helgi svarar: 
„Higi veit ek, at þar þurfi um at vanda heðan 
í frá“. Bersi mælti: „Þat vilda ek, at þit 
fengið Nollar kvikindi nökkurt fyrir þat harð- 
rétti, er þit hafið honum veitt, þó at hann hefði 
maklegleika til“. Helgi segir, at þat skuli víst 
gera fyrir hans orð. Bersi býst heiman við 
sína menn. Helgi gaf Bersa uxa tvá, fimm 
vetra gamla, gráir báðir, ok stóðhest rauðan ok 
var kallaðr Heiðarrauðr ok með merar þrjár 
Hvárum þeira húskarla Bersa, er þeir höfðu 
knept við vakirnar, gaf Helgi, öðrum sverð, enn 
öðrum öxi. Skildust þeir vinir. Fór Bersi 
heim. Enn þeir bræðr sátu heima um hríð. 
Helgi leitar aldri á þá konu oftar, ok öngva 
aðra, svá at menn viti. Er þat ok alþýðu 
manna sögn, at Helgi hafi öngva konu elskat. 

14. Þess er getit eitt sumar, at skip kom 
af hafi í Gautavík í Berufirði. Skipi þessu 
fylgdu þrændskir menn ok vistuðust hér um 
vetrinn. Á því sama vári eftir vetr afliðinn 
beiddi Þiðrandi Geitisson fóstra sinn fararefna 
— „vil ek kynna mér siðu annarra manna“. 
Hróarr svarar: „Þat þykki mér mikit, ef þú 
vilt fara af landi í burt, því at ek gerist mjök 
hrumr af elli, ok veit ek eigi hvárt þú kemr 
aftr. Enn alt at einu, þá skal ek sæma þik at 
því, sem ek hefir föng á; enn biðja vil ek, at 
þú komir sem fyrst aftr. Enn þú munt ráða“. 
Hróarr Tungu-goði fekk Þiðranda mikit fé. 
Honum þótti mikit er þeir skildu, ok öllum 
þótti mikil hans fráför.  Réðst Þiðrandi til 
ferðar ok ferr suðr yfir heiði, ræðr sik í skip, 
ferr utan um sumarit. Þeim byrjaði vel ok 
skjótt; þeir kómu skipinu í Þrándheim í Niðar- 
ós. Þá réð Hákon hinn ríki fyrir Noregi. 
Hann hafði atsetu at Hlöðum. Þá sýndist, 
hverja menning Þiðrandi hafði hlotit, þvi at 
öllum mönnum fundust orð um, at eigi hefði 
þvílíkr maðr komit í manna minnum, sem Þiðr- 
andi var. Hann ferr á fund Hákonar jarls. 
Jarl tók við honum vel ok setti hann í hásæti 
hjá sér ok veitir honum af mikilli blíðu um 
vetrinn. Hann virði öngvan sinna manna jafn- 
an Þiðranda. Þeir töluðu löngum.  Þiðrandi 
sýndi slíkt af sér, at unni“honum hverr maðr 

hugástum. Enn er vár kom, þá beiddi Þiðr- 
andi sér fararleyfis út til Íslands. Jarl spurði, 
hví hann vildi svá litla stund dvelja við þar, 
— „því at ek ann þér hér allvel vistar; hefir 
hér enginn sá maðr komit, at mér þykki svá 
mikil eftirsjá at sem um þik, ef þú ferr á hurt“. 
„Vel hefir þú til min gert þessa stund, enn þó 
má ek eigi nýta at vera hér lengr, því at ek 
ann móður minni svá mikit, at ck hlýt at fara 
nú fyrst. Má yðr þat segja, at þar eru enn 
þeir menn, at létu sem bezt þætti, at ek kæma 
fyrr aftr enn síðar“. Jarl svarar: „svá skal 
nú vera“. Þiðrandi kaupir sér skip ok lætr í 
koma mikit fé; hann þiggr af jarli góðar gjafir; 
eftir þat láta þeir ór landfestum ok sigla í haf. 
Þat hafa margir fyrir satt, at Þiðrandi hafi 
óvirt skaplyndi jarls fyrir sumar greinar, ok 
vildi af því eigi lengr vera með honum. Þiðr- 
andi fekk þat sumar góða byri, ok kom skipi 
sínu í Skálavík í Vápnafirði ok bar af skipinu 
ok flutti heim varninginn. Eftir þat býr hann 
um skipit ok setr upp. Hann fór heim í Krossa- 
vík. Þar var tekit við honum forkunnar vel 
ok með allri blíðu; verðr þar ok fagnafundr 
mikill með þeim Þiðranda ok Hróari. Hann er 
þar fár nætr áðr enn Hróarr lýsir því, at hann 
vill at Þiðrandi fari austr með honum til eigna 
sinna ok ríkis — „því at ck má eigi annat enn 
vera ásamt með Þiðranda, svá ann ek honum 

mikit, ok hver stund þykki mér löng, ef hann 
er eigi hjá mér“. Þiðrandi segir, at þat skuli 
þegar vera, er hann vildi, — „því at ek vil þess 
njóta, meðan kostr er“. Býr Þiðrandi ferð sína, 
ferr með Hróari austr til Hofs í Hróarstungu; 
urðu frændr hans honum fegnir, þar sem þeir 
kómu í Vápnafirði. Allir frændr Þiðranda sýndu 
á sér mikinn feginsþokka, er hann var aftr kom- 
inn með virðingu. Ketill þrymr sendi orð Þiðr- 
anda systursyni sínum, at hann skuli koma í 
Njarðvík til heimboðs, ok segir, at hann skuli 
eigi til einskis fara — „því at hann er sá einn 
minna frænda, at mér er mest aufúsa at eiga 
mart við ok gott“. Þiðrandi heitr ferðinni, er 
áliði sumarit ok heyverkum er lokit, enn kvaðst 
þá eigi tóm eiga at, því at hann hafði fyrr 
heitit öðrum. Ketill segir, at Þiðranda færi 
vel. Maðr hét Ásbjörn; hann var sunnlenzkr 
ok þá nýkominn í Fljótsdalsherað. Hann var 
fæðingi suðr í Flóa. Hann fór þaðan austr á 
Rangárvöllu, þá austr á Siðu, ok léttir eigi fyrr 
enn hann kemr austr í Fljótsdal. Hann tekr 
sér þar vist. Ásbjörn var mikill maðr vexti, 
dökkr á hárslit, ljótr í andliti ok heldr óþokku- 
legr; þó slægði marga menn til at taka við hon- 
um, því at hann var garðlagsmaðr svá mikill, 
at enginn lagði lag við hann. Ásbjörn átti við- 
nefni ok var kallaðr vegghamarr. Ásbjörn hafði 
verit fimm vetr í Fljótsdalsheraði, er þetta varð 

til tíðinda, ok hafði lagið garða um tún manna 
ok svá merkigarða. Ásbjörn var svá mikill 
meistari á garðlag, at þat er til marks, at þeir 
garðar standa enn í Austfjörðum, er hann hefir 
reista. Þorbjörn hét maðr; hann var kallaðr 
kórekr. Hann bjó á þeim bæ í Fljótsdalsher- 
aði, er heitir á Kóreksstöðum fyrir austan Lag- 
arfljót. Þat er í Útmannasveit við en eystri 
fjöll. Þorbjörn átti sér konu; hon var skyld 
þeim Njarðvíkingum. Hann átti tvá sonu; hét 
annarr Gunnsteinn, enn Þorkell hinn yngri. 
Þorkell var þá átján vetra, enn Gunnsteinn 
hafði tvá vetr um tuttugu; þeir váru báðir mikl- 
ir menn ok sterkir ok allvasklegir; enn Þor- 
björn var nú gamlaðr mjök. Hafði Ásbjörn 
vegghamarr „verit þar tvá vetr ok grætt fé 
nökkut, enn á hinum þriðja vetri gerir hann 
bú, þvi at hann átti ólétta konu; átti hann 
áðr nökkur börn. Hann leigir land þar fyrir 
utan læk, þat er þá heitir á Hlaupandastöðum, 
enn nú at Sandlæk. Hann var þar einn misseri; 
honum varð ilt til fjár ok varð óhægt búit. Á 
þessu sumri gerir Ásbjörn vegghamarr heiman- 
ferð sína út í Njarðvík á fund Ketils ok bað 
at hann mundi taka við honum til húskarls. 
Ketill spyrr, hví hann vill eigi búa lengr. Hon- 
um kvað þykkja óefnilegt, at búa við óhægindi 
mikil. Ketill svarar: „Of liðmargr þykki mér 
þú vera“. Ásbjörn kvaðst ekki fleirum leita 

vistar enn sér einum; lézt annat mundu sjá 
fyrir liði sínu. Ketill spyrr, hvat hann ætlar 
at sjá fyrir liðinu. Hann kvaðst ætla at hlaupa 
burt frá — „ok hingat til þín, því at ek ætla 
at mér sé lítill ágangr veittr fyrir ríki þínu; 
mun ek konuna láta kjalast við börnin“. Ketill 
svarar: „Þat hafði ek oft ætlat, at taka við 
þér. Mun ek gera þér á kost; þú skalt gera 
garð ofan ór fjalli undan hömrum ok út í sjó; 
þetta skaltu vinna til tveggja missera vistar“. 
Ásbjörn kvaðst ætla, at hann mundi þetta fá 
fullvel unnit, — „munu vit þessu kaupa, enn þú 
skalt sitja fyrir, at eigi sé fylet á mik ómegðinni“. 
Ketill játar þessu. Síðan gerir hann ferð sína 
upp yfir heiði, ferr eftir rekkjuklæðum sínum, 
enn þar hleypr hann frá liðinu ok skyldi af því 
heita á Hlaupandastöðum, þá tóku þeir á Kó- 
reksstöðum við ómegð hans, enn mistu landsleigu 
sinnar við hann ok sátu fyrir öllum vandkvæð- 
um. Ásbjörn tekr til garðlags út í Njarðvík 
ofan ór fjalli; hann vinnr mikil verk á um sumar- 
it, enn ekki hefir hann venjubrigði í skapsmunum, 
því at öllum líkaði illa við hann nema Katli einum. 

15. At sjau vikum sumars býr Þiðrandi 
heimanferð sína; hann ríðr við hinn sjaunda 
mann út með Lagarfljóti ok ofan eftir Hróars- 
tungu ok þar yfir fjótit, er heitir at Bakka- 
vaði, ríða út eftir heraði ok koma um kvcldit 
á Kóreksstaði til Þorbjarnar. Þorbjörn gekk á 

móti þeim Þiðranda, ok synir hans, með mikilli 
blíðu, ok bauð honum þar at vera svá lengi sem 
hann vildi. Hann var þar þessa nótt ok gera 
þeir til hans ágæta vel. Þeir bræðr báðu Þiðr- 
anda, at hann mundi vilja fara út til Njarðvíkr 
ok biðja Ketil, at hann léti lausan Ásbjörn, enn 
gildi þó sumarkaup, eða ella tæki hann við liði 
sinu. Þiðrandi kvaðst skyldr at leggja orð til 
— „enn eigi nenni ek at ráðast í meira, þar 
er Ketill er frændi minn til annarrar handar“. 
Þeir segja, at þeim þætti þat várkunn. Eftir 
nóttina afliðna búast þeir til ferðar tuttugu sam- 
an; þeir ríða út yfir Ós ok ofan heiði, þar er 
heitir Gönguskarð, í víkina; var þá miðr aft- 
ann, er þeir kvámu í víkina. Þá var fátt 
manna heima; þá var eigi lokit heyverkum, enn 
þar var heyland mikit. Var mannfólk á verk- 
naði, enn Ketill var einn heima karlmanna ok 
konur nökkurar. Ketill sat í skála. Nú var 
sagt í þann mund kæmi at honum skjáliti, sem 
jafnan var vant, at hann hrökk af fótum upp, 
svá at gnötraði í honum hver tönn; honum var 
ok svá hrollr sem vatni væri ausit milli skinns 
ok hörunds. Þá mælti hann við konu eina, at 
gera skyldi eld fyrir honun ok vildi hann bak- 
ast. Hon kastaði undir hann gæru einni. Kct- 
ill bakast við eldinn. Enn Þiðrandi ok hans 
menn ríða ofan eftir víkinni, ok er þeir komma 
á víkina mjök at bænum, þá sjá þeir, at maðr 

var upp Í hlíðinni at garðlagi; hann var í grám 
kyrtli; hann hafði knept upp blöðunum á axlir, 
enn lykkjurnar hengu niðr at hliðunum, ok í 
hvítum torfstakki yfir utan; hann hafði drepit 
á höfuð sér hetti. Þeir kenna þenna mann, at 
þar var Ásbjörn vegghamarr; hann kveðr þá 
ekki. Þeir ríða svá ofan með garðinum; mæltu 
hvárigir við aðra. Þá riðr Gunnsteinn Kóreks- 
son ofan at Þiðranda ok mælti: „„lvænlega 
lætr sjá maðr; muntu leyfa mér at ek taka 
geirnagla ór spjóti mínu ok taka af spjótit af 
skaftinu ok skjóta til hans ok vita, hversu hann 
verðr við“. Þiðrandi mælti: „Gerðu þat eigi. 
því at þat er fornt mál, at oft hlýzt ilt af ill- 
um, ok vil ek eigi, at þú eigir við hann“. Þá 
snýr hann í halaferðina ok af götunni; þá tekr 
haun ór geirnaglann ór spjótinu ok skaut ti 
hans með hlátri miklum. Enn er Ásbjörn sér 
at spjótit ferr at honum, þá hleypr hann upp 
við; skotit kom í kyrtilsblaðit ok í lykkjuna ok 
svá út í blautan garðinn ok svá at hann fellt 
út af garðinum. Hann sprettr upp skjótt ok 
tekr spjótit ok kastar niðr, eun hann hleypr 
upp á garðinn ok þegar inn yfir. Hann teky 
þegar skeið heim til bæjar. Enn þegar er hann 
kemr í túnit, þá hleypi huun í eldaskálann, þar 
er hetill bakust; hann kastar sér upp Í sætit 
gcgnt eldinum. Ketill spyrr, hvat honum væri. 
Hann svarar: „vant er at vita, hverjum vér 





64 FLJÓTSDÆLA SAGA. 





skulim fagna; ætlaða ek á vári, er ek réðumst 
hingat, at ek munda eigi barðr til meiðinga, 
eða með öllu til bana. Eru þeir komnir hér 
Kórekssynir; hefir Gunnsteinn skotit spjóti und- 
ir hönd mér ok kom út undir annarri. Nú ætl- 
aða ek, at ek munda hafa heimsótt höfðingja, 
er þér eruð; enn ek sé, at enginn er í þér dugr, 
at þér rekið aldrigi várra harma, þó at oss sé 
skammir gervar“. Ásbjörn hafði hátt raddarlag 
ok sárlegt andartak. Ketill hleypr upp við 
bræði mikla; hann þrífr ullskyrtu sína ok kemst 
í, enn áðr í brókum leista lausum; váru ilbönd 
undir neðan, ok höfðu menn þá línbrækr í þat 
mund. Ketill gengr þá þegjandi utar eftir eld- 
húsinu, svá at alla vega hraut eldrinn um hann. 
Hann gengr utar til lokrekkju þeirar er hann 
var vanr at sofa, tekr ofan hjálm ok setr á 
höfuð sér ok sverð í hönd sér, setr skjöld fyrir 
sik. Eftir þat snýr hann út með brugðit sverð- 
it, enn kastar eftir umgecrðinni. Enn í því er 
hann kom í tún, þá ríðr Þiðrandi í túnit ok 
hans menn. Ketill snýr þegar at Þiðranda ok 
höggr til hans með sverðinu. Þiðranda bar svá 
nær höggit, at hann sá eigi ráðrúnu til at skjóta 
fyrir sik skildinum; hann kneppir sik aftr ór 
söðinum ok kemr standandi niðr. Enn Ketill 
stöðvar ekki höggit at heldr. Þá riðu menn 
mjök Í standsöðlum smeltum. Ketill höggr um 
endilangan söðulinn ok tekr í sundr bógana 


FLJÓTSDÆLA SAGA. 65 


báða ok hestinn undir söðlinum. Ketill höggr 
þegar annat sinn til Þiðranda. Hann kemr þá 
skildi fyrir sik. Ketill klýfr þá skjöldinn fyrir 
utan mundriða, svá at sverðit nam í vellmum 
stað. Konur þær er á bænum váru hlupu út 
þangat er menn váru á verki. Annarr bær stóð 
þá í víkinni, sá er at Virkihúsum heitir. Þang- 
at hlupu sumar konur, því at þar váru enn 
karlar nökkurir. Fóru þeir þangat; þeir urðu 
alls tuttugu menn. Þiðrandi mælti við menn 
sína, at enginn skyldi bera vápn á Ketil — 
„enn ef nökkurr gerir öðruvís, enn ek mæli 
fyrir, þá mun ek bera vápn á hann, þó at hann 
sé af mínum mönnum“. Eftir þetta biðr Þiðr- 
andi Ketil frænda sinn allra safninga — „hefi 
ck hér aðrar viðtökur enn ek hugða til, ok ef 
nökkut er þat í vorðit várum ferðum, at vör 
hykkir málþarfa, þá vil ek bótum upp halda, 
svá at þér þykki sæmd í Nú meðr því, at þú 
vilt einskis mín orð meta, þá láttu mik njóta 
móður minnar enn systur þinnar, ok er meiri 
ábyrgarblutr at halda þessu fram, sem nú hefir 
þú upp tekit“. Ketill þegir við ávalt, enn Þið- 
randi biðr hann vægðar einatt. Ðiðrandi lætr 
sem enginn væri annarr, enn Ketill sækir hann 
í ákafa. Þiðrandi mælti: „Hví er nú eigi vel, 
at nú vinni maðr þat er má annat; enn enginn 
maðr skal bera vápn á Ketil, því at hann mun 


sefast brátt; enn eigi banna ck, at þér drepit 

menn hans sem þér meguð“. Þá gera þeir svá. 
Þá horfa þeir suðr eftir túninu. Tékr nú at 
líða aftanninn mjök, ok lægir sólina, enn hross 
þeira váru hér ok hvar, því at þar hleypr hverr 
al hestum sínum sem kominn var. Þá berr 
suðr eftir vellinum, alttil þess er þeir koma at 
læk þeim er fellr fyrir utan garð þann, sem 
gengr fyrir neðan hlaðit. Þá stingr Þiðrandi 
fram blóðreflinum ok hleypr öfugr yfir lækinn. 
Þá var höggvinn af Þiðranda skjöldrinn allr, 
Svá at enginn spánn var eftir, nema þat er mund- 
riðanum fylgdi. Í þessu höggr Ketill til Þið- 
randa ok kemr á öxlina hægri ok leysir frá 
herðarblaðit, svá at inn sá í lungun. Þiðrandi 
hljóp þá ofan yfir lækinn, tekr sverðit hinni 
vinstri hendi ok höggr til Ketils ok í gegnum 
hann. Ketill fellr þá dauðr til jarðar; enn 
Þiðrandi gengr þá suðr yfir lækinn ok at þúfu 
þeiri er nú heitir Þiðrandaþúfa. Hann sezt þar 
niðr. Þá stóð ekki fleira manna upp enn þeir 
Kórekssynir, Þorkell ok Gunnsteinn. Allir váru 
fallnir aðrir menn Þiðranda. Þeir Kórekssynir 
settust þá niðr hjá honum á sína hönd hvárr; 
þeir váru þá móðir mjök. Menn Ketils styrndu 
yfir honum ok huldu hræ hans. Eftir þat gengu 
þeir heim vígmóðir, ok þó margir sárir. Nú 
tekr Þiðrandi til orða við Gunnsteinn: „Hversu 
þykki þér at fara, hvat mun nú tjá at lasta 
þat er orðit cr, enn farit hclir betr, at hér 


FLJÓTSDÆLA SAGA. 67 


megi þér sjá nú, hversu einræðit kann at gef- 
ast; enn ekki tjár nú at ávíta þik. Enn hvat 
hefir þú sét til Ásbjarnar félaga þíns um aft- 
an?“ Gunnsteinn svarar: „átt hefi ek annat 
verkefni enn hyggja at þeim skelmi“.  Þzð- 
randi mælti: „Ekki er mér þat þó, ek hefi 
ekki svá annríkt átt, at ek hafi eigi augu til 
sent, hvat hann hefir at hafzt. Þegar í kveld, 
er Ketill gekk út, ok menn drifu at honum, þá 
kom Ásbjörn út ok hafði hönd fyrir auga ok 
skygndi til hversu færi á milli vár. Enn nú 
hefir hann ekki farit hermannlega, ok þat hygg 
ek nú, at hann sé hér nú í vellinum fyrir ut- 
an lækinn; ætla ek at hann fletti mannnáinn 
einn“. Gunnsteinn sér nú hvar hann er ok 
hleypr út yfir lækinn; hann hafði sverð í hendi 
ok höggr á hrygginn ok tekr hann í sundr í 
miðju. Eftir þetta gcngr hann til sætis síns. 
Kona ein gengr út um kveldit. Þat var grið- 
kona. 

16. Gunnarr hét maðr. Hann var á vist 
með Katli. Hann var austmaðr ok hafði komit 
út um sumarit. Hann var háleyskr maðr at 
ætt, mikill maðr ok víglegr, ungr at aldri ok 
allvel mentr. Hann sat Í útibúri fyrir ofan hús; 
þar var inni varningr hans. Ekki hafði hann 
verit við fund þenna, ok ekki hafði hann vitat 
til, at styrjöld sjá hefði verit. Konan hleypr 


til búrsins; þetta var vinnukona hans. Gunnarr 

sat í dyrrum útibúrsins ok fiðraði örvar. Hon 
tekr til orða: „Satt er þat er mælt er, at eigi 
má mann sjá, hverr hverrgi er. Mundi Ketill 
eigi þat ætla at hausti, er hann bauð þér hing- 
at, at honum mundi enginn brautargangr at þér 
verða, ef hann þyrfti nökkurs við, enn þú ert 
mannfýla því meiri, er þú liggr inni kyrr, sem 
hundr á hvelpum, þar sem húsbóndi þinn er 
lagðr við velli ók margir hans menn. Er hér 
kominn ófriðargangr ok hafa þeir vegit Ketil“. 
Gunnarr hljóp upp við þessa tíðenda sögu ok 
þrífr boga í hönd sér, leggr ör á streng, er hann 
hafði nýgert. Hann gengr þá út ok mælti: 
„Hvárt eru þessir menn á burt farnir frá ó- 
verkum sínum, er þetta hafa gert?“ Hon svar- 
ar: „Eigi er þat“. „Hvar eru þeir nú þá?“ 
„Þar eru þeir er eftir lifa fyrir sunnan lækinn 
á vellinum“. Gunnarr mælti: „Hvar er hann 
Þiðrandi, ek vildi hann sjá?“ „Þat ætla ek“, 
sagði hon, „at hann siti á fuglþúfu milli þeira 
bræðra, Kórekssona“. Gunnarr bendir nú bog- 
ann, ok var þat alt jafnskjótt, at strengrinn 
gall heima við bæinn ok, Þiðrandi fell á bak 
aftr; kom örin fyrir brjóst Þiðranda ok út í 
millum herðanna. Gunnarr spurði, hvat manna 
sjá hefði verit. Hon svarar: „Þat var Þið- 
randi (Greitisson“. #„Seg allra kvenna örmust. 
Eigi fokk annan vinsælla né betr at sér. Hefi 
ek þeim manni bana unnit, er ek vildi sizt“. 

Þorkell Kóreksson spurði Gunnstein bróður sinn, 
hvárt hann væri mjök sárr. Gunnsteinn kvaðst 
hafa sár nökkur, — „enn hvat líðr þér, Þor- 
kell“ „Ekki sár er skaðlegt á mér“. Þá 
mælti Þorkell: „Nú munu vit eigi þurfa Þið- 
randa at bíða, enda mun eigi ráð heim at leita 
til bæjarins. Eigi get ek at vit náum hestum 
okkrum; munu vit ok eigi vera mjúkir til göngu. 
Þeir hverfa skildi yfir Þiðranda þar á þúfunni, 
ganga síðan á burt, fara upp til götu, rétta 
leið upp í brekkur. Þeim fórst seint, því at 
náttmyrkr var á mikit. Þeir gengu til þess er 
þeir kómu at brekkum þeim, er neðstar váru í 
skarðinu. Þar var hvammr fyrir sunnan göt- 
ur, ok heitir Kiðjahvammr. Á fellr ofan ór 
skarðinu ok ofan í hvamm; þar er mikill fors 
í, undir forsinum er hellir mikill. Í þeim helli 
eru menn oft á haustin, er á fjall er gengit. 
Þorkell mælti: „Förum vit til hellisins, því at 
mik gerir svá móðan, at ek má eigi lengra ganga“ 
Þeir fara til hellisins; er þar hlaðit grjóti fyrir 
framan. Gunnsteinn kastar sér niðr þegar, því at 
honum var heitt mjök; hann verpr af sér klæðum. 
Þorkell sprettir af sér belti sínu; eftir þat flettir 
hann af sér klæðum. Þá falla út iðrin. Hann sezt 
þá niðr, ok lét Þorkell þar líf sitt. Við þetta 
hafði hann gengit alt neðan ór Njarðvík. Nú 
er Gunnsteinn einn eftir hjá bróður sínum dauð- 
um; hann var sárr mjök. Gunnsteinn sá þat af 

sínu ráði, at ráðast á brott þaðan. Hann stendr 
þá upp ok er hann ætlar þaðan til göngu, þá 
var hann svá stirðr, at hann mátti hvárugan 
fót hræra yfir annan fram. Seæzt hann þá niðr; 
verðr hann nú þar at vera, þó at honum þætti 
eigi gott. Þorbjörn kórekr lét illa í svefni 
þessa nátt. Enn er hann vaknar, þá ferr hann 
skundandi í klæði. Hann vekr upp smalamann, 
ok mælti, at hann mundi fara sendiför hans, — 
„vil ek at þú takir hesta tvá; vil ek at þú riðir 
út til Óss ok ofan í Gönguskarð til hellis þess, 
cr þér eruð vanir at hafa náttból um haust- 
um, þá er þér gangið á fjall, ok vit við hvat 
þú verðr þar varr. Enn ef þú verðr við nökk- 
ur tíðendi varr, þá þigg ck, at ek fengi þat at 
vita“. Sauðamaðr ríðr ofan til Óss ok ofan í 
Gönguskarð; hann létr til ferða, enn er hann 
kemr ofan í Kiðjahvamm, þar stígr hann af 
baki ok gengr upp undir forsinn; hann gengr 
inn í hellinn; þá var lýst af degi. Hann spurði, 
hvárt nökkut væri þar, þat sem honum mætti 
andsvar veita. Gunnsteinn segir til sín. Sauða- 
maðr spyrr tíðenda. Gunnsteinn segir slík sem 
orðin eru. Sauðamaðr spyrr, hvárt hann mundi 
færr með honum í burt. Gunnsteinn kvað eigi 
annat til þess. Hann vildi þá brátt út ganga, 
enn mátti eigi, nema hann styddist við axlir 
honum öðrum fæti. Hann kemr honum í söðul, 
ok berr at honum klæði ok býr um hann sem 

honum þótti vænlegast, ríiðr nú upp yfir heiði 
ok kómu heim um hádegisskeið. Þá hafði Kó- 
rekr búit laug; tekr hann nú ok fægir sár Gunn- 
steins, ok veitir honum hægindi slík sem hann mátti. 

17. Þessi tíðendi spurðust brátt, ok þótti 
mörgum mikil sem var. Hróari Tungu-goða fell 
þetta næst, svá at hann legst í rekkju af harmi 
ok deyr af helstríði. Eftir þenna fund kemr 
Þorkell fullspakr heim, því at hann hafði farit 
ofan í fjörðu eftir skreið. Hann kom þann dag 
heim, er fundrinn hafði verit áðr um nóttina. 
Þorkell fréttir fundinn ok at fallinn er faðir 
hans ok Þiðrandi. Haug verpr hann eftir Þið- 
randa frænda sinn, ok stendr hann þar á bakk- 
anum ofan undan bænum. Hann færir í haug 
menn þá er fellu. Þorkell rak á burt aust- 
manninn með miklum hrakningum, kvað hann 
þeim mikla skömm gert hafa, svá at eigi mundu 
menn bætr biða, drepit þann mann, er aðrir 
væntu sér af hins mesta yndis. Gunnarr hvarf 
nú á burt ok spurðist ekki til hans. 

Margir menn hörmuðu þessi tíðindi, er þeir 
spurðu, ok þótti þetta miklir atburðir. Bæði 
Þorkell Geitisson bróðir hans ok Bjarni Helga- 
son frá Hofi í Vápnafirði, því at hann var ná- 
inn frændi Þiðranda, - - Helgi Ásbjarnarson átti 
Þórdísi toddu, systur Bjarna — svá þeir bræðr 
Þorvaldssynir Þiðranda sonar, Grímr ok Helgi; 
þeir váru allir í eftirleit við Gunnarr austmann 

ok vildu allir Þiðranda hefna, enn til þessa 
manns spurðist aldri; var þat flestra ætlan, at 
hann mundi hafa hlaupit til fundar við aðra 
austmenn, þá er sátu búðsetu, þar er þeir höfðu 
skip uppi í víkum millum Njarðvíkr ok Borg- 
arfjarðar fyrir handan Snotrunes. Þar sátu 
sautján austmenn, ok ætluðu menn af því, at 
hann mundi þangat vera farinn. Liðr nú á 
vetrinn, alt þar til at daga lengdi. Þá býr 
Þorkell Geitisson ferð sína norðan ór Krossavík 
með tíunda mann austr yfir heiði í herað. Hann 
ríðr upp eftir heraði fyrir austan fljót, alt þar 
til er hann kemr á Arneiðarstaði; hann fær þar 
góðar viðtökur af Droplaugu ok sonum hennar. 
Hann var þar um nóttina. Þá biðr hann þá 
bræðr, at þeir mundu fara með honum út til 
Njarðvíkr ok hitta Þorkel fullspak ok þaðan 
suðr í fjörðu — „vil ek vita, at ek komumst 
nökkut á sporð um þenna mann Gunnarr, ernú er 
kallaðr Þiðranda bani, er oss hefir mikla harm- 
sök unnit; þetta er öllum oss mikil nauðsyn á, 
at geta hann afráðit“. Þeir bræðr ráðast nú til 
ferðar með Þorkeli, ok fara út eftir heraði; 
þeir kveðja upp einstaka menn ok verða þeir 
saman átján. Nú fara þeir ok koma um kveldit 
á Kóreksstaði til Þorbjarnar; þeim er þar booit 
at vera ok þeir eru þar um nóttina. Þeir spyrja 
Gunnstein vandlega at þeim tíðindum, er gerzt 
höfðu um haustit í Njarðvík, enn Gunnsteinn 


FLJÓTSDÆLA SAGA. 18 


sagði greinilega frá ok þótti þó mikit fyrir at 
segja. Enn er þriðjungr lifði nætr, þá stendr 
Helgi Droplaugarson upp; var tunglskin mikit 
ok færðir góðar bæði um heruð og heiðar. Hann 
vekr þá förunauta sína. Þá gengr hann til 
Gunnsteins ok mælti við hann: „Þú munt vilja 
með oss, frændi, út í Njarðvík“. Gunnsteinn 
svarar: „Fara skal ek, ef þér vilið“. 

18. Eftir þat ráðast þeir til ferðar, fara út 
fyrir neðan Sandbrekkur ok svá út til Óss, ok 
upp í heiði til Gönguskarðs, unz þéir koma svá 
upp, at ein brekka var eftir. Þar er hvammr 
fyrir utan göturnar, ok heitir Djúpihvammr; 
þar liggr leiðin um sumarit hit syðra, enn jafn- 
an um vetrinn fara menn ofan eftir hvammin- 
um þá er snjáva leggr. Helgi snýr nú af göt- 
unni ok sezt niðr. Hann biðr þá alla niðr set- 
jast, ok skipar þeim í garða enn hlið í miðju, 
sem í húsgarði. Þorkell Geitisson mælti: 
„Hvat skal breytni sú, fændi?“ Helgi svarar: 
„Ek þóttumst heyra mannamál upp í skarðit 
áðan. Nú skulu vér taka þessa menn höndum, 
hverir sem þeir eru.“ Ok er þeir höfðu nýsezt 
niðr, ríða þar at þeim fimm menn á broddstöf- 
um. Þessir menn allir höfðu stálhúfur ok girð- 
ir sverðum. Þeir kendu þessa menn, át þar var 
Þorkell Ketilsson fullspakr neðan ór Njarðvík 
ok heimamenn hans. Helgi sprettr upp ok þeir 
allir, ok mælti at þeir skyldi hafa hendr á þeim. 


14. FLJÓTSDÆLA SAGA. 


Þeir gerðu svá. Helgi gekk at Þorkeli ok heils- 
ar honum ok spyrr, hvert hann ætlar at fara. 
Þorkell kvaðst ætla at fara upp í herað ok 
heimta skuldir. „Hví segir þú svá ólíklega, at 
þú munir fara at fjárreiðum í þetta mund miss- 
era? Ok sé ek at ekki er þetta þitt erendi. 
Nú þykkist ek vita, hvárt þú ætlar, ok svá er- 
endi þitt. Þat munda ek ætla, at þú mundir 
fara upp í Mjóvanes, á fund Helga Ásbjarnar- 
sonar, ok selja honum í hendr Gunnar Þið- 
randabana; mun þér þat þykkja líklegast, at 
hann muni geta haldit Gunnari fyrir mér; þú 
veizt at fátt er með okkr“. Þorkell svarar: 
„Hví ætlar þú mér þann hlut, at ek muni þann 
mann halda, er oss hefir mesta skömm gert; 
munu þér þat spurt hafa, at ek rak hann í burt 
þegar hinn sama dag, er ek kom heim“. „Ekki 
hirði ek, hvat þú segir til þess. Nú er þér 
skjótt til at kjósa um tvá kosti, hvárt þú vilt 
at ek drepi þik hér í Djúpahvammi, eða ella 
selir þú fram manninn“. Þorkell kvaðst eigi 
mundu fyrir sjá um þenna mann. Helgi flettir 
þá Þorkel af vápnum ok klæðum ok alla hans 
félaga; þá lætr Helgi leggja þá niðr ok fær til 
jafnmarga menn at vinna á þeim. Helgi mælti: 
„Eigi er oss vant við þik, cf þú virðir einkis 
frændsemi við mik; nú skal ek eigi hlífast við 
þik“. Nú sér Þorkell í hvert vandræði komit 
var ok mælti: „Fast gengr þú at flestu því er 

þú vilt þér afskifti veita. Mér mun fara sem 
flestum, at ek mun kjósa at lifa, ef ek á kosti. 
Mun ek nú segja víst, at austmaðr er Í minni 
varðveizlu. Hefi ek hann haldit í allan vetr, 
síðan er tíðindin gerðust; gerða ek þat til ó- 
líkinda at kveðja hann á brott. Uppi í heið- 
inni, fyrir ofan bæinn í Njarðvík, gengr hjalli 
sunnan frá skarðinu út fyrir Skálanes. Enn á 
hjallanum gegnt bænum er hlaupin urðskriða 
ofan ór hryggnum á hjallann; þat grjót er mjök 
mosa vaxit ok geitaskófu. Þar á milli stein- 
anna sló ek tjaldi á hausti, þá er ek rak hann 
á brottu; þat er járngrátt ok samlitt við grjótit; 
þar setti ek húðfat hans, ok bjó ek um sem ek 
kunna, ok þar hefir hann verit síðan“. Þá svar- 
ar Helgi: „Nú gerðir þú vel, er þú sagðir hit 
sanna til, eigi fyrir því, vissa ek áðr, at hann 
var í þinni varðveizlu; skal ek nú ok eigi gera 
þér til meins, enn þú munt nú eigi at sinni 
lauss verða, at svá búnu“. Þá mælti Helgi til 
Þorkels Geitissonar ok spurði: „Hvárt viltu 
nú heldr fara ofan yfir heiði ok leita austmanns, 
eða viltu sitja hjá Þorkeli nafna þínum ok gæta 
hans til hádegis“. Þorkell Geitisson svarar: 
„Ek vil vera hér eftir hjá nafna mínum ok gæta 
hans, því at vit érum ófráir Vápnfirðingarnir; 
mun hér lítils við þurfa, þykki mér meiri ham- 
ingjuraun eftir honum at leita. Treysti ek þér 
betr ok þinni giftu“. „Því bauð ek kjörs á“, 


76 FLJÓTSDÆLA SAGA. 





sagði Helgi, „at mér þykkir vel, at þú ráðir, 
enn vant er at sjá hverjum þess verðr auðit. 
Nú skal skifta liði í helminga. Munu vit bræðr 
fara ofan yfir heiði við tíunda mann ok vita, 
hvat ek komi áleiðis, enn þér félagar farið upp 
á Árneiðarstaði í kveld ok bíðit mín þar unz 
ek kem á morgun, nema ek finni éigi austmann- 
inn, þá mun ek koma á hádegi. Þá skal drepa 
Þorkel fullspak, ef hann hefir logit, enn ef hann 
Segir satt, þá má hann eigi at hafa, þó at hann 
seti undan. Enn ef ek kem eigi aftr fyrir há- 
degi, þá skaltu Þorkel láta fara hvert er hann 
vill, því at ratat mun ek þá hafa hæli aust- 
mannsins, hvert sem hann verðr fyrir höndum 
eða eigi“. Nú skiljast þeir þar. Fara þeir Helgi 
ofan yfir heiði, enn Þorkell Geitisson sitr eftir 
hjá nafna sínum. Enn er þeir Helgi kómu upp 
í skarðit, þá lýsti af degi. Þá var bakki mikill 
til hafs; dregr upp skjótt á himininn ok tekr 
at drífa; fylgir vindr af landnorðri. Þeir sækja 
ofan í brekkurnar. Þá sjá þeir, hvar hjallinn 
gengr út eftir hlíðinni. Þá mælti Grímr Drop- 
laugarson: „Vinnum vér eigi tvisvar hit sama, 
snúum vér nú hér út eftir hjallanum. Þeir fara 
nú eigi lengi, áðr enn þeir sjá urðina ok tjaldit 
svá. Þá var hálfljóst af degi. Í þenna tíma 
vaknar austmaðrinn í tjaldinu. Hann þarf at 
ganga örna sinna. Hann ríss upp í skyrtu ok 
línbrækr; hann kippir skóm á fætr sér, enn 


FLJÓTSDÆLA SAGA. Ti 





kneppir eigi; ekki hafði hann yfir sér ok ekki 
í hendi. Ok er hann bregðr brókum sínum, þá 
heyrir hann mál suðr á hjallann frá sér. Þeir 
áttu þá skamt til tjaldsins. Hann sá, at þá var 
eigi ráð at snúa í tjaldit, er ófriðarmenn váru 
svá nær komnir. Hann snýr þá út eftir hjall- 
anum, slíkt sem hann má fara. Þeir sjá nú 
manninn, ok þóttust í hendi hafa ráð hans ok 
ætluðu, at hann mundi skamt undan taka; egg- 
jaði hverr annan, at eftir skyldi halda. Gunn- 
arr hléypr nú slíkt sem fætr mega bera, svá 
at af liggja skórnir. Nú dregr þó í sundr með 
þeim meðan hann var ómóðr. Gunnarr hleypr 
ofan hjá skálanum ok út af lautinni; þá nemr 
hann staðar ok hnýtir línbrókina at beininu. 
Þá váru þeir komnir ofan hjá skálanum á völl- 
inn. Þeir gera garð ofan at sjónum. Grímr 
var þar allra manna skjótastr. Hann hleypr 
þá fram frá liðinu ok at honum Gunnari ok 
ætlar at sæta áverkum við hann. Gunnarr sér 
þetta ok kastar sér á kaf. Hann drepr þegar 
vör undir sik. Grímr sér, at hann getr eigi með 
vápnum sótt hann ok skýtr eftir honum spjóti, 
ok kemr í cna vinstri hönd Gunnari. Hann 
tekr til ok kippir á burt, enn hann legst út á 
víkina. Þá var hvast mjök ok föll stór. Helgi 
kveðr nú við ok mælti: „Hvar vitið þér slíkan 
mann at áræði sem þennan, eða hverr er fús 
eftir honum at ráðast“. Enginn kvaðst til mundu 

hætta. „Þess er ván“, sagði Helgi, „því at 
annathvárt mun einum endast eða öngum af 
váru liði. Enn sá mun eigi fara, því at mér 
þykkir landtakan óvísleg, þar er Gunnarr er á 
strönd fyrir, enda er eigi víst, hversu sundit 
tekst. Nú munu vér heldr ganga inn til nausta 
ok vita, ef vér fáum oss þar skip at róa eftir 
honum, þó at oss sé þat nökkuru seinna; enn 
þó skulu vér at hyggja jafnan, hvert hann legst“. 
Þeir Helgi gera nú svá sem hann mælti fyrir, 
enn Gunnarr legst yfir víkina ok kemr á land 
fyrir sunnan skriðurnar, er nú heitir Gunnars- 
dæld. Því hafa þeir menn saman jafnat, er 
hvárttveggja hafa komit ok kunnigt er um, at 
þat sé jafnlangt sund, er Gunnarr hefir lagizt 
yfir þvera Njarðvík, ok frá Naustadæli ok yfir 
til Vindgjár. Gunnarr hleypr þá upp á nesið 
Snotrunes. Hásetar Gunnars sátu öðrum megin 
nessins búðsetu. Hann leitar þangat til þeira. 
Þeir Droplaugarsynir róa yfir víkina ok koma 
litlu síðar á land enn Gunnarr. Þeir setja upp 
skipit ok ráðast til göngu ok sjá hvar Gunnarr 
ferr. Þeir herða nú eftir honum. Gunnarr 
hleypr inn í búðina. Þá sitja þeir at dagverði. 
Gunnarr bað þá ásjá, — „vilda ek, at þér verð- 
izt með mér; munu Vér þá eigi uppgefnir fyrir 
þeim er eftir sækja“. Þeir kváðust aldri mundu 
gefa sik upp fyrir ógiftu hans. Hann gaf nafn 
víkinni, ok kendi við félaga sína, ok kallaði 

Geitavík, ok svá heitir hon ávalt síðan. Ok er 
hann sér, at hann fær ekki af þeim, þá snýr 
hann brott ok upp á Snotrunes. Hann stefndi 
suðr til Borgarfjarðar með ekki meirum birgð- 
um, enn áðr hafði hann. Þeir Droplaugarsynir 
sjá, at Gunnarr hleypr brott ór víkinni; koma 
þeir ekki þar; þeir hlaupa hit efra fyrir ofan 
búðirnar. Gunnarr tekr nú at hrymjast mjök á 
fótum, er hann hljóp berfættr um klakann, ok 
kuldi mikill; frjósa at honum línklæðin; dugði 
honum þat, at hann kostaði um ferðina slíkt er 
hann mátti, fekk honum því vermans. Nú 
dregr þó saman með þeim unz hann kom upp 
í ásinn, þá hallar brátt af suðr. 

19. Sunnan undir hálsinum stendr bær, er 
heitir á Bakka. „Sá ernæst“, hyggja þéir. Þar 
bjó sá maðr er Sveinungr hét. Hann var krafta- 
maðr mikill ok átti einn son níu vetra gamlan, 
þá er þetta varð tíðinda. Ekki var þar fleira 
karla, váru þar enn konnr nökkurrar. Svein- 
ungr var einrænn maðr ok var mál manna at 
hann væri eig1 allr þar sem hann var sénn,; 
enn þó var hann góðr þá er hann vildi, enn 
gerði við fá éiga. Sveinungr var þennan dag 
farinn at torfi á þá leið sem Gunnarr var á för. 
Hann er þá at gera hlassit, er Gunnarr hleypr 
þar hjá; hann hafði þá borit í hripin, enn eigi 
hlaðit í milli. Gunnarr hleypr at Sveinungi ok 
mælti:  „Bjargaðu mér“. Sveinungr svarar: 

„Hvers þarftu við?“ Gunnarrsvarar: „Fjánd- 
menn mínir hlaupa eftir mér ok vilja drepa 
mik, ef þeir ná mér“. Sveinungr spyrr, hverr 
hann væri. Hann svarar: „Ek heiti Gunnarr 
ok em ek kallaðr Þiðrandabani“. Sveinungr 
spurði: „„Hverir hlaupa eftir þér?“ Gunnarr 
svarar: „Ek veit þat eigi víst, þó ætla ek at 
þeir sé Droplangarsynir“. „Þat er vel“, segir 
Svéinungr, „ok mun hér eigi at sökum at spyrja; 
er þat gott at vita, þó at þú fáir hegning fyr- 
ir þann glæp, er þú hefir unnit, drepit þann 
mann, er allir hugðu bezt til“. Gunnarr svar- 
ar: „Eigi dyl ek at verkit sé ilt orðit. Er 
ekki þörf at minnr. Er þat öllum boðit, at 
bjarga sér meðan hann má“. Sveinungr mælti: 
„Legstu niðr á milli hripanna, ef þú vilt, enn 
ekki mun þér þetta duga fyrir slíkum köppum 
sem eftir sækja“. Sveinungr steypir af sér 
kuflinum ok færir hann í Gunnarr legst nú í 
sleðann milli hripanna, enn Sveinungr þrífr í 
tauma hestsins ok léttir eigi fyrr enn hann 
kemr heim á Bakka. Enn þá er Gunnarr lagð- 
ist niðr í sleðann, bar hann inn á milli þeirra. 
Váru þeir Droplaugarsynir þá vestan í hálsin- 
um, enn torfin eru austan í hálsinum ok sáu 
þeir eigi fyrir því. Sveinungr eckr fyrir þver 
dyrr hlassinu. Sveinninn stóð í dyrum; hann 
var í hvítum stakki ok söluváðar brókum. Svein- 
ungr mælti við sveininn: „Taktu“staf þinn ok 

hlaup suðr ok upp í fjall ok safna saman fé 
okkru, því at veðr gerir illilegt, ok rek í hús“. 
Sveinninn mælti: „Fara mun ek inn í stofu 
ok taka hött minn ok vöttu“. Sveinungr mælti: 
„Þá er vér várum ungir, þurftum vér hvárki 
hött né vöttu“. Nú hleypr sveinninn slíkt er 
hann má, því at hann var hræddr við föður 
sinn. Sveinungr beitir hestinn frá hlassinu ok 
leiðir til brunns; lætr síðan inn í hús; eftir þat 
gengr hann heim. Hann leysir þá ór sleðanum 
reipin ok reisir hann við vegg upp. Í þessu 
bili koma þeir Droplaugarsynir þar í tún. 
Sveinungr heilsar þeim glaðlega. Þeir tóku 
því vel. Hann spyrr, hversu af stæðist um ferð- 
ir þeira. Helgi spyrr, hvárt hann hefði nökkut 
manna sét hjá sér áðan, — „er þú ókst torf- 
inu“. „Engan sá ek nema sjálfan mik, enn 
heimill er greiði við ykkr, sá er þér vilið 
þiggja“. Helgi kvaðst einkis við þurfa — „er 
dags mikit enn eftir; er mér miklu meiri for- 
vitni á um þennan mann, er áðan hljóp um 
torfgrafirnar; þykki mér þat eigi vera mega, 
at þú sæir hann eigi“. Sveinungr svarar: 
„Aldri veit ek, hvárt ek sá eigi áðan mann 
hlaupa fyrir ofan torfgrafirnar í ljósum klæð- 
um ok sá hiun sami hleypr nú þar suðr í fjall- 
it“. Hann réttir til höndina ok vísar þeim til. 
Þeir sjá nú, hvar maðrinn hleypr; eggjar Helgi 

gera nú svá. Enn er hann hljóp í burt, þá 
hafði Sveinungr velt hlassinu inn í anddyrit; 
varð Gunnarr þá undir enn hripin á hann of- 
an. Þar lá hann þá er þeir kómu Droplaug- 
arsynir, ok nú þegar er þeir váru burt, þá ryðr 
hann af honum torfinu. Hann tekr hníf ór 
skeiðum ok ristir af honum klæðin, eftir þat fylg- 
ir hann Gunnari í fjóshlöðuna; kemr honum á 
heystál upp. Eftir þat gengr Sveinungr inn ok 
hleðr upp torfinu. Droplaugarsynir gengu suðr 
yfir Brunnlækjar brunna, — þat er á sunnan- 
verðum vellinum. — Þá stingr Helgi við fótum, 
nemr staðar ok mælti: „Þó ferr þessi maðr 
frálega, er áðr er nýkominn af sundi, er hér 
hleypr í fjallinu. Þætti mér sem hann myndi 
nú mjök hrymdr, er hlaupit hefir berfættr á 
klaka í allan dag. Eða, hvárt æpir hann eigi 
at fé?“ Gunnsteinn Þorbjarnarson svarar: 
„Hvat muntu þat mega marka, má hann þat 
gcra til ólíkimda“. Helgi svarar: #„Kigi sýnist 
mér Sjá maðr Svá Vera sem mér Væri Ván at 
Gunnarr mundi vera. Munu eigi þau tötl í 
vera, at Sveinungr muni hafa sent heiman son 
sinn at safna heim fé, enn hann hafi borgit 
hinum ok komit undan. Nú skulu vér ekki elta 
þenna mann. Skal nú snúa af ok eiga við 
hveinung bónda“. Þeir ganga nú heim til bæ- 
Jarins, enn Svéinungr cr nl Í anddyri ok hleðr 
upp töorfinu ok mælti: „Hví farið þér svá 

hverft?“ Helgi svarar: „Því at þat er vár 
ætlan, at maðrinn muni vera Í þinni varðveizlu, 
enn eigi í fjalli uppi, sem þú sagðir: Er þar 
son þinn“. Hann svarar: „Ek ætlaða, at hann 
mundi í stofu inni. Enn þó veit ek éigi, hversu 
ek munda nú fara at fela hann“. Helgi svarar: 
„Þú munt hafa látit hann í milli hripanna ok 
velt honum af sleðanum með torfinu; munu vit 
hafa gengið á hann. Nú viljum vér rannsaka 
hér“. Sveinungr svarar: „Hafi þér nú ríki til 
þess fyrir liðfjölda sakir, enn aldri hefi ek fyrr 
rannsakaðr verit sem þjófar“. Nú ganga þeir 
inn ok rannsaka hús öll ok finna hann eigi 
inni. Þá mælti Helgi: „Bæði skal koma í 
fjós ok hlöðu“. Sveinungr svarar: „Þat er 
víst, at þar sé austmaðrinn, því at hon baula 
er jafnan taðdrjúg“. Helgi svarar: „Aldri hirði 
ek um skrítyrði yður“. Sveinungr gcngr til 
rúns síns ok tekr ofan sax eitt mikit. Þat var 
níu alna hátt. Hann festir þat á sik. Siðan 
sengr hann til fjóss ok lýkr upp fjósinu. Hann 
snýst þá við honum Helga ok mælti: „Vita 
munu þér, Helgi, hvat lög eru, því at þú ert 
lagumaðr mikill, at eigi skulu fleiri menn in 
ganga enn fyrir eru. Nú cm ek einn. Vil ek 
at einn yðarr gangi inn, því at ekki eru hér 
fleiri fylgsni, enn brátt munu ratast í básum 
mínum, ok stíum hjá geitfé mínu; vil ek ekki 

þeira. Enn í hlöðu eru dregnar geilar umhverf- 
um hey; myrkt er þar, því at ek lét þar inn 
færa mikit úthey á hausti, ok byrgja öll vind- 
augu með myki, enn frosin hart; láttu menn 
þina höggva upp vindaugu, enn Helgi gangi 
með mér ok rannsaki“. Helgi svarar: „Svá 
skal vera, sem þú leggr ráð til“. Hann gengr 
inn Í fjósit. Helgi gengr með honum, enn þeir 
Grímr ok hans menn höggva upp vindaugun. 
Þeim gengr seint, því at hart var mjök frosit. 
Helgi rannsakar fjósit í básum ok stíum. Eftir 
þat ganga þeir til hlöðu. Þá mælti Sveinungr: 
„Nú skaltu standa í dyrum enn ek mun ganga 
í hlöðuna ok umhverfum heyit, ek mun ok 
ganga upp á heyit ok velta ofan af því er vott 
er. Er þér ófært at fara upp á heyit fyrr enn 
ek hefi hreinsat áðr, því at þú ert skartsmaðr 
mikill; vil ek eigi at saurgist klæði þín“. Svein- 
ungr ferr nú upp á heyit, leggr austmanninn 
niðr á stálit innanvert, vefr nú at honum flögu 
mikla ok þurra; veltir nú öllu saman út af stál- 
inu ok lætr Hhggja flögurnar; ok er hann er at 
velta hinni fjórðu flögunni, þá hafa þeir uppi 
vindaugat ok er þá ljóst í hlöðinni. Þá sjá 
þeir, at þar eru öngvir afkymar. Þá stendr 
Sveinungr upp af heyinu ok mælti: „Nú hafi 
þér sét hér fylgsni öll. Er nú at leita í hey- 
inu ok flotta öllu upp í flögum. Mun annat- 
hvárt, at hann mun eigi hér vera, eða í hey- 

inu; ella farið til ok brjótið upp heyit, ef þér 
vilið, enn ek mun standa hjá“ Helga fanst 
fátt um ok mælti: „Aldri nenni ek at brjóta 
þat upp, ætla ek, at eigi þurfi hér lengr at 
leita“. Eftir þetta fara þeir burtu ok biðja 
ekki Sveinung vel lifa. Þaðan á leið fara þeir 
sem fyrr, ok er þeir koma suðr í garð, þá rekr 
sveinninn féð þar í móti þeim. Enn þegar þeir 
Droplaugarsynir eru á braut, þá tekr Svein- 
ungr austmanninn á braut, enn lætr liggja flög- 
urnar. Hann fylgir honum til sjávar ok til 
nausts síns. Þar var velt fyrir framan skip, 
er Sveinungr átti, er hann sótti sér farm á suðr 
í fjörðu um haustit; váru grafnir stafirnir niðr 
Í jörð, enn nú fokinn undir snjór hit neðra með 
borðunum. Þar var ok inni sauðfé, er Svein- 
ungr átti, þá er ilt var úti. Sveinungr tekrnú 
pál ok grefr nú inn undir skipsborðit. Hann 
lætr Gunnarr koma inn undir skipit. Síðan 
mokar hann at snjónum ok sauðamyki, enn í 
þessu kemr sveinninn með féð, ok reka inn ok 
byrgja aftr hrófit. Treðr féð svá, at ekki sér 
nyvirki á. Sveinungr brokkar þar eftir, enn 
sveinninn ferr heim. Droplaugarsynir fara suðr 
frá garðinum. Þá stingr Helgi við fótum ok 
mælti: „Þar kemr at því sem mælt er, at eft- 
ir koma ósvinnum manni ráð í hug; þykki mér 
sem vér munum enn hafa vanleitat hér“. 
Grímr svarar: „Hvar ætlar þú hann muni verit 

hafa?“  „Flögur þrjár velti Sveinungr utar af 
heyinu; enn mér þótti sem sú fyrsta væri þyngst, 
enn þá var myrkt at, ok þá sagði hann at 
ek skyldi til ganga“. Grímr svarar: „Hví sáttu 
eigi þetta þá sem nú“. Helgi svarar: „Því mér 
þótti þá eigi jafnliklegt sem nú. Nú skal þó 
aftr hverfa at sinni“, sagði Helgi. Sjá hlutr 
er Sá, at mörgum aflar tvímælis á, at Helga 
muni áræðisfátt vorðit hafa, þá er þeir váru 
tveir inni, ok muni hann þá sét hafa, enn þótt 
eigi til ráðanda. Grímr mælti: „Skulu vér nú 
til fjóss ganga?“ „Nei“, sagði Helgi, „eigi get 
ek þess við þurfa“. Þeir ganga nú ofan eftir 
vellinum. Þá er Sveinungr kominn upp úr klif- 
um neðan ór fjörunni; ok er þeir finnast, þá tekr 
Sveinungr til orða: „Enn stýrir þú hverft, 
Helgi“. Hann svarar: „Svá mun þér þat 
þykkja“. „Hvárt skal nú áleita“, sagði Svein- 
ungr. Helgi svarar: „Mér þykkir vanleitat 
enn í þínum herbergjum“. Sveinungr svarar 
ok brosti at: „Hvar mun hann nú verit hafa?“ 
„Þat get ck at hann hafi verit í flögu þeiri er 
þú veltir fyrst; sú valt þunglegast“. Sveinungr 
svarar: „Þá munda ek nú ganga þangat ok 
grípa hann í klær þér“. Helgi svarar: „Hafa 
muntu slægð til þess at koma honum þaðan á 
braut ok í annat leyni“. Sveinungr mælti: 
„Hvárt viltu þá þess leita?“ Helgi svarar: 
„Nú vil ek leita hans niðri í naustahúsi þínu“. 

Sveinungr mælti: „Þetta er miklu ráðlegast 
at þær gymlur muni hafa tekit við honum, því 
at þær hafa ráð undir hverju rifi. Ek á þar 
fé mart inni, ok hefi ek byrgt, enn ef þér látið 
hrófit upp, þá fel ek yðr alla ábyrgð á hendi, 
því at fénaðr er þegar í fjöru, enn nú er haf- 
rænlegt; kann hér jafnan þat á at verða í 
Borgarfirði, at flæði féð, sem áðr er kunnugt. 
Nú ef þér látið út féð, enn eigi inn, þá ætla 
ek yðr at ábyrgjast bæði við hríðum ok sjávar- 
gangi. Ek á þar skip inni, er ek hvelfda at 
hausti. Þat eitt er þar fylgsni. Nú munu þér 
þat verða ór stað at færa, ef þér vilið þar rann- 
saka. Nú fel ek yðr þar slíka ábyrgð á hendi 
sem á öðru, ef nökkut vérðr at“. Helgi svar- 
ar: „Þat hirði ek aldri, veit ek eigi, hvat at 
ábyrgð verðr. Ált skal nú leita af nýju“. 
Helgi gengr ofan í einstigið, enn Sveinungr sezt 
niðr á bakkanum ok horfir út á sjóinn. Þeir ganga 
nú at hrófinu ok hleypa út fénu. Þá mælti Helei: 
„Jafnt er sem Sveinungr segir, ekki eru hér fylgsni 
fleiri enn undirskipinu. Skulu þér höggva hjá um- 
hverfum skipit. Síðan skal færa ór stað skipit“. 
Þá mælti Grímr: „Eigi munu vér þess við þurfa, 
bróðir; stingum heldr spjótum várum inn undir 
borðin; munu vér þá varir verða ef nökkut 
verðr fyrir; enn vér megum ekki upp koma 
skipinu, nema vér brjótum nökkut at; er þat 
skaði mikill, ef brotinn verðr svá góðr gripr“. 

Þá taka þeir þetta bragð, stanga spjótum alla 
vega undir skipit. Þá verðr Gunnarr varr við 
ok þrífr um innviðuna, enn spyrnir í bitana, ok 
þar hrökkvist hann at upp, enn þeir lögðu fyr- 
ir neðan. Fekk Gunnarr mikinn þykk af eins 
manns vápni; hann fekk lagit í gegnum lærit 
fyrir neðan þjóhnappana. Þetta var mikit sár. 
Við þenna áverka brá Gunnarr sér ekki, ok 
ekki fann sá er helt annat enn hann hefði 
stungit Í snjóinn. Ok er þeir höfðu leitat sem 
þeir vildu, þá ráðast þeir á burt, ganga ór naust- 
inu ok láta eigi féð inn. Þeir ganga upp ein- 
stigit. Sitr Sveinungr þar á bakkanum. Hann 
mælti ekki orð við þá. Sveinungr var þústinn 
mjök ok litverpr; stundum var hann bleikr sem 
bast, enn stundum svartr sem jörð; nær horfðu 
fram öll hárin eftir hans haus. Þeir þóttust 
þá mega sjá, at honum var mikit í skapi, ok 
áttu þar ekki við hann, því at þeir höfðu þat 
fyrir satt, at þá mundi Sveinungr hafa trylzt 
at þeim, ef þeir hefði austmanninum náð. Eftir 
þat fara þeir Droplaugarsynir á burt, enn Svein- 
ungr vitjar austmannsins ok færir hann heim 
á því kveldi í sín herbergi ok bindr sár hans. 
Eftir þat færir hann Gunnarr Í jarðhús, er hann 
átti; þat var eigi heima á bænum. Þeir heldu 
suðr með hlíðinni ok stefndu suðr til Dysjar- 
mýrar; kómu þar svá at liðit var dagsétr. Þar 
bjó sá maðr, er Gunnsteinn hét; hann var goði 

þeira Borgfirðinga ok hafði þar mannaforráð. 
Gunnsteinn var samborinn bróðir Sveinungs. 
Gunnsteinn var manna mestr ok sterkastr, bú- 
þegn góðr, ok hinn harðasti í skapi við hvern 
sem hann átti, var þat enn orðtak manna, at 
hann væri í þvílíkri náttúru sem Sveinungr, at 
hvárrgi væri einhamr. Þeir bræðr kalla út 
Grunnstein. Hann fagnar þeim vel ok býðr þeim 
þar at vera, ok þat þiggja þeir; er þeim fylgt 
í stofu ok dregin af þeim klæði. Þar höfðu 
menn lokit náttverði. Var þeim unninn beini 
góðr. Þá sezt Gunnsteinn framan at stóli jok 
spyrr at ferðum þeira ok erendum. Helgi segir 
honum léttilega frá öllum rekstri þeim er þeir 
höfðu haft við Sveinung um daginn. Enn er 
hann heyrði, at Sveinungs var getit, þá spyrr 
hann vandlega, hversu með þeim hefði farit. 
Enn Helgi segir jafnt sem farit hafði. Enginn 
maðr hafði þá kníf á belti; þá er menu fóru 
úti, höfðu þeir tygilknifa, ok festu á háls sér. 
Helgi bregðr knifinum ok ætlar at matast; hann 
tekr þann hlut, sem eftir var á diskinum; þat 
var skammrif eitt. Nú bregðr hann knifi ok 
ætlar at skera af. Hann mælti þá, Helgi: 
„Eigi er ofsögum sagt um fé þetta, er hér gengr 
um Miðfjörðu, því at mér þykkir þetta líkara 
af nautum munu vera“. Gunnsteinn svarar alls 
öngu. Hann seilist upp yfir borðit ok þrífr 
hönd hina hægri fyrir ofan ulfliiðinn ok kreistir 

höndina svá fast, at hann lýr hana alla ok ór 
hrýtr knífrinn ok niðr á borðit. Þá kastar 
hann niðr skammrifinu, enn þrífr til handarinn- 
ar ok lítr til Gunnsteins. Hann sér, at Gunn- 
steinn var svá bleikr í andliti sem nár ok fram 
horfðu öll hár á höfði honum. Helgi mælti þá 
við Gunnsteinn: „Hvárt ætlar fjándi þinn at 
hamast á oss?“ Gunnsteinn svarar: „Ekki 
mun ek tryllast á þér, enn halda mun ek þang- 
at til, er þú hefir sagt mér með röskleik, hvárt 
þú hefir ekki mein gert bróður mínum“. Helgi 
svarar: „Láttu mik lausan. Ekki mein hefi 
ek gert honum; eigi fyrir því, slíkr skratti er 
hann sem þú, ok eigi ætla ek hann sé betri“. 
„l1rúa mun ek at þú hafir drengskap til at segja 
satt, enn ef öðruvís er, skulu vit eigi skildir“. 
Gunnsteinn lætr þá lausa höndina, enn Helga 
varð svá stirð höndin, at hann kendi einskis 
fingrs á þeiri hendi. Hann sprettr þá upp und- 
an borðinu ok allir þeir, ganga innar at pall- 
inum ok setjast þar niðr. Engi þeira tekr til 
matar. Er þá fram borinn matrinn. Fóru 
heimamenn þá í rekkjur. Enginn þeira Helga 
manna þiggr þar greiða, leggjast þeir niðr Í 
klæðum sínum ok eru þar um nóttina. Ok er 
lifa mun þriðjungr nætr, þá gengr Helgi út; 
er þá ljóss vegr, enn tungl óð í skýjum. Þá 
snýr Helgi inn ok vekr npp menn sína; segir 
at allgóðr sé vegr. Þeir fara nú burt þaðan 

ok biðja Gunnstein ekki vel lifa; ganga upp á 
heiðina. Enn er þeir kómu upp at bæ þeim er 
í Hvannstóð heitir — sá er efstr í Borgarfirði, — 
þá lýsti af degi. Þeir ganga upp heiðina. Helgi 
gekk fyrir, enn ilt var at fara mjök. Helgi 
vildi niðr setjast ok hvílast. Hann skaut frá 
sér spjótinu, enn falrinn lá í knjám honnn. 
Hann sér at spjótit var alt blóðugt. Þá tekr 
Helgi til orða: „Satt er þat, sem mælt er, at 
oft verðr lítils vant, ok get ek svá hér hafa 
orðit. Gefast annarra ráð verr enn mín. Þar 
hefir austmaðrinn verið undir skipinu. Hefir 
hann fengit geig nökkurn af spjóti mínu, enn 
eigi veit ék, hversu mikill er. Mundi yfir hafa 
tekit, ef svá hefði verit með farit, sem ek gaf 
ráð til“. Þeir svöruðu: „Förum vér aftr hvat- 
lega, ok drepum Sveinung. ef vér náum eigi 
austmanninum“. Helgi svarar: „Hefði hann 
maklegleika til þess, enn eigi sýnast mér þeir 
bræðr hvers manns færi við at eiga. Get ek, 
at Sveinungr muni hafa brögð undir brúnum; 
munu Vér eigi auðnu til bera yfir höfuðsvörð- 
um Gunnars at standa, er dregr þá undan er 
í hvekkingum var með oss. Enn þat er nú satt 
at segja, at ck hygg, at Gunnarr sé fára maki 
í hreysti ok eljun. Mun nú skilja með oss at 
sinni“. Stendr Helgi þá upp ok tekr til göngu. 
Léttu þeir eigi fyrr, enn þeir kómu á Arneið- 
arstaði. Hitta þeir Þorkel Geitisson. Hann 

spyrr, hversu farit hafi, enn Helgi segir alla 
atburði, svá sem gengit hafði. Þorkell kvað 
mjök vaxa ófrið, enn ekki við meðalmenn at 
eiga, þar sem þeir váru bræðr. Þorkell kvaðst 
þar hafa setit yfir nafna sínum til hádegis í 
- Djúpahvammi — „enn þá lét ek hann lausan; 
sneri hann þá heim til Njarðvíkr“. Nú skiljast 
þeir; ferr Þorkell Geitisson heim í Krossavík, 
enn Helgi ferr heim á Arneiðarstaði. 

20. Þessi atburðr spyrzt nú víða, ok þótti 
mönnum Sjá maðr mjök ór öngum ekit hafa. 
Líða nú stundir ok eigi langar, áðr enn Svein- 
ungr ferr heiman ok austmaðr með honum. 
Þeir fara upp yfir heiði ok létta eigi fyrr, enn 
þeir koma í Mjóvanes. Þeir finna Helga Ás- 
bjarnarson. Ferr austmaðr heim í herað. Helgi 
tekr við honum ok lætr hann koma í útibúr 
sitt er stóð úti í túni. Ekki vissu þetta {eiri 
menn enn Helgi ok Sveinungr, at austmaðr var 
þar kominn til varðveizlu. Er hann þar þat er 
eftir var vetrarins; enn flestra manna ætlan er 
þat, at Gunnarr mundi með Sveinungi vera. 
Liðr nú várit ok svá fram at þingi. Þingstöð 
manna var at Helga Ásbjarnarsonar at Kiðja- 
felli. Helgi átti at helga þing. Hann sá at 
eigi mátti hann bæði fara at helga þing ok varð- 
veita austmann, svá at eigi yrði nökkur varr 
við at hann væri þar. Hann tekr þat ráð, at 
hann sagði við Þórdísi toddu um kveldit þat 

hit sama ok hann skyldi heiman ríða um morg- 
uninn eftir, at þar væri Gunnarr Þiðrandabani 
í hans varðveizlu, — „vil ek nú at þú takir 
við valdi hans, meðan ek er í burtu ok gætir, 
at eigi verði menn varir við, at hann sé hér“. 
Þórdís svarar: „Undarlegr maðr ertu, Helgi, 
er þú ætlar, at ek muni halda þann mann, er 
oss hefir slíkt mannspell gert. Skal ek láta 
drepa hann, ef ek nái honum, ok skal ek þetta 
efna sem ek hét. Sýnist mér sem þó sé ærinn 
agi meðal vár frænda. Er þat eigi ólíklegt, at 
af þessu gráni enn meir með yðr enn áðr. Ek 
skal þegar á morgun senda mann Bjarna bróð- 
ur mínum; skal hann hafa virðing af“. Helgi 
svarar: „Þat gerir þú sem þér líkar; þér mun 
ek selja hann. Máttu ok muna, hversu mikils 
þú varst virð meðan þú varst heima. Varstu 
þá í einum sloppi ok gekst þar fyrir búi; sá 
ek þik ekki betr haldna enn eina ambátt, áðr 
enn ek tók við þér. Nú máttu hugsa, hvat þú 
átt mér at launa, því at þú gerist nú at Ltla 
færa kvödd enn ek, svá tekr nú at vera þín 
virðing, at nálega vill svá hverr maðr sitja ok 
standa sem þú vilt. Nú er þér þat at segja, 
ef þú selr fram manninn undir öx Bjarna, at 
jafnskjótt skaltu í burt verða ok norðr til Hofs 
ok hafa slíka sæmd sem Bjarni bróðir þinn 
hýggr þér, ok aldri skaltu í sama húsi mér 
vera meðan þú lfir“. Hon svarar: „Þat hirði 

ek aldri, hverju þú heitr mér; mun Bjarni mik 
at öngu ver halda enn þú“. Þau skilja nú ok 
þótti sitt hváru þeira. Líðr af nóttin, enn um 
morguninn drífa menn at honum Helga. Hann 
lætr reka at hesta; ríðr Helgi á burt með sínu 
liði ok upp á háls; hann helgar þing. Enn er 
Helgi er á burtu, þá gekk Þórdís til útibúrs- 
ins ok lýkr upp. Hon gengr at Gunnari ok 
veitir honum beina; hon mælti ekki við hann. 
Líðr dagr sá til aftans; er þá hýbýlum á leið 
snúit í Mjóvanesi; ok er menn eru undir borð 
komnir, er drepit á dyrr ok til hurðar gengit. 
Þar eru komnir menn úti, nær átta tigum 
manna. Þeir kalla út Þórdísi. Hon gengr út 
ok kennir Bjarna bróður sinn. Hon tekr við 
honum með allri blíðu. Bjarni þektist þat vel. 
Er þá tekit af hestum þeira, ok er þeim beini 
veittr; ok er lokit er náttverði, þá fara menn 
í hvilur. Þórdis gengr þá til hvilu þeirar er 
Bjarni hvílir í Hon legst á rekkjustokkinn. 
Þau taka tal með sér, því at þeim varð mart 
til tals. Þar kom þó um síðir, at Bjarni tekr 
svá til orða: „Þat er mitt erindi hingat, at ck 
hefi haft njósn, at Gunnarr hefir hér verit um 
hríð. Nú vissa ck, at Helgi mátti cigi annast 
hann, meðan hann var á þingi; hann mun nú 
vera Í þinni varðveizlu“. Hon svarar, kvað þat 
eigi vera — „ok eigi veit ck, hví þú ætlar nier 
þat, at ek munda varðveita þann mann, €r svá 

mikit skarð hefir gert í ætt várri, at vér mun- 
um aldri bætr bíða“. „Ekki hirði ek, hvat þú 
segir til þess, því at þat veit ek, at hann er í 
þínum hýbýlum; fór ek af þvi hingat til þín, 
at ek þóttumst vita, at þú mundir mína för 
góða gera. Nú er ekki at dylja þess er satt 
er. Enn veit ek, fyrir hvat þú dylr. Hann 
mun hafa boðit þér varnað á um, at segja til 
hans ok heitit þér ógnun, talit upp hversu ó- 
sællega þú varst sett, meðan þú varst heima; 
mun hann hafa heitit þér, at reka þik á burt 
með hrakningum. Enn þó at svá sé, at þú 
komir til Vápnafjarðar, þá skaltu eigi minna 
ráðandi enn hér í Fljótsdalsheraði, ef þú gerir 
nú mína sæmd sem ek beiði“. Þórdis kvaðst 
eigi mega þat segja, er cigi var til ok hon vissi 
eigi hvar væri. „Ekki hirði ek um dulkofra 
þinn, því at ek mun nær geta hvar hann er, 
ef ek vilda eftir leita. Nú mun ek mark til 
gcra, at mér þykkir mikit undir at ná mannin- 
um. Ek hefi sjau hundruð silfrs í einum sjóð; 
þat er hit bezta fé; þat skal gefa þér til þess, 
at þú selir fram manninn mér í hendr“. Þór- 
dís svarar: „„Öfésparari ertu nú við mik, enn 
þá er ck var heima at Hofi; enn ekki þætti 
mér þat verra, þó at ek ætta þat; því minna 
munda ek ok við taka fénu, ek ek vissa, hvar 
hann væri“. Bjarni svarar: „Þá mun ek segja 
þér, hversu fara mun; ck mun hér rannsaka öll 

hýbýli á morgun, þar sem mér þykkir líkast til. 
Þat get ek, at hann sé í vöruhlaða þínum, ok 
skal ek hann þaðan draga, ok drepa hann fyrir 
augum þér til hörmungar“. Þórdís svarar: 
„Eigi mun sú raun á verða, at hann sé hér“. 
Snýr hon nú til rekkju sinnar ok er skapþungt, 
sem ván var til. Sofa menn af um nóttina. 
Þegar menn eru sofnaðir, stendr Þórdís upp í 
klæði sín. Hon vekr upp mann einn; bað hann 
ganga út með sér, ok er þau koma út, þá mælti 
Þórdís: „Þú skalt fara sendiför mína skyndi- 
lega upp undir Kiðjafell á Þingvöll. Þú skalt 
segja Helga, at hann komi heim sem hann má 
fyrst, ok fari eigi fámennr; seg, at þeir eru 
hér gestir komnir, at ek þykkjumst eigi fulla 
sæmd veita mega, nema hann sé við; því at ek 
á öngum manni meiri sóma at veita, enn Bjarna 
bróður mínum. Ek veit, at hann mun skjótt 
við bregða. Ríð nú mikit ok far ákaft, því at 
ek heit þér því, at þú skalt eigi sauðreki þurfa 
at vera heðan af, meðan við lifum bæði, ef þú 
gerir vel þetta erendi“. Hann tekr hest ok 
ríðr upp á hálsa ok léttir cigi fyrr enn hann 
kemr á þing. Hann ríðr til búðar Helga ok 
stígr af baki. Hann gengr inn í búðina ok at 
þar er Helgi hvíldi. Hann fagnar vel húskarli 
ok spurði tíðinda, enn hann sagði erendi sin, 
þau er Þórdís bauð honum. Þá var í nætr 
elding. Hann býst skjótt ok kveðr upp menn 

sína ok biðr reka at hesta. Ríðr hann þegar 
burt af þinginu með hálft annat hundrað manna 
ok út eftir hálsum ok svá heim í Mjóva- 
nes. 

Enn um morguninn snemma í Mjóvanesi, þá 
stendr Bjarni upp, ok lætr menn sína brátt reka 
at hesta sína — „vil ek ríða á burt“. Þórdís 
gengr at honum ok bað at hann skuli eta dag- 
verð — „áðr þér ríðið“. Bjarni kvaðst eigi 
nenna at rannsaka hana sem þjófa fyrir frænd- 
semis sakir — „enn hefir þú maklegleika til; 
viltu allskostar ilt til mín gera. Munda ek 
finna hann, ef ek vilda leita með harðindum, 
því at þar mun hann vera sem ek sagða þér í 
nótt“. Eftir þetta ríðr Bjarni á burt með menn 
sína. Skiljast þau systkin með litilh blíðu at 
sinni. Síðan ríðr Bjarni út með vatni. Ok er 
þeir eru komnir út með vatni, sjá þeir jóreyk 
ofan at garði í Mjóvanesi. Riðr Helgi ákaft; 
hann kemrí tún; er Þórdís þá eigi inn gengin. 
Hon snýr at Helga bónda sínum ok fagnar 
honum vel. Hon segir honum allar viðræður 
þeira Bjarna ok hversu farit hafði alt með þeim 
— „hefi ek þik meira metit enn alla aðra“. 
Hann þakkar henni allan góðvilja — „vissa ek, 
at ek var vel kvángaðr, enn eigi vissa ek, at 
þú varst slíkr skörungr sem þú ert. Hefir þú 
miklu betr þetta gert, enn þú hézt. Nú mun 


ck ríða aftr á þing, ef þú þykkist birg heima“. 

Hon segir Helga þá hvat Bjarni hafði fram 
lagit ok hvat hann hafði um mælt. Eftir þetta 
riðr Helgi til þings. Þórdís stjórnar búi heima. 
Bjarni ríðr norðr til Hofs; enn þau Þórdís ok 
Helgi höfðu Gunnar með sér ok gerðu vel til 
hans. Er hann þar um sumarit í góðum fagn- 
aði ok fæddr þó á laun. 

#2. Þeir Droplaugarsynir heldu svá ríkt vörð 
á um skip þat er Gunnarr átti, at hann náði 
aldri þangat at koma, ok öngum fjárhlut náði 
hann, nema nökkurum gripum ok þó fám. Aust- 
mennirnir fara utan um sumarit, koma til Nor- 
egs ok segjast aldri vita, hvárt Gunnarr mundi 
koma til Hálogalands eða eigi. Nú segja þeir 
öll tíðindi ok undanrekstr þann allan, er hér 
hafði verit. Þetta sumar ríða menn til þings 
ok leggr Þorkell Geitisson fé til höfuðs Gunn- 
ari, ok fekk öllum höfðingjum umboð, at hann 
skulu höndum taka. Allir hétu góðu um þetta, 
enn þeir þó mestu, er Þorkell átti heitast vin- 
fengi við, ef þeir kæmi því fram. Þat var 
Þorkell Eyjólfsson, hann hjó vestr at Helga- 
felli ok átti Guðrúnu Ósvifrsdóttir. Hon var í 
kærleikum við Helga Ásbjarnarson; höfðu þau 
fyrr sendst gjöfum í millum; þó hafði Þorkell 
Eyjólfsson eigi vitat til þess. Ok er af líðr 
sumarit, þá lætr Helgi járna hesta þrjá. Hann 
fær mann til föruneytis við Gunnar ok sendir 
hann norðr á Möðrudalsheiði ok svá norðr hit 

efra til Mývatns; fara svá vestr til sveita, unz 
hann kom til Helgafells, því at hann var sendr 
þangat til umsjár ok halds með gnógum jar- 
tegnum til Guðrúnar Ósvífrsdóttur, at hon skuli 
taka við honum með blíðu ok halda hann þar 
fyrst um vetrinn ok koma honum utan um sum- 
arit eftir. Bar ok vel í móti nú; er Þorkell 
eigi heima; hann hafði heitit Þorkeli Geitissyni, 
at taka Gunnar af líf, ef hann næði honum. 
Þorkell hafði farit út í eyjar eftir skreið. Guð- 
rún tekr við Gunnari afar vel. Dvelst föru- 
nautr Gunnars skamma hríð. Sendir Guðrún 
Helga Ásbjarnarsyni góðar gjafir. Ferr hann 
til þess er hann kemr í Austfjörðu. Gellir hét 
son þeira Guðrúnar ok Þorkels: hann var ungr 
maðr ok vel mentr ok farmaðr mikill. Hann 
kom út þetta sumar í Laxárósi, enn nú var 
hann at vist með föður ok móður at Helgafelli. 
Ok er Gunnarr hefir þar verit eina nótt, þá 
kemr Þorkell heim síð um aftan. Þar var fjöl- 
menni mikit. Eru gervir eldar fyrir þeim ok 
dregin af þeim klæðin Menn ganga fram ór 
stofu til eldanna. Þorkell sér, at þar gengr 
fram maðr einn, í blám kyrtli ok heklu grárri. 
Sá maðr var ákaflega þreklegr, enn eigi hár. 
Hann hafði bjarta öxi í hendi. Maðrinn var 
ljóss á hár, réttleitr ok vel í yfirbragði. Þor- 
kell spyrr, hverr sá maðr væri hinn drengilegi. 


Hann segir til sín ok kveðst Gestr heita. Þor- 

kell starir á þenna mann um hríð ok mælti: 
„Furðu líkr ertu þeim manni at frásögn, er 
heitir Gunnarr ok er kallaðr Þiðrandabani, ok 
hefir verit í Austfjörðum um hríð. Eða hvar 
er heimili þitt, eða hvárt ætlar þú at fara?“ 
Þá varð honum orðfall ok svarar öngu. Þorkell 
svarar: „Svá virðist mér, sem þú munir ann- 
arr maðr enn þú segir, ok rétt get ek at ek 
fara um nafn þitt ok athöfn“. Gunnarr svarar: 
„Enn ef svá er sem þú segir, hvat mundir þú 
þá tiltaka?“ Þorkellsvarar: „Þat skaltu vita 
brátt“. Hann sprettr nú upp ok þrífr sverð 
eitt er lá í sætinu ok hét Sköfnungr, er síðan 
týndist með honum á Breiðafirði. Þorkell bregðr 
þegar sverðinu ok hleypr innar yfir eldinn ok 
höggr til Gunnars. Hann bregðr við öxinni ok 
upp yfir höfuð sér. Þorkell höggr í öxarfet- 
ann, enn misti mannsins; svá fast hjó Þorkell, 
at mjök svá festi sverðit Í öxarfetanum. Gunn- 
arr bregðr við ok færir upp öxina. Menn hlaupa 
innar Í stofuna ok sögðu Guðrúnu, hvat um var 
í eldaskálanum. Hon gengr fram ok biðr Þor- 
kel bónda sinn stöðvast, — „vil ek at þú gerir 
honum ekki grand, nema þú vilir, at vit skil- 
im okkart félag upp frá þessum degi, ef þú 
gerir honum nökkurt mein, því at Gunnarr var 
mér sendr af vinum mínum til halds ok trausts. 
Skal ek hann svá annast sem son minn til þess 
er skip ganga af Íslandi í sumar. Enn ef nökk- 

urr maðr vill hár af höfði honum blása, þá skal 
ek þéim líkan grimmleik gjalda, sem ek má 
mestu á leið koma. Enn þat mæla sumir, at 
þat sé lítit gaman þeim sem þat hafa reynt, at 
verða fyrir reiði minni. Skal ek þá ok ekki 
af spara, þat er ilt er, ef ek verð vör við, 
at nökkurr geri honum mein. Þat vil ek, at 
þú eigir ekki við hann, því at honum mun ein- 
hlít mín umsjá ok velgerningr“. Þorkell svar- 
ar: „Oftast ertu ráðgjörn, Guðrún.  Verðr oft- 
ast engin hæfa á, ef þú ræðr eigi því sem þú 
vilt; verðum vér jafnan lítilmenni af, ef þú hlut- 
ast til“. Sefast Þorkell nú brátt ok rennr hon- 
um reiðin. Hr Gunnarr þar um vetrinn í góðum 
fagnaði. 

Þat er sagt einn aftan um fardaga sjálfa, 
at þau Guðrún eru komin í rekkju sína. Þá 
tekr hann til orða: „Hversu er þess gert við 
Gunnar félaga þinn, at þér þykki vel vera?“ 
Guðrún svarar: „Þat mun ek skjótt segja þér. 
Skip stendr uppi í Laxárósi, þat er Gellir son 
minn helt hingat í fyrra sumar. Þat vil ek 
láta hlaða þar ok búa utan í sumar ok hlaða 
varnaði ok góðum reiða. Þat vil ek gefa hon- 
um, enn Gellir skal sitja eftir í sumar“. Þor- 
kell sagði ekki í móti, — „því at mikill er ofsi 
þinn, enn þó mun enn sem oftar, at lítit sam- 
þykki mun á verða, ef eigi er svá gert sem þú 
vilt“. Slitu þau talit. Liíðr af nóttin. Enn 

þégar um morguninn lætr Þorkell snemma at 
vera; er flotat skipinu, enn fluttr til mikill varn- 
ingr ok góðr. Hafa þau stórkostnað fyrir. Enn 
þá er albúit er skipit, þá leiða þau Gunnarr 
til, gefa honum skip með rá ok reiða ok mikl- 
um fjárhlut. Gunnarr þakkar þeim vel þessa 
gjöf ok marga aðra virðing, er þau höfðu hon- 
um veitt. Skiljast þau nú allgóðir vinir. Siglir 
Gunnarr í haf, þegar honum gaf byri; varð 
hann allvel reiðfara, tók þar land sem hann 
kaus á ok faðir hans átti bygðir fyrir. Gunn- 
arr var hersis son, enn hann réð fyrir Háloga- 
landi. Þar var honum vel fagnat, því at ná- 
lega þóttust menn hann ór helju heimtan hafa; 
er þat flestra manna sögn ok orðtak, at eigi 
muni einn maðr meir ór öngum ekit hafa enn 
Gunnarr, slíkir garpar sem eftir leituðu. Annat 
sumar eftir býr Gunnarr þetta skip með mikl- 
um fjárhlut ok sendir út til Íslands með grip- 
um til Þorkels ok Guðrúnar Ósvífrsdóttur ok 
annarra þeira, er hann þóttist góða hluti eiga 
at launa. Skipit kémr í Laxárós; tekr Gellir 
við skipinu ok hefir lengi í ferðum síðan. Enn 
Gunnarr sitr í búi sínu á Hálogalandi ok kemr 
hann lítt við þessa sögu heðan í frá. 

23. Hallsteinn hét maðr, er bjó á Víðivöll- 
um enum nyrðra í Fljótsdalsheraði. Hans er 
getit fyrr Í sögunni. Hann var maðr mikill ok 
hinn skilríkasti bóndi. Hann átti tvá sonu, 

Sigvat ok Snorra; þeir váru allvel mentir. 
Þeir váru ýmist Heima með föður sínum, eða 
með Hrafnkatli Þórissyni. Þeir váru hávaða- 
menn miklir, ok heldu mjök til kapps við flesta. 
Þeir höfðu mikit traust undir Hrafnkatli, var 
þá höfðingsskapr hans sem mestr í þat mund. 
Hallsteinn bjó svá nökkur misseri, at hann setti 
ýmsar konur fyrir búit; varð honum þat stór- 
mjök óhaglegt. Þess er getit eitt vár, at hann 
reið ofan til Bersastaða. Bersi tekr við honum 
ágæta vel ok spyrr hann at erendum. Hall- 
steinn svarar: „Ek vilda, at þú riðir með mér 
ofan á Arneiðarstaði. Hefi ek lengi við mikil 
óhægindi búit; nú vilda ek kvángast ok hafa 
þar til yðvart fullting“. Bersi svarar: „Hver 
er kona sú?“ Hallsteinn svarar: „Hon heitir 
Droplaug ok er dóttir Björgólfs“. Bersi svarar: 
„Eigi vilda ek at þú gerðir þetta, því at ek get, 
at hon verði þér ofstýri. Sýnist mér sem hon 
sé eigi hvers manns færi, enn allvel er konan 
ment“. Sýnist mér, sem þit munuð allóskaplík, 
því at hon er hinn mesti svarri ok af góðum 
ættum, enn þú ert af smábúanda ætt ok smá- 
látr í skaplyndi, enn þó þú sért fémaðr mikill, 
þá tekr þú mjök stein um megn þér. Vil ek 
þat ráð þér gefa, sem hverjum öðrum, at hann 
leiti sér þess ráðaneytis, at eftir hans skaplyndi 
sé, enn eigi með svá lítilli forsjó, at engin eru 

álit. Eru synir þínir uppivöðslumenn miklir, 
enn þeir Helgi eru enn kalláðir nökkut ágjarn- 
ir, ok ef þér verðið eigi samþykkir, þá mun 
þeira fundr skakkr verða. Nú þykki mér þín 
ferð eigi til ágengileg verða. Ertu áhugamikill, 
ok miklu framar enn ek ætlaða; því at ek hefi 
lengi verit húsfreyjulauss ok oft verit áeggjaðr 
at biðja hennar, ok hygzt mér svá at, sem mér 
muni eigi hæfa at fá hennar; mun ek heldr 
búa einn saman um hríð. Nú let ek þik, enn 
þú gerir sem þér líkar“. Hallsteinn svarar: 
„Satt er þat, sem mælt er, at öngum skyldi 
maðr treystast, því at sá kann mann mest at 
blekkja, er hann hefir mestan trúnað á. Nú 
varði mik aldri þessa, Bersi, at þú mundir svá 
fara fótum saman, enn min sæmd liggr við öll; 
hefi ek lengi vinskap við þik átt, ok trúat nær, 
á þik sem á goð, ok ertu því minni Í vafi, sem 
ek þarf meir“. Bersi svarar: „Þat er forn 
orðskviðr, at veldr-at sá er varar. Nú hefi ek 
sagt sem mér sýnist, enn fara skal ek með þér 
ef þú vilt. Ábyrgist þú mest, hversu sem sæk- 
ist, enn sannspár verð ek þér at þessu, at þessa 
muntu mest iðrast sjálfr af bragði“. Hallsteinn 
svarar: „Verði sem má, alt skal nú fara at 
einu“. Þeir ríða nú út eftir heraði, unz þeir 
koma á Arneiðarstaði. Er gengit móti Bersa 
ok Hallsteini at vanda með allri blíðu, Eru 
þeir þar um nóttina, enn um morguninn gengr 

Bersi at Droplaugu ok sonum hennar, ok kvaðst 
eiga skylt erendi við þau. Nú ganga þau á 
tal. Bersi segir upp sitt erendi. Þau Drop- 
laug svara seinlega þessu máli, enn Bersi bað 
at þau skyldu eigi draga lengi þetta mál — 
„vil ek at þér verðið af skörungar ok segið, 
hvat yðr býr í skapi“. Helgi svarar: „Svá 
þykki mér sem þau Hallsteinn muni eigi skap- 
glík mjök; nú vil ek, at hon segi fyrir sik, vil 
ék því samþykkja sem hon vill til sín snúa“. 
Droplaug svarar: „Auðsét er þat, at Hallsteinn 
hefir sét þat, at þú ert fjárfastr. Höfum vér 
þó þess fjár lengi vel notit, at Þorvaldr faðir 
ykkarr hefir átt ok saman dregit. Hefir nú síð- 
an mjök í kostnað gengit, því at hvárt haust 
verðu vér niðr at leggja mart fé í bú várt; 
enn á várum verðr gripum til at verja at kaupa 
málnytu. Enn mér þykkir ilt at láta risnu 
mína. Enn nú ætla ek fátt ganga fé á fótum; 
enn eigi skorta jarðir eftir. Er hér skjótr kostr 
við Hallstein, at ek skal fara upp á Víðivöllu 
með þér ok eignast allan fjárhlut at helmingi 
við hann, enn ek mun ekki fé heðan hafa nema 
gripi nökkura, því at ek ann sonum minum 
bezt at njóta þeirar eignar, er hér stendr sam- 
an. Vil ek ok, at synir mínir standi þar til 
erfðar sem þau börn, er ek á við þér; mun ek 
aldri svá lengi lifa, at ek geti goldit þeim 
bónda, er ek átti, fyrir þann góðvilja, er haun 

veitti mér; ann ek því bezt sonum mínum at 
njóta allra þeira hluta er gagn er at“. Synir 
Droplaugar báðu hana sjá fyrir kosti sínum, 
enn kváðust ætla, at þeim mundi endast fé um 
sína daga. Droplaug segir, at Hallsteinn mundi 
rum þenna kost kjósa eiga. Hallsteinn gengr 
óhokinn at þessu, ok er nú þetta at ráðum gert. 
Droplaug er nú fest Hallsteini; riðu þeir nú 
heim eftir þat. 

24. Þessi tíðindi spyrjast nú víða um her- 
aðit, ok þeir Hallsteinssynir spyrja þetta sem 
aðrir. Þá fóru þeir heim á Víðivöllu ok skiftu 
fénu öllu í helminga ok taka við móðurarfi sín- 
um. Ráðast þeir nú í burt með fé sínu. Eftir 
þetta er til veizlu snúit ok mönnum til boðit, 
ok er þar mestr hluti fyrirmanna saman kom- 
inn. Enn svá mikla óvirðing sýndu þeir Hall- 
steini, synir Droplaugar, at þeir vildu eigi vera 
at boði hennar; eigi var Hrafnkell þar ok eigi 
Helgi Ásbjarnarson. Veizlan fór vel fram ok 
skörulega, enn eftir boðit tekr Droplaug við bú- 
inu ok allri umsjá fyrir utan stokk ok innan 
ok þvílíka risnu sem hon var vön. Þeir bræðr 
Droplaugar synir skipa bú sitt ok setja konu 
fyrir; halda öllu hinu sama um búrisnu sína, 
sem vant var til áðr. Um samfarar þeira Hall- 
steins ok Droplaugar var ekki mart, enda ekki 
illa, enn synir Hallsteins lögðu mikinn óþokka til 
Droplaugar, svá at þeir kómu aldri at finna 

föður sinn. Enn á fyrstum misserum, er þau 
váru ásamt hjón, þá ferr Droplaug kona eigi 
einsaman, ok líða stundir fram í líkendi, þar til 
er Droplaug fæddi barn; þat var sveinn. Er 
hann vatni ausinn ok nafn gefit ok kallaðr 
Björgólfr eftir móðurföður sínum. Óx sá sveinn 
upp ok var hinn efnilegasti; unnu þau honum 
mikit, því at hann var hinn bráðgervasti Í 
öllu. 

25. Synir Droplaugar kómu jafnan at finna 
móður sína; enn ávalt, er þeir fóru á millum, 
þá dvöldust þeir á Bersastöðum löngum. Einn 
hlutr var sá Í fari Bersa, at Helga var mjök 
óþokki at, því at Bersi elskaði mjök goðin; hann 
var blótmaðr mikill, ok hafði mikinn átrúnað 
við goðin. Bersa þótti Helgi oflítinn átrúnað 
vilja hafa á goðunum, því at hann gerði sér 
óþokkat mjök um þat. „Sé ek öngvan þann 
hlut í þínu fari“, segir Helgi, „at þér verði 
jafnmikil heimska í sem þetta, er þú veitir svá 
mikinn átrúnað undrænum þeim er menn gera 
með höndum sér ok bæði eru blind ok dauf ok 
mállaus, ok þat skil ek, at þau mega hvárki 
gera sér gagn né öðrum, ok því em ek miklu 
skemr með þér enn ek mundi ella, at ek veit 
einn, hversu andstygg mér eru goðin; enn alla 
hluti aðra veitir þú mér með mikilli ástsemd“, 
Bersi svarar: „Þú værir allra manna spakastr 
á öllu Íslandi, þeira er nú vaxa upp, ef þú legð- 

ir þinn trúnað undir þeira miskunn“. Helgi 
Svarar: „Verði mér aldri svá ilt, at ek vænti 
mér góðs af þeim fjándum, er af öngu loða sam- 
an nema illu einu“. Skildu nú við svá búit. 
Þau Droplaug ok Hallsteinn bjuggu saman sjau 
vetr, svá at álitlega var; enn svá sem þau bjuggu 
saman lengr, þá harðnaði þeira samfarir. Gerð- 
ust nú óhægindi mikil í búinu; enn þó stóð mikit 
fé saman, því at Hallsteinn var fémaðr mikill. 
Droplaug sendi oft sonum sínum orð, at þeir 
skyldu koma til at skifta fénu við Hallstein, 
enn þeir fresta um hríð. 

26. Þat er á einum vetri á skammdegi, at 
sendimaðr kemr ofan af Víðivöllum á Arneiðar- 
staði ok segir, at Droplaug vill, at þeir kæmi 
upp þangat sem fyrst. Þeir bregða ekki skjótt 
við þessa orðsending. Líðr fram í vikuna. Þá 
kemr annarr sendimaðr með hinum sömum er- 
endum sem hinn fyrri. Helgi bað sendimann- 
inn fara heim — „enn ek mun fara, þá er mér 
þykkir tími til vera“. Sendimaðrinn ferr heim 
við svá búit. Þenna vetr var þung veðrátta; 
váru færðir illar eftir heraðinu. Þat var einn 
morgun snemma í ár, at Helgi er á fótum ok 
biðr Grím bróður sinn upp standa. Hann gerir 
svá, ferr í klæði sín. Síðan ganga þeir út. Þá 
var á hafrænt veðr ok heiðríkt hið efra, enn 
stóð garrinn með fjöllum, frost mikit ákaflega. 
Helgi stefnir suðr yfir gilit ok ofan ás; enn er 

þeir kómu ofan á ísinn, þá var ákaflega ilt at 
fara. Nú dregr saman myrkvinn ok tekr at 
drífa ok gerir mjök fjúkanda. Helgi tekr nú 
til orða: „Hér er nú miklu verra at fara enn 
ek ætlaða; munu vit nú snúa yfir í heiði ok 
upp með bæjum við þat“, því Helgi ætlaði at 
þar mundi miklu betra at fara. Nú gerir á þá 
illviðri mikit ok ákaflega hrið; gengr nú á norðr 
ok stendr af heiðinni veðrit. Þeir bræðr ganga 
lengi um daginn alt til þess er mjök var ann- 
ars litar. Þá koma þeir at gili einu miklu ok 
fara yfir gilit. Þá tekr Grímrtil orða: „Hvat 
gili er þetta?“ Helgi svarar: „Þat munda ek 
ætla, at væri Öræfagil milli Bersastaða ok Skriðu, 
suðr frá Bersastöðum, því at mér þykkir drjúgt 
verit hafa neðan eftir heiðinni. Helgi kvað þat 
eigi mega vera — „því at er enn örðugt; enn 
þó get ek, at ráðlegra sé at fara ofan í bygð- 
ina; mun okkr vís gisting, hvar sem vit kom- 
um til bæjar“. Snúa þeir nú ofan ór fjallinu. 
Þeir áttu nú allfærðþungt, ok er þeir koma á 
jöfnu, urðu þeir við öngva bæi varir ok vita nú 
aldri hvar þeir fara. Þeir ganga þá enn upp 
eftir heraðinu. Þeir kómu á grjóthól einn. Þar 
var borit af. Þeir ganga eftir hólnum, enn er 
minstar vonir eru, missa þeir fóta ok hlaupa 
ofan fyrir hengiskafl einn. Þeir hlæja mikit, 
ok var þá blautt undir er þeir kómu niðr. Þeir 
váru svá klæddir, at þeir váru gyrðir í brækr, 

ok váru yfir utan Í vararfeldum ok kneptir at 
þeim undir höndum, gyrðir sverðum ok höfðu 
digrar stengr Í höndum; svá bjuggust þeir til 
göngu í hvert sinn. Þeir stinga niðr brodd- 
stofunum ok finna, at íss er undir. Grímr 
spyrr, hvárt hann kenni nökkut til, hvar þeir 
váru komnir. Helgi svarar: „Þat er fjarri; 
hér veit ek hvergi ísa vera nema á Lagarfljóti, 
enn hér ganga ekki melar svá ek viti“. Grín 
kvaðst eigi vita, hvar þeir váru komnir. Þeir 
herða nú enn á gönguna ok ganga burt af ís- 
inum ok koma á hrjóstr eitt. Þar sjá þeir sorta 
einn í hríðinni fyrir sér. Þeir sjá at þat var 
virki eitt mikit ok svá hátt, at Helgi getr eigi 
betr enn tekit upp jafnhátt. Þeir gengu um- 
hverfis virkit. Þat var kringlótt. Þeir finna 
at hlið var þar fyrir grindlæst ok búit um vel. 
Helgi mælti: „Vita muntu, hvar vit erum 
komnir?“ „Nei“, sagði Grímr, „heldr ferr þat 
fjarri, því at hér hefi ek aldri komit fyrr svá 
at ek muna“. „Ekki er mér þat“, segir Helgi, 
„kenni ek víst, hvar vit erum komnir. Þetta 
er hofgarðr Bersa fóstra mins, enn hér cru 
brunnar fyrir ofan, ok höfum vit þar komit at 
áðan á ísinn, enn nú hefir okkr hér at borit“. 
Þar heitir at Bersabrunnum.  Grímr mælti: 
„Höru vit í burtu heðan sem skjótast“. „Nei“, 
sagði Helgi, „koma skal hér inn, því at ck vil 
sjá hýbýli þau er hér eru fyrir“. Hann gengr 

þá at hliðinu ok rekr hjölt brandsins upp á lás- 
inn ok braut frá, ganga síðan at hofinu ok 
brjóta upp. Þeir ganga inn í hofit. Þá tekr 
Grímr til orða: „la gerir þú nú, frændi, er 
þú ferr hér með svá miklu harki, at þú spillir 
hér hvarvetna. Veit ek, at Bersa fóstra þín- 
um muni stórilla líka, ef hann verðr varr við. 
Helgi svarar: „Vita vilek, hversu dólgar þess- 
ir sé viðtakna, því at eigi er víst, at ek þurfa 
meir í annat sinn enn nú; munu þau þá eigi 
annat sinn góð, ef þau gefast nú illa“. Þá 
gengr Helgi inn í hofit ok sér, at þar er ljóst, 
svá at hvergi berr skugga á. Þar var alt al- 
tjaldat. Setit var þar á báða bekki; þar glóaði 
alt í gulli ok silfri. Þeir blígðu augum, ok 
buðu ekki þeim er komnir váru. Í öndugi á 
hinn óæðra bekk sátu þeir í samsæti Freyr ok 
Þórr. Helgi snarar fyrir þá ok mælti svá: 
„Þar siti þit herjans synirnir; mun þeim þykkja 
þit vera sæmilegir höfðingjar, sem ykkr dýrkar. 
Nú ef þit vilið, at vit bræðr trúum ykkr sem 
aðrir, þá standið þit upp ok sýnið risnu af ykkr 
ok bjóðið okkr bræðrum, því atnú ér vont veðr 
úti. Nú ef þit vilið því játa, þá munu vit bræðr 
trúa yör sem aðrir menn, enn ef þit skjótið 
drambi á ok vilið ekki liðsinni veita okkr, þá 
munu vit ekkitál af ykkr halda“. Þeir skjóta 
drjúglæti á ok þegja við. Þá snýr Helgi um 
þvert gólf; þar sátu þær Frigg ok Freyja. 

Hann mælti þessi hin sömu orð við þær sem 
áðr; kvaðst hann mundi veita þeim blíðu, ef 
þær vildu veita betr honum. Grímr mælti nú: 
„Gerðu svá vel, at þú skift eigi lengr orðum 
við andskota þessa ok förum nú í burt“. Helgi 
mælti: „Eigi skal mér þat verða sem flestum, 
at ek renna þar á garðinn sem lægstr er“. 
Hann þrifr þá til þeira Þórs ok hnykkir þeim 
af stólinum ok flettir af þeim klæðunum; lætr 
svá ganga koll af kolli, at hann flettir öll goð 
af klæðum ok gripum ok steypir þeim af stöll- 
um á gólf fram. Hann berr þá alt fram í eina 
hyrning ok birgir, svá at eigi mátti spillast. 
Grímr mælti: „Þetta er ill bellivisni, er þeim 
er ekki eftirlæti í, enn þú munt sitja fyrir 
fjandskap Bersa fóstra okkars. Er þetta illverk 
vorðit“. Helgi svarar: „Enn ek ætla, at ek 
hafi aldri unnit betra verk enn þetta á minni 
æfi, því at þau hafa viltan stig fyrir mér í dag, 
því at ek hefi aldri fyrr villr farit á æfi minni“. 
Helgi gengr út ok lætr opit hofit. Stendr nú 
fok um alt húsit. Helgi snýr nú ofan at ánni 
ok upp eftir nesinu unz þeir kómu á Víðivöllu; 
þá var af dagsetri. Þar var tekit við þeim með 
blíðu. Þeir eru þar nökkurar nætr. Þá léttir 
af veðrinu. Droplaug var löngum á tali við 
sonu sína; vissu ekki aðrir menn til, hvat er- 
endum var. Síðan fara þeir heim er þeim þykkir 
tími til kominn. 

27. Þorsteinn hét maðr, er bjó á Desjar- 
mýri í Borgarfirði; kona hans hét Þórdís ok var 
skyld mjök þeim Droplaugarsonum. Björn hét 
maðr, er bjó í Snotrunesi í Borgarfirði, hann 
„var kvæntr ok hlítti þó eigi þeiri einni saman. 
Þorsteinn var barnfóstri Helga Ásbjarnarsonar. 
Björn fór jafnan á Desjarmýri til tals við Þór- 
dísi konu Þorsteins; hann var þá hrumdr mjök, 
ok var hon til fjár gefin Þorsteini; var hon þó 
vel at sér. Þat var einn tíma, at Þorsteinn 
talaði við Helga Droplaugarson ok bað hann 
freista, ef Björn vildi gera fyrir orð hans ok 
láta af tali við Þórdísi; hann var ófúss þessa, 
ok hét þó at freista til einu sinni. Einn tíma 
svekk Björn um nótt á Desjarmýri, enn Helgi 
fór á móts við hann. Þá mælti Helgi: „Þat 
vilda ek Björn, at þú léttir komum þinum til 
Þórdísar, ok er þér fremd engi at skaprauna 
gömlum manni; lát nú at orðum minum ok mun 
ek veita þér Í annan tíma svá“. Björn svarar 
engu ok gekk veg sinn. Annan tíma fann 
Helgi Björn, er hann fór af Desjarmýri, ok bað 
hann með mjúkum örðum, at láta af komum 
sínum þangat, enn Björn kvað eigi gera mundu 
um at vanda. Þat fylgdi ok því máli, at Þór- 
dís var eigi kona einsaman, ok var þat heraðs- 
leyet orðit. Helgi hafði þetta mál tekit af 
Þorsteini, ok beiðir nú Björn bóta fyrir, enn 
hann kvaðst öngum bótum bæta mundu ok öng- 

um svörum fyrir halda. Síðan hjó Helgi Björn 
banahögg, ok stefndi honum til óhelgis, er hann 
var Veginu um sanna sök. Um nóttina eftir fór 
Helgi við þriðja mann í sker eitt, er þar var 
fyrir landi, ok færðu þeir Björn þangat ok huldu 
þar hræ hans. Heitir þar síðan Bjarnarsker. 
Menn váru sendir í Mjóvanés til Helga Ás- 
bjarnarsonar, ok þóttist kona Bjarnar þar eiga 
tilsjá um eftirmálit, þar er hann var. Fór nú 
Helgi Ásbjarnarson í Borgarfjörð, at búa til 
málit, ok fann eigi hræ Bjarnar. Síðan stefndi 
hann Helga Droplaugarsyni um þat, er hann 
hefði myrðan manninn, ok sökt honum dauðum 
í sjó, enn hulit eigi moldu. Helgi stefndi til 
þings skóggangssök þeiri. Helgi Droplaugar- 
son hafði til alþingis búit legorðs sökina. Nú 
fara hvártveggi málin til alþingis ok í dóm; 
síðan bauð Helgi Ásbjarnarson til varna; þá 
gekk Helgi Droplaugarson til dóms ok mikit 
fjölmenni með honum. Hann nefndi sér vátta, 
at ónýt váru öll mál Helga Ásbjarnarsonar, ok 
kvað þar þá þrjá menn, er þat sá, at Björn 
var moldu huliðr, ok urðu svá öll þessi mál ó- 
nýt fyrir Helga Ásbjarnarsyni. Þá vildi Helgi 
Droplaugarson gera Björn sckan. enn Helgi bauð 
fé fyrir, ok varð þá Helgi Droplaugarson at 
ráða. Gerði hann sér hundrað þeira aura, er 
þá gengu í gjald, ok skildu svá. 

28. Nökkurum misserum síðar kom Helgi 

Droplaugarson af haustþingi á Víðivöllu til Drop- 
laugar móður sinnar. Þá mælti Droplaug við 
Hallstein bónda sinn, at hann skyldi bjóða Helga 
at vera þar um vetrinn, enn hann svarar: 
„Ekki er mér um þat mikit“, segir hann; „vil ek 
heldr gefa honum nökkur yxn eða hesta“. 
Enn við áeggjun hennar bauð hann Helga þar 
at vera, ok þat þá hann. Hallsteinn átti þræl, 
er Þorgils hét. Þat var hálfum mánuði síðar, 
at þau töluðust lengi við einn morgin, Droplaug 
Helgi ok þrællinn, ok vissu aðrir menn eigi 
þeira viðræður. Þorgils þræll vann at sauðfé 
um vetrinn á gerði fyrir sunnan garð, ok var 
góðr verkmaðr; þangat váru borin hey mikil. 
Einn dag kom Þorgils at Hallsteini ok bað hann 
fara at sjá hey sín ok fé. Hann fór ok kom 
í hlöðu, ok ætlaði út um vindaugat; þá hjó 
þrællinn til Hallsteins með öxi, er átti Helgi 
Droplaugarson, ok þurfti hann eigi Hciri högg 
til bana. Helgi kom þar at ór hlíð ofan frá 
hrossum sínum, ok sá at Hallsteinn var veginn; 
drap Helgi þegar þrælinn. Síðan fór hann hein, 
ok sagði móður sinni tíðendin, enn hon sat við 
eld ok konur hjá henni. Litlu síðar spratt þat 
upp af heimamönnuni á Víðivöllum, at þau Drop- 
laug, Helgi ok þrællinn hefði lengi á tali verit 
um daginn, áðr Hallsteinn var veginn. ok varð 
þetta víg óvinsælt. Þetta mál tók Helgi Ás- 


bjarnarson ok stefnir Helga ok oplaugu um 

fjörráð við Hallstein, ok bjó hann nú þetta mál 
til alþingis. Urðu mál Helga Droplaugarsonar 
óvinsæl, ok vildu engir menn honum veita at, 
nema þeir Þorkell Geitisson (ok Ketill Þið- 
randason). Enn er menn fóru heiman til al- 
þingis, þá tók Droplaug vöru þá, er þau Hall- 
steinn höfðu átt, ok fór til skips í Berufjörð með 
son sinn þrevetran, er Björgólfr hét, ok fóru 
þau þar utan ok kómu til Færeyja. Keypti 
hon sér þar jörð ok hjó þar til elli; er hon svá 
ór þessi sögu. Enn því hafði Helgi Ásbjarnar- 
son þessi mál, at eigi váru synir Hallsteins hér 
á landi, ok varð hann nú fjölmennr á þinginu. 
Var þar leitat um sættir milli þeira nafna, ok 
fekst ekki annat af, enn Helgi Ásbjarnarson 
réði einn. Var sú sátt þeira, at fyrir víg Hall- 
steins skyldu koma tólf hundruð ok fimm kú- 
gildi í; enn Helgi Droplaugarson skyldi fara ut- 
an ok vera þrjá vetr í burtu, ok vera nótt í 
húsi þar til er hann færi utan; enn ef hann 
færi eigi, skyidi hann sekr falla fyrir Helga 
Ásbjarnarsyni á milli Smjörvatnsheiðar ok Lóns- 
heiðar. Helgi Droplaungarson leitaði ekki við 
utanferðinni. Þá fór Grímr bróðir hans frá búi 
sínu ok til móts við bróður sinn, ok váru á 
vetrum (með Þorkatli) í Krossavík; þeir fórn 
um alt herað til þinga ok mannfunda, svá sem 
Helgi væri ósekr. Því næst kómu út í Reyð- 
arfirði synir Hallsteins. Þeir gáfu Helga Ás 

bjarnarsyni viðu til skála ok launuðu honum 
því eftirmál eftir föður sinn. Stendr sá skáli 
enn í Mjóvanesi. 

29. Þorgrímr skinnhúfa bjó í Miðbæ í Norðr- 
firði. Kona hans hét Rannveig. Hon var syst- 
ir Þórdísar, er Þorsteinn átti, ok skyld Helga 
Droplaugarsyni. Hon bað um várit á Múla- 
þingi Helga frænda sinn fara til fjárskiftis með 
þeim Skinnhúfu; ok þat varð, at hann hét ferð- 
inni. Þat var nökkurum vetrum fyrr, er þeir 
nafnar fundust á haustþingi at Þinghöfða; þá 
skyldi Helgi Droplaugarson mæla lögskil, ok 
varð honum misint, ok hlógu menn at mjök, 
enn Helgi Ásbjarnarson brosti at. Helgi Drop- 
laugarson fann þat ok mælti: „Þar stendr 
Hrafnkell at baki þér, Helgi“. „Þat er mér 
engi brigzli“, kvað Helgi Ásbjarnarson, „enn þat 
skaltu þó vita, at sá mun verða okkarr fundr 
at vit munum eigi báðir heilir skilja“. Helgi 
Droplaugarson svaraði: „Eigi hræðumst ek 
þessi hót, þótt þau sé allægileg, fyrir því at ek 
ætla mér at hlaða hellum at höfði þér á þeim 
fundi“. Ok skildi svá tal þeira at sinni. 

Eftir þetta kom Grímr at máli við bróður 
sinn ok sagði, at nú skyldu þeir fara til Rann- 
veigar, ok gera fÍjárskifti með þeim Þorgrími 
skinnhúfu. Þorkell ok Gunnsteinn ór (hinni) 
innri Krossavík fóru með ok tveir heimamenn 
þeira með þeim, ok váru þeir sex saman. Fara 

þeir þá um heiði austr ok koma til Þorkels á 
Torfastaði; dóttir hans var Tófa, er kölluð var 
Hlíðarsól. Hon var hjalskona Helga Droplaug- 
arsonar. Þar váru þeir um nótt, ok töluðu þau 
Helgi mart ok Tófa; sagði henni svá hugr um, 
sem hann mundi eigi aftr koma ór þessi för; 
hon gekk á götu með þeim ok grét mjök. 
Helgi spretti af sér belti, ok var þar á knifr 
sóðr, ok gaf henni. Enn þeir fóru til bæjar 
þess, er at Straumi heitir; sá maðr fór þaðan 
með þeim, er Helgi hét; váru þeir þá sjau sam- 
an. Þeir kómu til Eyvindarár til Gró; var 
þeim þar vel fagnat. Þorbjörn hét maðr; sá 
var húskarl Gró; hann gerði vel til vápn. Helgi 
Droplaugarson bað hann gera til sverð sitt, 
meðan hann færi í fjörðu ofan, ok fekk Þor- 
björn honum annat sverð. Þaðan fóru þeir í 
Norðrfjörð til Þorsteins mágs síns; hann átti 
Þórdísi systur kannveigar, er átti Þorgrímr 
skinnhúfa. Þann dag, er Helgi sat þar, þá 
kom ofan um heiði Þorkell bróðir Þórarins ór 
Seyðarfirði, ok einn maðr með honum. Þeir 
váru þar um nóttina, ok töluðu þeir Helgi 
mart ok mæltu til vináttu með sér. Helgi 
mælti við Þorkel: „Hvert ætlar þú heðan?“ 
Hann svarar: „Út á Nes til Bjarnar; hann 
seldi léreft, er ek átta í vetr; mun ek þar vera 
þrjár nætr“. Þá mælti Helgi: „Ek vilda at 
vit færim báðir saman upp um fjall“. Þorkell 

kvaðst þat gjarna vilja. Síðan fara þeir allir 
saman í Miðbæ; (þaðan fór Þorkell út á Nes. 
Helgi drap á dyrr í Miðbæ, ok) gekk Rann- 
veig til dyra. Helgi sagði við hana: „Viltu 
nú fjárskiftit með ykkr Þorgrími?“ „Vil ek 
gjarna“, kvað hon. Þá nefndi hon sér vátta, 
ok sagði skilit við Þorgrím skinnhúfu. Hon 
tók föt hans öll ok rak niðr í hlandgróf. Eftir 
þat fóru þau á brott, því at Helgi ætlaði síðar 
at heimta út fé hennar. Fara þau til dagverð- 
ar í Fannardal. Enn er þau váru í brottu, 
spratt Þorgrimr upp ok vafði um sik rekkju- 
vaðmáli sínu, því at föt váru engi. Hann rann 
til Hofs; þar bjó Þórarinn moldoxi (hann var 
mikill fyrir sér). Þórarinn mælti: „Hví ferr 
þú hér svá snemma, Þorgrímr, ok heldr fá- 
klæddr?“ Hann svarar, kvað konu sína brott 
tekna, — „vil ek nú biðja þik ásjá um þetta 
mál“. Þórarinn svarar: „Gefa vil ck þér fyrst 
klæði, því at þess er þér nú mest þörf“. Síðan 
át hann þar dagverð. Þá mælti Þórarinn: 
„Þat mun ek þér ráða, at þú finnir Helga Ás- 
bjarnarson ok skorir á hann, at rétta þitt mál. 
Enn ef svá ferr, sem ek get til, at þú fáir ekki, 
þá spyr þú, hvénær hann ætlar at efna orð sín, 
þau er hann mælti at haustþingi á Þinghöfða. 
Enn ef hann vaknar þá eigi við, þá leita þér ráðs. 
Enn seg, at Helgi Droplaugarson mun fara um 
fjall upp á Þriggja nátta fresti ok þeir sjau 

saman. Far til Helga í kveld ok kom sið; 
því at hann lýkr sjálfr hurðu aftan hvern í 
Mjóvanesi“. Þeir skildu, ok fór Þorgrímr leið 
sína ok kom þenna sama aftan í Mjóvanes. 
Helgi sat við eld. Þorgrímr bar þegar upp sin 
erindi, ok segir Helga vandræði sín; enn hann 
fekk ekki orð af Helga. Þá mælti Þorgrímr: 
„Allmjök dregr nú at því, at þú haldir öugva 
þingmenn þína skammlaust fyrir Helga Drop- 
laugarsyni, hvárki á þingum né mannfundum. 
Eða hvénær ætlar þú, at fundir ykkarr skyli 
verða, er þú lofaðir honum á Þinghöfða, at þit 
skyldið eigi báðir á brott komast, eða vildir 
þú enn fleiri ófarar fara fyrir honum?“ Helgi 
Ásbjarnarson mælti: „Hvárt eru þetta þín ráð 
eða annarra manna?“ Hann svarar: „„Þórar- 
inn moldoxi réð mér þetta“. Þá mælti Helgi: 
„Þú, Þorgrímr, skalt fara upp yfir háls á Mýr- 
ar til Bjarnar hvíta, ok bið hann hingat koma 
fyrir miðjan dag á morgin, ok þá far þú aftr 
um Bolungarvöll ok kom á Víðivölln til fund- 
ar við sonu Hallsteins, ok bið þá hingat koma, 
ef þeir vilja hefna föður síns; þá far þú ofan 
fyrir vestan vatn undir Ás til Ögurar, ok bið 
hann hingat koma, ok fylgdu honum“. Hann 
fór þegar. Um daginn kómu menn í Mjóvanes, 
þeir er Helgi hafði eftir sent. Með Helga váru 
á vist austmenn tveir; hét annarr Sigurðr skarfr, 
enn annarr Önundr. Nú fóru þeir heiman sex- 

tán saman til Höfða; Helgi bað Hjarranda fara 
með sér ok Kára bróður hans. Hann sagði: 
„Ek var búinn, þótt fyrr væri“. Nú eru þeir 
átján saman ok fóru upp í Eyvindardal til 
Knútusels, ok sátu þar fyrir þeim Helga Drop- 
laugarsyni. Ígull hét maðr (er bjó undir Skaga- 
felli í Eyvindardal); Þórðr hét son hans; þeir 
skyldu halda njósn um ferðir Helga Droplaug- 
arsonar, því at þaðan mátti fyrr sjá mannferð 
enn þaðan sem þeir Helgi Ásbjarnarson sátu 
fyrir. 

30. Þá er þar til at taka, er Þorkell kemr 
í Fannardal til föruneytis Helga Droplaugarson- 
ar, ok váru þeir þar um nóttina. Helgi lét illa 
í svefni, ok var hann þrem sinnum vaktr á 
þeiri nótt. Þorkell spurði, bvat hann dreymdi, 
enn Helgi kvaðst eigi mundu segja. Nú klæð- 
ast þeir. (Helgi bað Þorstein sjá um kost 
Rannveigar, — „lát fylgja henni ef þú vill til bús 
Gríms bróður míns“). Þeir fóru fyrir dag utan 
ór Fannardal ok váru níu saman ok upp á heiði: 
ok þá er lokið var brekkunum, hvíldist Helgi, 
því at honum var orðit erfitt, ok lagði undir 
sik feld sinn. Þá kló hann kinn sína ok gneri 
hökuna ok mælti: „Þat er vænna áðr enn 
kveld komi, at þar klæi litt; eða er þér, Þor- 
kell, nú jafnmikill hugr at heyra draum minn 
sem í nótt?“ Hann svarar: „Eigi er mér nú 
minni hugr á því enn þá“. „Mér þótti“, segir 

Helgi, „sem færim vér þessa leið, sem nú för- 
um vér ok ofan eftir Eyvindardal (til Kálfs- 
hváls); þá runnu átján vargar móti oss eða tutt- 
ugu, ok var einn miklu mestr; enn vér vildum 
á hválinn (sem í dalnum stendr) ok kómumst 
eigi; enn þeir sóttu at oss (þegar), ok kleip einn 
í höku mér ok í tanngarðinn, ok þá var ek 
vaktr“. Þá kvað Þorkell: „Þat mun víst, at 
menn sitja í vegi fyrir þér; mun þar vera Helgi 
Ásbjarnarson ok aðrir heraðsmenn, ok leiðist nú 
flestum mönnum yfirgangr þinn í heraðinu. Nú 
höfum vit mælt til vináttu með okkr, ok vil ek 
at þú farir heim með mér, ok ver þar nökkura 
stund“. Helgi svarar: „Svá mun ek fara sem 
ek hefi ætlat“. Þeir fóru nú ofan eftir Ey- 
vindardal ok kómu á bæ Þórdísar; hon var 
gömul, ok bæði ljót ok svört. Helgi ætlaði at 
spyrja hana tíðenda; enn í því tekr einn maðr 
upp snækökk ok gerði harðan í hendi sér ok 
laust við kinn Þórdísi ok varð henni ilt við. 
Hon mælti: „Fari þér svá, at yðr taki gramir 
allir“. Þá mælti Helgi: „Þat er hvimsklegt 
at berja til kvenna ok er án ills gengis nema 
heiman hafi“. Fekk Helgi þar nú engi tíðendi. 
Fóru þeir svá þaðan á brott ok ofan til Vala- 
gilsár. Þá bauð Þorkell at fylgja Helga til 
Eyvindarár. „Eigi þarf þess“, kvað Helgi. Nú 
skiljast þeir; ok þá er Þorkell var kominn 
skamt í brekkuna, hverfr hann aftr til móts 


FLJÓTSDÆLA SAGA. 123 


við Helga. Hann tók allvel við Þorkatli ok 
kvað slíkt vinraun mikla. Nú fara þeir til 
Kálfsvaðseyrar; þá sjá þeir átján menn renna Í 
móti sér. Nú vildu þeir Helgi Droplaugarson 
snúa til hválsins ok máttu eigi. Þá sneru þeir 
upp at götunni á gilsþröminn hjá Eyrargilsá; 
þar var lítil upphæð ok lögð í snjófönn neðan; 
enn nú er þar hrísi vaxit um alla þá hæð, ok 
er þar nú lítill grjótvarði, er þeir börðust. Þá 
spurði Helgi Grím bróður sinn, hvárt hann vill 
skjóta til Helga Ásbjarnarsonar uppi eða niðri; 
enn Grímr kaus uppi til at skjóta. „Eigi viltu 
nafna minn þá feigan“, kvað Helgi, „fyrir því 
at eigi mun honum hlíf verða at skildinum, þar 
er ek skýt til“. Nú skutu þeir báðir senn til 
Helga Ásbjarnarsonar, ok skaut Grímr í gegn- 
um skjöldinn ok varð Helgi eigi sárr af þvi. 
Enn Helgi Droplangárson skaut í knéskel hon- 
um ok rendi ofan í legginn, klofnaði til leggr- 
inn, ok svá ofan í gegnum ristina, ok varð hann 
þegar óvígr. Þá settist Björn hvíti undir herð- 
ar honum, ok barðist hvárgi þeira um daginn. 
Özurr undan Ási gekk frá; kvaðst eigi mundu 
vega móti Helga Droplaugarsyni. Þórðr skarfr 
(son Íguls) var njósnarmaðr Helga Ásbjarnar- 
sonar ok hafði legit í ánni (um daginn); várn 
frosin klæði kans. Hann sótti upp í skaflinn 
at Helga Droplaugarsyni ok þóttist við hann 
sakir eiga; ok er hann kom í skaflinn, skaut 

Helgi Droplaugarson til hans milli fótanna ok 
Í gegnum kyllinn ok fell bann á bak aftr, enn 
spjótit festi í skaflinum, ok hékk hann þar á 
skaflinum allan daginn. Eftir þat eggjaði Helgi 
Ásbjarnarson mága sína til atgöngu ok nefndi 
til Hjarranda; sóttu þeir þá Kári ok Hjarrandi 
at Helga Droplaugarsyni. Enn þeir Hallsteins- 
synir sóttu Grím ok maðr með þeim. Enn Þor- 
kel svartaskáld sóttu (þeir) austmenn tveir, ok 
var Sigurðr hinn þriði maðr bezt vígr af liði 
Helga Ásbjarnarsonar. Þar fell Þorkell svarta- 
Skáld, enn hann drap austmanninn annan, enn 
Sigurðr varð sárr mjök, því at Þorkell var bezt 
vígr af þeira liði (bræðra), þegar Helga leið ok 
Grím. Nú gangast þeir at fast; ok þá er þeir 
Hjarrandi ok Kári sóttu Helga Droplaugarson, 
þá hljóp Helgi hinn magri frá Straumi í móti 
Kára; áttust þeir við ok fell Kári, enn Helgi 
varð sárr mjök. Þá sótti Hjarrandi fast at 
Helga Droplaugarsyni ok hjó til hans hart ok 
tiðum; enn Helgi hjó hvárki færa né smæra; 
enn sverð þat er hann hafði, dugði ekki. Þá 
mælti Helgi við Hjarranda: „Allhart mundir 
þú fram ganga, ef þú ættir frjálsborna dóttur 
Helga  Ásbjarnarsonar“.  Hjarrandi svarar: 
„Láttu at því koma, jafnskyldar eru Helga 
báðar“. Ok sótti hann at harðara, þótt slík 
orð færi í Hjóst skjöldr Helga Droplaugarson- 
ar mjök, ok sá hann, at honum mundi eigi svá 

búit duga. Þá sýndi Helgi vígfimi sína ok kast- 
aði upp skildi sínum ok sverði ok tók sverðit 
vinstri hendi ok hjó til Hjarranda ok kom á 
lærit, enn sverðit beit eigi, þá er beinsins kendi, 
ok svaddi ofan í knésbótina, ok varð hann af 
því sári óvígr, ok í því hjó Hjarrandi til Helga, 
enn hann brá við skildinum ok hljóp af sverðit 
í andlit honum ok kom á tanngarðinn, ok af 
vörrina neðri. Þá mælti Helgi: #„Aldri var 
ek fagrleitr, enn lítit hefir nú um bætt“. Tók 
hann þá til hendi sinni ok sletti í munn sér 
skegginu ok beit á. Enn Hjarrandi fór niðr 
fyrir skaflinn ok settist niðr. Þat er mál manna, 
at skemmri mundi hafa orðit fundr þeira Hjarr- 
anda, ef Helgi hefði haft sverð sitt ok hefði 
eigi við fleirum átt at sjá, ok var Hjarrandi þó 
hinn mesti fullhugi. Þá sá Helgi, at Grímr 
bróðir hans var fallinn, enn þeir váru allir 
dauðir, er at honum sóttu; enn Grímr var sárr 
til ólífis. Þá tók Helgi sverð þat, er Grímr 
hafði átt ok mælti: „Nú er sá maðr fallinn, 
er ek hugða bezt; þat mun nafni minn vilja, 
at vit skilim eigi at þessu“. Ok stefnir Helgi 
þá ofan at þar er Helgi Ásbjarnarson sat. Enn 
þá váru allir menn stokknir ofan af skatlinum, 
ok vildi þá engi bíða Helga. „Þar stendr þú, 
Özurr“, kvað Helgi, „ok mun ek ekki við þér 
sjá, því at þú jóst mik vatni“. Ok bar hann 
há ofan gegnt Ögzuri. Þá varð Ögzurr skjótt 

til ráða at taka, því at bani annars hvárs þeira 
Helganna lá við. Þat varð þá órræði Ögzurar, 
at hann lagði á Helga Droplaugarsyni spjótinu, 
svá at stóðí gegnum hann. Helgi gekk á spjót- 
it ok mælti við Özur: „Sveiktu mik nú“. Öz- 
urr Sá, at Helgi sneri at honum ok mundi ná 
til hans með sverðinu; þá hratt hann frá sér 
spjótinu með öllu saman; sneri þá spjótskaftinu 
í jörð niðr ok lét hann þá laust. Þá mælti 
Helgi, er hann sá, at hann náði honum eigi: 
„Nú seinkaða ek, enn þú bræddir heldr“. Reið 
hann þá af út á snjáinn, ok lauk svá æfi Helga 
Droplaugarsonar. Fimm menn höfðu bana af 
liði Helga Ásbjarnarsonar, enn sárir allir aðrir, 
utan Björn hvíti ok Özurr. Þar fell með Helga 
Droplaugarsyni Þorkell svartaskáld ok förunautr 
hans ok austmaðr, er heiman fór méð Helga 
Droplaugarsyni, ok Grimr bróðir hans. 

Helgi Ásbjarnarson reið af fundinum ok var 
studdr á baki, enn Hjarrandi reið einn saman, 
enn Kári var á skjöldum borinn heim til Höfða 
ok (var þar) orpinn haugr eftir hann. Nú 
koma þeir til Höfða ok váru spurðir tíðenda; 
enn þeir sögðu þau, er orðin váru. Þá mælti 
einn maðr: „Hvat gerði Helgi Droplaugarson 
um aðra menn fram í dag?“ Sigurðr skartr 
svaraði: „Ef slíkir hefði allir verit með Helga 
Droplaugarsyni sem hann var, þá hefði engi 
várr brott komizt“. Helgi hinn magri kom til 

Eyvindarár ok sagði Gró tíðendin. Hann var 
sárr mjök. Hon mælti þá við Bárð son sinn: 
„Tak þú hesta ok eyki ok förum eftir þeim 
Helga ok Grími“. Þau fóru ok kómu til vals- 
ins, ok var þeim bræðrum velt í sleða ok Þor- 
katli með þeim. Enn þeir fóru á hestum, er 
sárir Váru; enn þar váru þeir jarðaðir, er dauð- 
ir váru. Nú fara þeir heim á leið, ok fylgdi 
Gró þeim sleða fastast, er Grímr var í, ok lét 
hóglega með hann fara. Nú kómu þau heim 
ok létu færa líkin til útibúrs eins. Gró mælti: 
„Nú munum vit Bárðr son minn náttsæta lík- 
in; enn þér farið með þá, er lífs eru, ok vinn- 
ið þeim beina“. Enn er menn váru í svefni, 
fór Gró yfir um vatn til Ekkjufells; þar bjó 
Álfgerðr læknir. Gró bað hana fara heim með 
sér ok sagði henni tíðendin. Nú kómu þær 
heim til Eyvindarár, ok var lif með Grími. 
Álfgerðr batt sár hans ok hatði hann á brott 
með sér. Um morgininn eftir var haugr gerr 
utan við Eyvindará fyrir sunnan garð, ok fór 
Bárðr með líkin ok sá maðr, er þau trúðu bezt 
at leyna mundi, at Grimr var á lífi, ok váru 
þeir Helgi ok Þorkell þar heygðir. Nú liger 
Grímr í sárum þann vetr, ok svá Helgi Ás- 
bjarnarson. Nú fló sá kvittr, at Grimr lifði, 
ok sannaði annarr, enn annarr kvað lygi; kom 
þat fyrst upp af hjónum Gró. Þá lét Helgi 
gera lokhvíin í Mjóvancsi, er hann spurði, at 

Grímr var heill. Síðan fór Grímr norðr í Krossa- 
vík til Þorkels Geitissonar, ok var honum þar 
vel fagnat. 

31. Nú keypti Helgi Ásbjarnarson land þat, 
er at Eiðum heitir, út í Heraði, enn seldi Mjó- 
vanes, ok þóttist þar betr kominn, er þingmenn 
hans váru umhverfis, ok lét gera þar lokhvílu. 
Þórdís kona hans spurði, hví hann vildi þar 
heldr land eiga, er alt var skógi vaxit at hús- 
um heim ok mátti hvergi sjá mannaferðir, þótt 
at garði færi. Þá kvað Helgi vísu: 

(1) Ák í mörk es myrkvir 

miðlegg daga tveggja 

— fram berk Heiðs í hljóði 

hrann-varg, — spæing margan, 

at mótstafir Meita 

minna þeirs styr vinna 

hildar-börrum hjarra 

hrælækjar mik sækja. 
Grímr var nökkura vetr í Krossavík ok var 
eigi kátr, ok aldri hló hann síðan Helgi var 
fallinn. Þorkell átti för til Eyjafjarðar, at 
sætta þingmenn sína, ok reið hann heiman; enn 
Grímr var heima ok annaðist un, bú. Nökkur 
um nóttum síðar bjóst Grímr heiman, ok sagð- 
ist eiga fjárheimtu at þeim manni, er Þorgrímr 
hét ok bjó í Hjarðarhaga í Jökulsdal. „Er nú 
reynt“, kvað Grímr, „at hann vill ekki gjalda“. 
Þá mælti Jórunn, kona Þorkels, hon var dóttir 
Einars frá Þverá: „Ek mun gjalda þér skuld 

þessa, ok far þú hvergi“. „Ekki geldr hann 
þá“, kvað Grímr. Fór hann þá heiman ok 
hafði með sér nest; fóstbræðr hans fóru með 
honum: Glúmr ok Þorkell trani. Þeir fóru þar 
til er þeir kómu til Rangár fyrir vestan vatn. 
Nú lögðust þeir yfir ána með Þorkel trana ok 
kómu á þann bæ, er á Bakka heitir fyrir aust- 
an fljótit ok gengu þar í fjós, ok tóku þar pál 
ok reku ok fóru á brott síðan ok þaðan út til 
Oddmarslækjar fyrir vestan Eiðaskóg. Við læk- 
inn grófu þeir sér jarðhús, ok færðu mold alla 
út á lækinn; vildu þeir eiga fylgsni þar, ef 
þeir þyrfti til at taka. Þann dag, er þeir váru 
við lækinn, riðu menn brott af Lambanessþingi, 
ok fór mart manna til Eiða méð Helga Ás- 
bjarnarsyni. Ketilormr hét maðr, er bjó á Hrol- 
laugsstöðum; hann fór með Helga við þrjá tigu 
manna, ok þar váru þeir mágar Helga, Björn 
ok Hjarrandi. Þenna aftan gengu þeir Grímr 
ór jarðhúsinu ok heim til Eiða ok ganga inn í 
fjóss-dyrr; enn af fjósi gekk forskáli inn í manna 
hús; stóðu þeir þar, ok sá þaðan tíðendin inn 
í bæinn. Um kveldit mælti Helgi Ásbjarnarson 
við konu sína: „Hvar ætlar þú þeim Ketilormi 
at hvíla?“ Hon svarar: „Ek hefi búit þeim 
sóða sæng utar af seti“. Helgi mælti: „Þau 
skulu liggja í sæng okkarri, því at þau ganga 
ór rekkju fyrir okkr hvern tíma, er vit erum 


þar“. Þórdís svarar: „Eigi ertu ávalt jafn- 

varr; þá munda ek þíns fundar leita, ef ck 
ætta Gríms hlut, er flest væri gesta ok þú ættir 
mart at annast“. Hann svarar: „Þat er mér 
oft í brigzli fært, at ek sé of varr“. Nú réð 
hann rekkjum, enn eigi hon. Þá mælti Grímr 
við Þorkel: „Gakk þú inn og vit, at þú náir 
sverði því, er Þorbjörn hefir hvatt ok Helgi 
bróðir minn átti“. Þorkell gekk inn ok kom 
aftr ok hafði þar sverðit. Stundu síðar mælti 
Grímr: „Far þú nú ok vit, hvar þau Helgi 
munu hvíla“. Þorkell var litla stund í brott 
ok sagði Grími, at þau hvíldu utar af seti í 
lokhvílu ok engi hurð fyrir. Arnoddr hét maðr 
ok var blindr; hann var heimamaðr Helga Ás- 
bjarnarsonar ok var rammr at afli. Hann lá 
gagnvart Helga í seti við þili. Þá mælti Grímr 
við Þorkel: „Þér ætla ek at ganga inn at 
sæta áverkum við Helga; því at þú ert annarr 
maðr skyldastr til at hefna Helga bróður mins“. 
„Satt er þat“, kvað Þorkell. Þá seldi Grimr 
honum sverð í hönd, ok þá gengu þeir heim at 
dyrunum. Þorkell nemr staðar ok mælti við 
Grim: „Eigi vil ek þú virðir svá, at ek ótt- 
umst inngöngu at Helga; enn þó þykki mér 
kynlegt um, at því er þú hefir mælt, at þú ynn- 
ir engum at hefna bróður þíns, nema þér sjálf- 
um“. „Þat kemr til þess, at mér þykkir aldri 
fyrir ván komit, at hefnt muni verða Helga 
bróður míns, meðan ek lifi eftir“. Þá vildi 

Þorkell inn ganga; enn Grímr tók til hans ok 
mælti: „Góðr drengr ertu, Þorkell; enn svá 
lízt mér á þik, at eigi sé víst, at þú særir Helga 
svá djúpu sári, sém ek munda vilja, ok lát þú 
at því koma, sem þú sagðir, at ek ann engum 
manni hefnda eftir Helga, nema mér einum“. 
Þá tók Grímr við sverðinu ok mælti: „Þú, 
Þorkell, skalt halda í hurðarhringinn, því at 
þér trúi ek bezt, at þér verði ekki um felmt; 
enn Glúmr skal skjóta slagbrandi fyrir dyrr“. 
Enn áðr Grímr gekk inn, tók hann riðvöl í 
hönd sér ok var í skyrtu ok línbrókum ok hafði 
enga skúa á fótum. Hann gekk inn í skálann, 
ok vissi, at skíðahlaði var við dyrr þær er til 
fjóss váru. Enn Glúmr hafði um kveldit knýtt 
saman hala á öllum nautum í fjósi. Þá gekk 
Grímr í hvílugólf þat, er var hjá sæng þeira 
Helga, ok setti þar niðr fyrir framan þat, er 
hann hafði í hendi, ok gekk síðan at sænginni 
ok lagði af Helga klæðin. Hann vaknaði við 
ok mælti: „„Tóktu á mér, Þórdís, eða hví var 
svá köld hönd þín?“ „Eigi tók ek á þér“, 
sagði hon, „ok óvarr ert þú, ok uggir mik, at 
til mikils dragi um“. Ok eftir þat sofnuðu þau. 
Þá gekk Grímr at Helga ok tók hönd Þórdísar 
af honum, er hon hafði lagt yfir hann. Grímr 
mælti: „Vaki þú, Helgi, fullsofit er“. Enn 
síðan lagði Grímr sverðinu á Helga, svá at stóð 
í gegnum hann. Helgi mælti: „Vaki sveinar 
9 

í seti; maðr vegr at mér“. Þá tók Grímr tré 
þat, er hann hafði niðrsett, ok kastaði; þat kom 
í skíðahlaðann ok hljóp bann ofan. Nú hlaupa 
menn upp Í skálanum, ok ætluðu þangat veg- 
andann hlaupit hafa, er skarkit var at heyra. 
Enn Grímr sneri tilsömu dyra, sem hann gekk 
Inn; þá greip maðr um Grím miðjan ok vá hann 
upp á bringu sér, ok var þat Arnoddr; hann 
kallaði: „Til þér hingat; ek held óhappamann- 
mum“. Þá mælti Grímr: „Vesæll ertu halds, 
ok lát mik lausan, ek vilda hefna Helga“. Þá 
lét Arnoddr fara aðra höndina um hann ok 
fann, at hann var berfættr ok í línklæðum; lét 
hann þá Grím lausan ok mælti: „Því lét ek 
laust þar, at ek munda eigi vita, at betr væri, 
at ek hefða haldit“. Þá hljóp Grímr til dyra 
ok hljóp út, enn Þorkell rekr aftr hurð, enn 
Glúmr slagbrand fyrir, ok fara þeir til jarðhúss 
síns ok hafa þar fylgsni. Nú leituðu þeir sér 
ráðs, er eftir váru; tóku þat ráð, at halda vörð 
á vöðum öllum ok sitja við brúar á Jökulsá. 
Nú kómust þeir Hjarrandi ok Ketilormr ok 
nauðleytamenn Helga fyrst út ok fóru í leit. 
Nú koma heim flestir ór leitinni ok lifði Helgi 
þá ok spurði, hvárt þeir Björn væri aftr komn- 
ir ok Hjarrandi. „Hér em ek“ kvað Björn. 
„Svá er ok“, kvað Helgi, „at Hjarrandi lýsir 
enn mestan drengskap við mik“. Nú andast 
Helgi. Nú líðr af nóttin, ok fara þeir Grímr 

ór jarðhúsinu ok upp með vatni til Höfða ok 
sá þar tjald. Grímr gekk at tjaldinu ok mælti: 
„Hví láti þér þjófa hjá skipi yðru?“ Þorlákr 
hét maðr, er skipit átti, hann fylgdi austmönn- 
um til skips. Hann léði Grími bát; futtust 
þeir þar yfir. Grímr fór aftr með bátinn ok 
lagðist síðan yfir vatnið. Þaðan fóru þeir út 
með vatni ok kómu til Jökulsár, ok lagðist 
Grímr þar yfir með Þorkel ok (þá) Glúm (sínu 
sinni hvárn). Fóru svá norðr í Krossavík ok 
var Þorkell eigi heim kominn. Þeir váru spurð- 
ir tíðenda; þeir kváðust engi segja. Um dag- 
inn eftir tefldi Grímr við austmann, ok rann at 
borðinu sveinn, er þau Þorkell áttu ok Jórunn, 
ok rótaði taflinu. Austmaðr spyrndi til sveins- 
ins, enn hann frat við. Grímr skeldi upp ok 
hló. Þá gekk Jórunn at honum ok mælti: 
„Hvat er þess vorðit í ferð þinni, er þér fær 
nú hlátrar, eða hvat segir þú tiðenda?“ Þá 
kvað Grímr vísu: 
(2) Hlógu hirðidraugar 

— hlít vas at því lítil — 

seims þás særðum Grími 

sunnr vas harmr of unninn; 

nú tér Freyr at fári 

fregnk auðskata dauðan 


fullar mars í fjöllum 
Fljóts annan veg þjóta. 


„Er eigi þat nú“, kvað Jórunn, „at þú hafir 

hefnt Helga bróður þíns?“ Þá kvað Grímr 
vísu: 
(3) Reka þóttumk nú nekkvat 

nadda rógs at gnógu 

Helga vígs — enn hlægir 

hug minn — við — þat — inni. 

Nús boðgjörnum Bjarna 

— beit egg Munins teiti; 

armglóðar vák eyði — 

| efni mágs at hefna. 

„Nú mun þat sannast“, kvað Jórunn, „at vér 
erum forystulaus, þegar bóndi er eigi heima; 
enn þó mundu vit til hætta, ef eigi væri ná- 
„setur Bjarna mágs Helga Ásbjarnarsonar sem nú 
eru?“  Váru þeir Grímr þá í leynum, þar til 
er Þorkell kom heim. Nú kemr Þorkell heim, 
ok fór til fundar við Grím ok spurði tíðenda, 
ok um atburðinn um víg Helga. Grímr sagði, 
hvergu til bar, ok kvað vísu: 


(4) Ulfr sleit ennibjalfa 
— egg kom snörp í leggi 
Helga kend ór hendi — 
harðgrams meginjarðu, 
þás hræmána hánum 
hildar borðs at morði 
Úrfræningar árum 
endr fjörbrautir rendu. 


Helgi varðisk herjum, 
hjörr gall at valfalli, 
þat vitt þjóðir knáttu 
þegns verk í styr fregna, 
 þás gnývirðir gorði 


(5 


a 

Göóndlar stigs at vígi 
heiðr at hildar veðri 
hjálms áru þrjá sára. 


(8) Örbeitir varð úti 
unnarviggs at liggja 
átta dægr við ótta 
endr síz víg of bendak, 
þás hjör-Móði hríðar 
herðandi lét sverða 
snarr á seima þverri 
sárvand roðinn standa. 


Þorkell reið þá til þings. Enn Grímr var í 
tjaldi í fjalli því, er Snæfell heitir upp frá 
Krossavík, ok þeir félagar. 

32. Hrafnkell goði bræðrungr Helga Ás- 
bjarnarsonar sótti vígsmál á hönd Grími. Þor- 
kell Geitisson bauð fé fyrir Grím; enn Hrafn- 
kell vildi ekki taka, ok varð Grímr sekr. Nú 
fóru menn heim af þingi. Þat sumar kom skip 
í Krossavík, ok áttu norrænir menn. Stýrimaðr 
fór til vistar með Þorkatli ok váru þeir fjórir 
saman. Ok er haustaði, þá færði Grímr sik af 
fjallinu niðr á hjalla einn, ok var varði stórr 
fyrir ofan tjaldit ok svá fyrir neðan; enn þat 
var í ofanverðum grösum. Þat er nú kallat at 
Grímsbygðum síðan. Austmenn kómu til leika 
í Krossavík at finna stýrimann. Þá mælti einn 
austmaðr: „Ek þykkist sjá tjald í fjallit upp, 
eða ella stein grán, ok hygg ck þó tjald vera“. 
Þorkell svarar: „Allskygn maðr ertu; þat er 

steinn, ok köllu vér Tjaldstein“. Hættu þeir 
þá því tali. Um nóttina eftir kom Þorkell til 
þeira Gríms ok mælti: „Nú munu menn á fjall 
ganga brátt, ok vil ek at þér farið heim á Arn- 
eiðarstaði. Ingjaldr mágr þinn er vitr maðr ok 
mun hann vel halda yðr, enn ef honum þykkja 
á því óhægendi, þá fari þér hingat“. Nú kómu 
þeir Grímr til Ingjalds, ok fóru þeir í helli 
þann, er nú heitir Grímshellir. Ingjaldr talaði 
við sauðamann sinn: „Þótt hverfi nökkurir 
sauðir, þá gettu eigi um“. Þá mælti griðkona 
við Ingjald: „Svá er lækr várr saurigr, at 
varla er drekkanda ór“. „Því sætir þat, at 
hann var stífldr“, segir hann, „enn ek fór til 
at ræsta hann“. Enn þat var reyndar, at Grímr 
gerði jarðhús, ok kom munninn upp við sæng 
konu hans, ok lá hann þar um nætr; enn mold 
var færð í lækinn. Þorkell spakr bjó í Njarð- 
vík. Hann (var hnýsinn mjök ok) rýndi eftir 
mörgum hlutum. Hanu var frændi Gríms 
 skyldr. Hrafnkell goði gaf honum hundrað 
silfrs til, at hann rgndi eftir, hvar Grímr væri 
niðr kominn. Eigi var hann mjök vinum horf- 
inn. Nú fór Þorkell um fjall upp í herað, upp 
með vatni fyrir austan, enn ofan fyrir vestan. 
Nú kom hann á Arneiðarstaði. Grímr átti son 
sex vetra gamlan. Þorkell fann sveininn ok 
mælti: Ertu Gríms sonr?“  „Svá er“ kvað 
sveinninn, Þorkell mælti: „Hvárt er faðir 

þinn heima?“ „Eigi veit ek þat, enda munda 
ek eigi segja, þótt ek vissa“. Ein kona spurði 
um kveldit: „Hvar er Gríms skjóla, ér ek finn 
eigi?“ Þorkell tók til orða: „Hvat er at merki 
um Gríms skjólu?“ Þá kom Ingjaldr at, ok 
mælti: „Hafr várn kalla þær Grím, ok er hon- 
um þar brynt í skjólunni“. Þá þóttist Þorkell 
vita, at Grímr var þar, ok fór í brott ok sagði 
Hrafnkatli svá búit. Ingjaldr ok Þorkell trani 
fóru heiman um várit hit efra suðr um jökla 
ok kómu ofan í Hornafjörð. Þar stóð skip uppi. 
Ingjaldr tók Grími þar fari ok liði hans öllu 
ok Þorkatli trana, ok gaf stýrimanni fé til, at 
hann leyndi, ok á laun skyldu þau Grímr þang- 
at koma. Eftir þat fór Ingjaldr heim, ok litlu 
síðar fylgdi hann þeim Grími til skips, þar til 
er þeir létu í haf. Síðan fór Ingjaldr heim. 
Hrafnkell varð víss, at Ingjaldr hafði borgit 
Grími, oklauk hann fyrir þat þrjár merkr silfrs. 
Þeir Grímr kómu skipi sínu í Sogn. Þá mælti 
Þorkell stýrimaðr við Grím: „Mat spari ek 
eigi við þik; enn traust hefi ek ekki til at halda 
þik fyrir Gunnari austmanni, ok engum þeim, 
er vilja þik feigan“. Þá kaupir Þorkell þeim 
Grími hesta, ok fær þeim leiðtoga á Upplönd. 
Skiljast þeir Grímr vinir. Fara þau þar til ér 
þau koma á Upplönd til þess manns, er Finn- 
geirr hét; hann var ungr maðr okríkr at penn- 
ingum. Sigríðr hét systir hans; hon var væn 

ok kunni sér mart vel. Þar váru þau Grímr 
um nótt. Finngeirr mælti við Grím: „Hvert 
ætlar þú ferð þína?“ Enn Grímr sagði honum 
þann vöxt, sem á var. „Haf þú hér hálfs mán- 
aðar dvöl, ef þú vill“. Enn er þat var úti, þá 
mælti Finngeirr: „Far þú, Grímr, til bús þess, 
er bróðir minn hefir átt, með lið þitt; ok ef þú 
vill hér dveljast, þá geym þú þess sem þú eigir“. 
Þat boð þá Grímr. 

53. Gauss hét víkingr einn illr viðreignar. 
Þeir váru fjórir saman ok veittu mörgum mikla 
ósæmd; þá bitu trautt járn. Hann hafði verit 
á Upplöndum nökkura vetr ok stökt tveim bú- 
endum ór búi sínu ok sezt eftir í búin. Eftir 
þetta bað Gauss Sigríðar systur Finngeirs; enn 
hon vildi eigi eiga hann. Þá skoraði Gauss á 
Finngeirr til hólmgöngu.  Finngeirr svarar: 
„Þat munda ek eigi spara, ef ek væra fjórum 
vetrum ellri, enn þó skal fyrr berjast við þik 
enn gifta þér systur mína“. Finngeirr bauð 
mönnum fé til at berjast við Gaus ok at gefa 
þeim systur sína, er hann dræpi, ok vildi engi 
þat til vinna. Grímr fylgdi Finngeiri til hólms, 
ok bauð at berjast fyrir hann. Nú kómu þeir 
Gauss. ok lagði hann sex merkr silfrs við hólm- 
lausn „Ek mun þat fé taka“, kvað Grímr. 
Grímr hafði tvau sverð, því at Gauss kunni at 
deyfa eggjar. Grímr vá jafnt báðum höndum. 
Hann brá upp sverði með vinstri hendi, enn hjó 

með hinni hægri til Gauss ok af fótinn fyrir 
ofan kné. Nú fell Gauss, ok í því veifði hann 
sverðinu at Grími ok kom á fótinn, ok varð 
þat svöðusár. Nú flýði víkingr á brott, enn 
Grímr fekk silfrit, ok fekk góðan orðstir af 
verki þessu. Finngeirr gaf Grími búit, þat er 
hann varðveitti, með öllum fjárhlutum, landi ok 
kvikfé. Sár Gríms varð illa, ok blés upp fót- 
inn. Þat var einn aftan, ér þar kom kona, ok 
lézt vera læknir; hon bað at binda um sár 
Gríms, ok þat var, at hon batt um, ok hvarf á 
brott. Litlu síðar kom blástr í fót Gríms ok 
alt upp í kviðinn. Var þá farit eftir presti ok 
tók hann þjónustu ok andaðist síðan. Enn þessi 
kona hét Gefjon hin fullkunniga, ok hafði verit 
frilla Gauss. Vetr þessi leið af, ok um várit 
keypti Finngeirr skip til handa Helgu ok fór 
hon út til Íslands með allan fjárhlut sinn ok 
Þorkell trani með henni. Þau kómu í Reyðar- 
fjörð. Ingjaldr fór í móti dóttur sinni, ok flutti 
hana heim á Arneiðarstaði, ok var hon þar síð- 
an. Helga gaf Þorkatli skipit hálft, enn hálft 
seldi hon austmönnum. Fór Þorkell þar utan - 
um várit eftir, ok lýkr þar frá honum at segja. 
Þórdís, er átt hafði Helgi Ásbjarnarson, var 
gefin Höskuldi syni Þorgeirs goða frá Ljósa- 
vatni. Höskuldr tók Glúm, þann er var með 
Grími Droplaugarsyni, þá er Helgi Ásbjarnar- 
son var veginn, ok létu þau drepa hann. Helga 

bjó eftir Ingjald liðinn á Arneiðarstöðum ok 
Þorvaldr son þeira Gríms. Þorvaldr átti son, 
ér Ingjaldr hét. Hans son hét Þorvaldr, er 
sagði sögu þessa. Vetri síðar énn Þangbrandr 
prestr kom til Íslands fell Helgi Droplaugarson. 
Ok lyktar hér svá at segja frá þeim Droplaug- 
arsonum. | 


VIÐBÆTIR. 


A 

Upphaf Droplaugarsona sögu. 


ÍK etin hét maðr, er kallaðr var þrymr. Hann 
bjó í Skriðudal á Húsastöðum. Atli hét maðr, 
er var bróðir Ketils; hann var kallaðr Atli 
grautr. Þeir áttu bú báðir saman ok váru fé- 
menn miklir; fóru jafnan til annarra landa með 
kaupeyri ok gerðust stórrikir. Þeir váru Þið- 
randasynir. Hitt vár bjó Ketill skip sitt í Reyð- 
arfirði, því at þat stóð þar uppi, ok síðan sigldu 
þeir í haf. Þeir váru úti lengi ok tóku Kon- 
ungahellu um haustit ok settu þar upp skip 
sitt; enn siðan keypti hann sér hesta ok reið 
austr Í Jamtaland við tólfta mann til þess manns, 
er Veðormr hét. Hann var höfðingi mikill, enn 
vinátta góð var með þeim hat. Veðormr var 
Rögnvaldsson, Ketils sonar raums.  Veðormr átti 
þrjá bræðr; het einn Grímr, annarr Guttornir, 
þriði Ormarr. Þeir allir bræðr váru hermenn 
miklir ok váru á vetrum með Veðormi, enn á 
sumrum í hernaði. Ketill var þar um vetrinn 

með sína menn. Þar váru með Veðormi tvær 
konur ókunnar: önnur vann alt þat, er hon ork- 
aði, enn önnur sat at saumum ok var sú ellni. 
Hin yngri konan vann alt vel, enn illa var 
þegit at henni. Hon grét oft. Þetta hugleiddi 
Ketill. Þat var einn dag, er Ketill hafði þar 
litla stund verit, at þessi kona gekk til ár með 
klæðin, ok þó, ok síðan þó hon höfuð sitt, ok 
var hárit mikit ok fagrt ok fór vel. Ketill 
vissi hvar hon var ok gekk þangat ok mælti 
til hennar: „Hvat kvenna ertu?“ sagði hann. 
„Arneiðr heiti ek“, segir hon. Ketill mælti: 
„Hvert er kyn þitt?“ Hon svarar: „Ek ætla 
þik þat engu skifta“. Hann gróf at vandlega 
ok bað hana segja sér. Hon mælti þá með 
gráti: „Ásbjörn hét faðir minn, ok var kallaðr 
skerjablesi; hann réð fyrir Suðreyjum, ok var 
jarl yfir eyjunum eftir fall Tryggva. Síðan 
herjaði Veðormr þangat með öllum bræðrum 
sínum ok átján skipum. Þeir kómu um nótt 
til bæjar föður míns ok brendu hann inni ok 
alt karlafólk, enn konur gengu út; ok síðan 
fluttu þeir okkr móður mína hingat, er Sigríðr 
heitir, enn seldu aðrar konur allar mansali; 
er Goðormr nú formaðr eyjanna“. Þau skilja 
nú. Enn annan dag eftir mælti Ketill við Veð- 
orm: „Viltu selja mér Arnciði?“  Veðormr 
svarar: „Þú skalt fá hana fyrir hálft hundrað 
silfrs sakir okkarrar vináttu“. Þá bauð Ketill 

fé fyrir kost hennar — „því at hún skal ekki 
vinna“. Enn Veðormr lézt mundu veita henni 
kost sem öðru föruneyti hans. Á því sumri 
kómu heim bræðr Veðorms: Grímr ok Ormarr; 
þeir höfðu herjat á Svíþjóð um sumarit. Sitt 
knarrarskip átti hvárr þeira ok váru hlaðin með 
fjárhlut; váru þeir með Veðormi um vetrinn; 
enn um Várit bjuggu þeir bræðr skip sín til Ís- 
lands, ok ætluðu þéir Ketill að halda samflota; 
ok er þeir lágu fyrir Víkinni, bað Arneiðr Ket- 
il at ganga á land upp ok lesa sér aldin ok 
önnur kona með henni, cr þar var á skipinu. 
Hann lofaði henni ok bað hana skamt fara. Nú 
gengu þær á land ok kómu undir bakka einn; 
þá gerði á regn mikit. Arneiðr mælti: „Gakk 
til skips ok seg Katli, at hann komi til mín, 
því at mér er krankt“. Hon gerði svá, ok gekk 
Ketill einn saman til Arneiðar. Hon heilsar 
honum ok mælti: „kol hefi eg hér fundit“. 
Þau grófu þar sandinn ok fundu kistil einn 
fullan af silfri, ok fóru síðan til skips. Þá bauð 
ketill henni að flytja hana til frænda sinna með 
þessu fé; enn hon kaus at fylgja honum. Síð- 
an létu þeir í haf ok skildi með þeim. Kom 
Ketill skipi sínu í Reyðarfjörð ok setti upp, enn 
fór síðan heim til bús síns á Húsastaði. Enn 
hálfum mánuði síðar kom Ormarr skipi sínu í 
Reyðarfjörð, ok bauð Ketill honum heim; enn 


skip hans var upp sett. A því sumri kom Grimr 

skipi sínu á Eyrar, í þá höfn, er Knarrarsund 
heitir, ok var um vetrinn með þeim manni, er 
Þorkell hét. Enn um várit eftir nam Grímr 
sér land, þat er þaðan af var kallat Grímsnes, 
ok bjó at Búrfelli alla æfi sína. 

2. Nú er þar til at taka, er Ketill þrymr 
kaupir sér land fyrir vestan vatn þat, er Lag- 
arfljót heitir, — sá bær heitir á Arneiðarstöðum, 
— ok bjó þar síðan. Á várþingi kaupir Ketill land 
fyrir Ormar; hét þat á Örmarsstöðum; þat var 
nökkuru utar með vatninu, ok bjó Ormarr þar 
til elli. Því næst kaupir Ketill sér goðorð, ok 
gaf silfr fyrir. Enn áðr höfðu þeir Graut-Atli 
bróðir hans skift með sér fé sínu. Atli kaupir 
land fyrir austan fHjótit upp frá Hallormsstöð- * 
um, er nú heitir í Atlavík, ok bjó þar til elli; 
enn nú eru þar sauðahústóftir. Eftir þetta ger- 
ir Ketill brullaup til Arneiðar, því at hon var 
hinn mesti kvenskörungr. Þau áttu son, er 
Þiðrandi hét; hann var mikill maðr ok vænn. 
Ketill varð maðr skammlífr, ok tók Þiðrandi 
fjárhlut ok goðorð eftir föður sinn. Hávarr 
hét maðr; hann var Bersason, er kallaðr var 
Spak-Bersi. Hávarr bjó í Vallanesi. Hann átti 
konu ok tvau börn: Bersi hét son hans, enn 
Ingvildr dóttir; sá þótti þar kvenkostr bezt. 
Hennar bað Þiðrandi ok var hon honum gefin. 
Egill hét maðr; hann hafði numið Norðrfjörð 
allan ok bygði þar er kallat er á Nesi. Hann 

var kallaðr hinn rauði Egill ok var Goð- 
ormsson. Hann var kvæntr maðr, ok átti eina 
dóttur, er Ingibjörg hét. Bersi Hávarsson bað 
hennar ok var hon honum gefin; henni fylgdi 
heiman Nessland. Þau Þiðrandi ok Ingvildr 
áttu mart barna; Ketill hét son þeira, annarr 
Þorvaldr. Jóreiðr hét dóttir þeira, er var gef- 
in Síðu-Halli; önnur dóttir þeira hét Hallkatla; 
hana átti Geitir Lýtingsson, er bjó í Krossavík 
í Vápnafirði; Gró hét hin þriðja, er bjó út í 
heraði at Eyvindará. Bárðr hét son hennar. Þá 
er þeir váru fulltíða Ketill ok Þorvaldr, tók 
Þiðrandi faðir þeira sótt ok andaðist. Þeir tóku 
fé eftir föður sinn, ok máttu öngva stund sam- 
an eiga. Þorvaldr var mikill maðr ok sterkr, 
fálátr ok fastnæmr ok ríkrí heraði heima. Ket- 
ill var glaðr maðr ok málamaðr mikill. Þeir 
skiftu fé með sér ok hafði Þorvaldr Arneiðar- 
staði; enn ketill hafði goðorð ok bjó í Njarðvík 
ok var mikill höfðingi. Þorgrímr hét maðr, er 
bjó at Giljum í Jökulsdal norðr. Hann átti sér 
konu ok eina dóttur, er Droplaug hét; hon var 
væn kona ok kunni sér alt vel. Þorvaldr bað 
Droplaugar ok tókust þau ráð ok áttu þau tvá 
sonu; hét Helgi hinn ellri, enn (rrímr hinn yngri: 
þeira var vetrar munr. Þorvaldr varð cigi gam- 
all maðr ok andaðist; enn Droplaug bjó þar eft- 
ir ok synir hennar. Helgi var mikill maðr vexti, 


ok vænn ok sterkr, gleðimaðr ok bávaðasanr. 

Hann vildi ekki um búnað hugsa; vígr var hann 
manna bezt.  Grímr var mikil maðr vexti, ok 
afrendr at afli, hljóðlátr ok stiltr vel; hann var 
búmaðr mikill. Þeir bræðr vöndu sik alls kyns 
iþróttum, ok þóttu þeir þar fyrir öllum ungum 
mönnum í allri atferð sinni, svá at þeira jafn- 
ingjar fengust eigi. 

5. Bersi hét maðr, er bjó á Bersastöðum; 
hann var Özurarson. Hólmsteinn hét son Bersa; 
hann bjó á Víðivöllum hinum syðrum. Hann 
átti Áslaugu Þórisdóttur, systur Hrafnkels goða. 
Hallsteinn hét maðr, er bjó á Víðivöllum hin- 
um nyrðrum, ok var kallaðr hinn breiðdælski: 
hann var bæði auðigr ok vinsæll. Þorgerðr hét 
kona hans; þau áttu þrjá sonu: Þórðr ok Þor- 
kell ok Eindriði. Þorgeirr hét maðr, er bjó á 
Hrafnkelsstöðum. Helgi Ásbjarnarson bjó á Orms- 
stöðum upp frá Hafrsá. Hann var goðorðsmaðr; 
hann átti Droplaugu spak-Bersadóttur; þau áttu 
mart barna. Hrafnkell hét maðr; hann var 
bræðrungr Helga Ásbjarnarsonar; hann bjó at 
Hafrsá; hann var ungr. Þeir Helgi Ásbjarnar- 
son áttu goðorð báðir saman, ok fór Helgi með 
goðorðit. Þá bjó sá maðr, er Ánn hét, ok var 
kallaðr trúðr, á Gunnlaugsstöðum ofan frá Mjóva- 
nesi. Özurr hét maðr, er bjó undir Ási fyrir 
vestan Vatnit; hann var mágr Helga Ásbjarnar- 
sonar. Hjarrandi hét maðr, er bjó at Öngulsá 
fyrir austan vatn á Völlum út; hann átti dóttur 

Helga Ásbjarnarsonar, er Þorkatla hét. Þat er 
sagt, at Özurr er vitr maðr ok mjök hafðr við 
mál manna. Björn hét maðr, er bjó á Mýrum 
fyrir vestan Geitdalsá, hann var kallaðr Björn 
hinn hvíti. Hann átti dóttur Helga Ásbjarnar- 
sonar. Þat var siðr í þann tíma, at færa kon- 
um þeim kost, er á sæng hvíldu; ok svá bar 
til, at Droplaug fór at finna Imgibjörgu móður 
sína á Bersastaði, og fóru með henni tveir þræl- 
ar; þau fóru með tvá uxa, ok þar á sleða. Drop- 
laug var eina nótt uppi þar, því at mannboð 
skyldi vera á Ormsstöðum einni nótt síðar; enn 
þat var litlu fyrir várþing. Þá fóru þau heim 
ok óku eftir ísi; ok er þau kómu út um Hall- 
ormsstaði, þá fóru þrælarnir í sleðann, því at 
uxarnir kunnu þá heim. Enn er þau kómu á 
víkina fyrir sunnan Ormsstaði, þá gengu uxarn- 
ir báðir niðr Í eina vök, ok drukknuðu þau þar 
öll, ok heitir þar síðan Þrælavík.  Sauðamaðr 
Helga sagði honum einum saman tíðindin, enn 
hann bað hann engum segja. Síðan fór Helgi 
til várþings. Þar seldi hann Ormsstaði ok keypti 
Mjóvanes; fór þangat bygðum, ok þótti honum 
sér þá skjótara fyrnast lítát Droplaugar. Nökk- 
uru síðar bað Helgi Ásbjarnarson Þórdísar toddu 
dóttur brodd-Helga, ok var hon honum gefin. 
Þórir hét maðr, er bjó í Mýnesi út fyrir aust- 
an vatn; hann var kvæntr maðr ok manna vitr- 
astr. Sá maðr var á vist með honum, er Þor- 

grímr hét ok var kallaðr tordýfill. Þorfinnr hét 
maðr; hann vann til fjár sér á sumrum, enn á 
vetrum var hann vistlauss ok fór þá með kaup- 
varning sinn. Um haustit var hann á gistingu 
hjá Þóri í Mýnesi, ok sat hann við eld hjá hús- 
körlum Þóris. Þeir tóku tal mikit um þat, 
hverjar konur væri frémstar þar í heraði. Þat 
kom saman með þeim, at Droplaug á Arneiðar- 
stöðum væri fyrir flestum konum. Þá segir 
Þorgrímr: „Svá mundi þá, ef hon hefði bónda 
sinn einhlítan gert“. Þeir svöruðu:  Aldri 
höfum vér tvímæli heyrt á því“. Ok í þessu 
kemr Þórir bóndi og bað þá þegja þegar í stað. 
Líðr nóttin, ok ferr Þorfinnr brott ok kom á Arn- 
eiðarstaði ok sagði Droplaugu alt tal þeira hús- 
karla Þóris. Hon gaf sig ekki fyrst at, utan 
hon var hljóð. Einn morgun spurði Helgi móð- 
ur sína, hvat at henni væri. Hon segir þeim 
bræðrum illmælit, þat er Þorgrímr tordýfill hafði 
um hana talat — „ok munu þit hvárki þessar 
skammar hefna né annarrar, þót við mik sé 
ger“. Þeir létu sem þeir heyrðu ekki þat er 
hon talaði. Þá var Helgi þrettán vetra, enn 
Grímr tólf vetra. Litlu síðar bjuggust þeir heim- 
an ok sögðust fara skyldu á kynnisleit til Ey- 
vindarár til Gró. Þeir gengu at ísi, ok váru 
þar eina nótt, enn um morgininn stóðu þeir 
snemma upp. (Gró spurði, hvat þeir skyldi þá. 
Þeir svöruðu: „Rjúpur skulu vit veiða“. Þeir 

fóru í Mýnes ok fundu þar konu eina ok spurðu 
at bónda. Enn hon kvað þá farit hafa út á 
sanda átta saman. „Hvat gera húskarlar?“ 
kvað Helgi. Hon svarar: „Þorgrímr tordýfill 
ok Ásmundr fóru at heyi útí ey“. Síðan gengu 
þeir út ór garði ok undir ás þann, er Járnsíðu- 
lækr fellr með, ok fóru utan í eyna at þeim. 
Ásmundr var á hlassinu ok sá ferð þeira bræðra, 
ok kendi þá. Þeir tóku hestinn frá sleðanum, 
ok ætlaði Þorgrímr at ríða heim; ok í því er 
hann vildi á bak hlaupa, skaut Helgi spjóti á 
honum miðjum, ok fell Þorgrímr þegar dauðr 
niðr. Ásmundr fór heim með eykinn ok var 
hræddr. Þeir fóru ok kómu aftr til Eyvindar- 
ár. Gró spyrr, hvat þeir veiddi. Telgi svarar: 
„Vit höfum veitt tordýfil einn“. „Þótt ykkr, 
segir hon, „þykki lítils vert víg þetta, þá er 
Þórir mikils verðr ok skulu þit nú fara heim 
á Arneiðarstaði“. Ok svá gerðu þeir ok höfðu 
þar fjölmenni mikit. 

4. Þórir kom heim um aftaninn ok frétti 
tíðendi þessi ok kvað ekki til sin taka þenna 
atburð, því at Þorgrímr var lausingi Helga Ás- 
bjarnarsonar. Síðan fór Þórir til Helga Ás- 
bjarnarsonar ok sagði honum vígit, — „kalla 
ek at þú eigir eftir at tala“. Helgi sagði þat 
Satt vera. Eftir þat fór Þórir heim. Einn tíma 
talaði Droplaug við sonu sína: „Ek vil senda 
ykkr til Vápnafjarðar í Krossavík til Geitis“. 

Þeir fóru heiman ok vestr á heiði; ok er þeir 
höfðu af fjórðung, laust á fyrir þeim hríð mik- 
illi, ok vissu ekki hvar þeir fóru, fyrr enn þeir 
kómu undir húsvegg einn ok gengu um sólar- 
sinnis; þá fundu þeir dyrr, ok kendi Helgí, at 
þat var blóthús spak-Bersa. Sneru þeir brott 
þaðan ok kómu heim, er þriðjungr var eftir 
nætr, á Arneiðarstaði. Enn hríðin helzt hálfan 
mánuð ok þótti mönnum þat langt mjök. Enn 
spak-Bersi sagði þat valda svá langri hríð, er 
þeir Droplaugarsynir höfðu gengit sólarsinnis 
um goðahús hans, ok þat annat, at þeir höfðu 
eigi lýst vigi Tordýfils at lögum ok hefðu goð- 
in þessu reiðzt. Síðan fór Bersi til fundar við 
þá bræðr, ok lýstu þeir þá víginu, ok fóru síð- 
an norðr í Krossavík til Geitis. Um várit eftir 
fóru þeir Þorkell Geitisson ok Grímr ok Helgi 
til Fljótsdals til Krakalækjar-várþings; þar hitt- 
ust þeir Helgi Ásbjarnarson ok sættust á víg 
Þorgríms, ok lauk Þorkell fé fyrir. Enn Helga 
Droplaugarsyni líkaði illa, er fé kom fyrir víg 
Tordýfils, ok þótt óhefnt illmælisins. Þeir bræðr 
váru í Krossavík, ok nam Helgi lög af Þorkatli. 
Helgi fór mjök með saksóknir ok tók mjök sak- 
ir á þingmenn Helga Ásbjarnarsonar. Jafnan 
váru þeir bræðr með móður sinni. Eindriði 
Hallsteinsson hafði farit utan ok var leiddr upp 
á Írland ok hafðr þar í höftum. Þat spurðu 
bræðr hans Þorkell ok Þórðr, ok fóru utan, ok 

leystu hann út, ok fóru síðan til Íslands. Kona 
Hallsteins var þá önduð, ok bað hann Drop- 
laugar ok fekk hennar. Enn Helgi kallaði þat 
eigi sitt ráð. Síðan fór hon á Víðivöllu til bús 
með Hallsteini. Þeir bræðr Helgi ok Grímr 
fóru út í Tungu við tólfta mann til bónda þess, 
er Ingjaldr hét, ok var Niðgestsson. Hann átti 
dóttur, er Helga hét; hennar bað Grimr, ok var 
hon honum gefin. Síðan seldi Ingjaldr land 
sitt, enn keypti hálfa Arneiðarstaði, ok bjuggu 
þeir Grímr mágar báðir saman; enn Helgi Drop- 
laugarson var ýmist í Krossavík eða með þeim 
Grími. Hrafnkell kallaði til goðorðs við Helga 
Ásbjarnarson frænda sinn ok náði eigi. Þá fór 
Hrafnkell til Hólmsteins á Víðivöllu ok bað hann 
liðs. Hólmsteinn svarar: „Ekki mun ek vera 
í móti Helga Ásbjarnarsyni, því at hann hefir 
átta systur mína. Enn þat ræð ek þér, at þú 
bið Helga Droplaugarson duga þér; enn ek mun 
fá til þinemenn mína at veita þér“. Síðan fór 
Hrafnkell at finna Helga Droplaugarson ok bað 
hann liðs. Helgi svarar: „Mér þykkir Hólm- 
steinn eiga at virða þat meira við þik, at hann 
á, systur þína, enn þat er liðit er“. Hrafnkell 
biðr nú Helga hjálpa sér. Helgi mælti þá: 
„Þat ræð ek þér, at þú far á vikufresti út á 
Gunnlaugsstaði ok hitt Án trúð ok lofa hann 
mjök; enn vinátta þeira Helga Ásbjarnarsonar 
var góð, því at Ánn gaf honum marga góða 

gripi, þess skaltu spyrja Án, hversu miklar virð- 
ingar hann þykkist hafa af Helga ok lofa hann 
í hverju orði. Enn ef hann lætr vel yfir, þá 
spyr þú hann, ef hann hafi nökkuru sinni í dóm 
verit nefndr fyrir goðorð Helga Ásbjarnarsonar. 
Enn ef hann segist því eigi náð hafa, þá segðu 
honum, at honum væri betra, at gefa Helga 
Ásbjarnarsyni stóðhest sinn til þess, at hann 
næði þeiri virðing, at vera í dóminum“. Eftir 
þat skilja þeir, ok stundu síðar finnr Hrafnkell. 
Án ok talar við hann þat er Helgi hafði hon- 
um fyrir sagt. Enn Ánn sagðist freista skyldu. 
Síðan reið Hrafnkell heim. Um várit fóru menn 
til várþings. Þá nefndi Helgi Ásbjarnarson Án 
trúð í dóm, ok skyldi því þó leyna; því at Ánn 
hafði gefit Helga Ásbjarnarsyni stóðhross sjaun 
saman. Enn er Ánn var í dóm settr, lét Helgi 
Ásbjarnarson koma þófahatt á höfuð honum ok 
bað Helgi hann fátt tala. Því næst gekk Hrafn- 
kell at dómum ok þeir Droplaugarsynir ok mart 
manna með þeim. Þá gekk Helgi Droplaugar- 
son at dóminum ok þar at sem Ánn trúðr sat. 
Helgi sló sverðshjöltunum undir þófahattinn ok 
laust brott af honum ok spurði, hverr þar sæti 
Ánn segir til sín. Helgi mælti: „Hverr nefndi 
þik í dóm fyrir goðorð sitt?“ Hann svarar: 
„Helgi Ásbjarnarson gerði þat“. Þá bað Helgi 
Droplaugarson Hrafnkel nefna sér vátta ok 
stefna Helga Ásbjarnarsyni af goðorðinu; sagði 

ónýtt öll mál fyrir honum, hefði nefnt Án trúð 
í dóm. Þá gerðist þröng mikil ok búit til bar- 
daga áðr Hólmsteinn gekk í milli ok leitaði um 
sættir. Varð sú sætt þeira, at Hrafnkell skyldi 
hafa jafnlengi goðorð sem Helgi hafði áðr haft; 
enn eftir þat skyldu þeir hafa báðir saman goð- 
orð, ok skyldi Helgi þá veita Hrafnkatli at öll- 
um málum á þingum ok mannfundum ok þar 
er liðs þyrfti við. Helgi Droplaugarson mælti 
við Hrafnkel: „Nú þykkjumst ek þér lið veitt 
hafa“. Hann kvað svá vera. Nú fara menn 
heim af þinginu. 

ð. Eftir um vetrinn gerði hallæri mikit ok 
fjárfelli. Þorgeirr bóndi á Hrafnkelsstóðum lét 
mart fé. Maðr hét Þórðr, er bjó á Geirólfseyri 
fyrir vestan Skriðudalsá. Hann fæddi bar 
Helga Ásbjarnarsyni ok var ríkr at fé; þangat 
fór Þorgeirr ok keypti at honum fimm tigu á- 
sauðar ok gaf fyrir vöru. Ásauðar þess naut 
hann illa, ok gekk brott frá honum. Enn um 
haustit fór Þorgeirr sjálfr at leita fjár síns ok 
fann í kvíum á Geirólfseyri átján ær, er hann 
átti ok váru mjólkaðar. Hann spyrr konur, 
hvers ráð þat væri; enn þær sögðu, at Þórðr 
réði þvi. Þá fór hann til móts við Þórð ok 
bað hann bæta sér ok mælti vel til; bað hann 
gera, hvárt er hann vildi, fá sér tvævetra geld- 
inga jafnmarga eða fæða ærnar eftir um vetr- 
inn. Enn hann kvaðst hvárki vilja; kvaðst lítt 

njóta þess, er hann fæddi Helga Ásbjarnarsyni 
barn, ef hann skyldi hér fé fyrir gjalda. Síðan 
fór Þorgeirr á fund Helga Ásbjarnarsonar, ok 
sagði honum til. Hann svarar: „Ek vil at 
Þórðr bæti þér ok hefir þú rétt at tala ok ber 
honum til orð mín“. Þorgeirr fann Þórð ok 
fekk ekki af. Fór hann síðan til móts við Helga 
Droplaugarson ok bað hann taka við málinu, 
— „ok vil ek at þú hafir þat, er af fæst“. Ok 
at þessu tók Helgi málit. Um várit fór Helgi 
Droplaugarson á Geirólfseyri ok stefndi Þórði 
til alþingis; kallaði hann leynt hafa ásauðnum 
þjóflaunum ok stolit nytinni. Síðan fór málit 
til þings, ok váru þeir Helgi Droplaugarson ok 
Þorkell Geitisson allfjölmennir; var þar með 
þeim Ketill ór Njarðvík Helgi Ásbjarnarson 
hafði ekki lið til, at ónýta mál fyrir þeim. Þá 
báðu menn þá sættast; enn Helgi Droplaugar- 
son vildi ekki nema sjálfdæmi, ok sú varð sætt 
þeira. Enn Helgi gerði svá mörg kúgildi sem 
ærnar höfðu verit, þær er Þórðr hafði nytja 
látit.  Skildust nú at svá mæltu, ok þótti 
Helga Droplaugarsyni þetta mál hafa at óskum 
gengit. 


Úr 8. kap. í Droplaugarsona sögn. 


Því næst kómu út í Reyðarfirði synir Hall- 
steins Þórðr ok Þorkell, enn Eindriði var and- 
aðr, er þeir kómu til Írlands. 


Upphaf 9. kap. í Droplaugarsona sögu. 


Um várit eftir! sendi Flosi frá Svínafelli orð 
Þorkatli Geitissyni, at hann skyldi fjölmenna 
norðan til hans. Vildi Flosi stefna til óhelgi 
Arnóri Örnólfssyni, bróður Halldórs í Skógum; 
þann mann hafði Flosi vega látit. Þorkell safn- 
aði at sér liði ok váru þeir saman þrír tigir. 
Hann bað Helga Droplaugarson fara með sér. 
Helgi svarar: #„Skyldr ok fúss væra ek at fara 
þessa ferð, enn krankr em ek ok mun ek heima 
vera“. Þorkell spurði Grím ef hann vildi fara. 
Enn Grímr lézt eigi mundu ganga frá Helga 
sjúkum. Síðan fór Þorkell með þrjá tigu manna 
suðr til Svínafells; þaðan fóru þeir Flosi vestr 
i Skóga með hundrað manna. 


„elsa 


07) Vorið eftir útkomu Hallsteinssona. 


Vísnaskýringar. 





1 (Helgi Ásbjarnarson). Ek á í mörk!, es miðlegg 
tveggja daga? myrkvir, margan spæing? í hljóði — ek ber 
fram Heiðs hrannvarg“ — at Meita mótstafirð, þeir eg 
vinna styrð, sækja mik minna, hildarbörrum hrælækjar 
hjarra?. 

1. skógr. — 2. miðleggr tveggja daga, nótt. — 3. spæ- 
ingr, spæjari, njósnarmaðr. — 4. Heiðr, jötunn eða dvergr; 


Heiðs hrannvargr, dvergafar, skáldskapr. — 5. Meiti, 
sækonungr; Metta mót, orrusta, Meta mótstafr, mann- 
kenning. — 6. styrr, ófriðr. — 7. hjarn, hjara, löm; 


hildr, orrusta; hildar barr, búinn til orrustu(?) hræ- 
lækr, blóð. 

Eg á marga njósnarmenn í skóginum, þegar nótt fer 
að dimma — eg yrki um það — (svo) að ófriðarmenn 


munu síðr sækja að mér. 


2 (Grímr Droplaugarson). Seims hirðidraugar! 
hlógu, þás særðum Grími vas of unninn harmr sunnr; 
lítil hlít vas at því. Nú tér fullar mars Freyr? þjóta 
annan veg í fjöllum Fljóts?ð. Ek fregn auðskata“ dauðan 
at fári. 

1. seimr, auðr; seims hirðidraugr, mannkenning. — 2. 
fullr, sjór; fullar marr, sjávarhestr, skip. — 3. fjöll Fljóts, 
Lagarfljóts eða Fljótsdalshéraðsfjöll. — 4. mannkenning. 

Menn hlógu, þegar Grími særðum var unninn harmr 
fyrir sunnan; enn ekki var gagn að því. Nú segi eg 
þjóta annan veg í Fljótsdalshéraðsfjöllum (í Héraðs bú- 
um) Eg hefi frétt, að höfðinginn sé dauðr. 


3 (Grímr Droplaugarson). Þóttumk nú reka, nekk- 
vat at gnógu, vígs Helga við naddarógs inni'; enn þat 
hlægir hug minn. Egg beit Munins teiti? vák armglóð- 
ar eyði?  Nús böðgjörnum Bjarna efni at hefna mágs. 

1. naddr, oddhvass broddr, ör; nadda róg, orrusta; 
orru8tu-innir, sá sem innir bardaga af höndum, hermaðr. 
— 2. Muninn, annar hrafna Óðins, hér venjulegr hrafn; 
teitir, sá sem gleðr; munins teitir, bardagamaðr. — 3. 
armglóðar gulls eyðir, manukenning. 

Eg þykist nú hafa hefnt vígs Helga við kappann, og 
gleðst eg af því. Sverðið beit hann; eg vá hann. Nú 


er hinum herskáa Bjarna efni að hefna mágs sins. 


4 (Grímr Droplaugarson).  Ulfr ennibjalfa! sleit 
meginjarðu harðgrams?; snörp egg kend ór hendi Helga 
kom í leggi árum hildarborðs!, þás hræmána úrfræning- 
arð rendu honum fjörbrautir? endr at morði. 

1. ennibjalf, hlíf, hjálmr; wlfr hjálms, sverð. — 2. 
harðgramr, sverð; meginjörð harðgrams, skjöldr. — 3. 
hræmáni, sverð, hræmána úr, blóð. — 4. blóðfræningar., 
blóðbogar. — 5. hildar borð, skjöldr; skjaldar árr, mann- 
kenning. 

Sleit í 1. vo. er tilgáta Konr. Gíslas. í 'Udvalg' Kh. 
1892, af því að bezt væri of máttlaust orð í þessu san- 
bandi. — Vísau er ef til vill eitthvað úr lagi færð. 

Sverðið beit skjúldiun, snörp egg, sem menn kenna á, 
úr hendi Helga kom í leggi móunum, þá er blóð. 


ið rann um brjóst honum í bardaganum. 

6 (Grímr Droplaugarson). Helgi varðisk herjum; 
hjörr gall at valfalli; þat þegns verk í styr knáttu þjóðir 
fregna vítt, þá es Göndlar stígs gnývirðir!, heiðr? at hild- 
arveðri, gerði þrjá bjálms áruð sára at vígi. 

1. Göndul, valkyrja, Göndlar stígr, orrusta, orrustu 
gnývirðir, sá sem virðir orrustu gnýinn, mannkenning. — 
2. heiðr, ágætr. — 3. hjálms árr, mannkenning. 

Helgi varðist óvinum sínum; það verk hans gátu þjóðir 


víða frétt, þá er hann í bardaganum særði þrjá menn. 


6 (Grímr Droplaugarson). Unnar viggs örbeitir! 
varð endr at liggja úti, við ótta, átta dægr, síz of bendak 
víg, þás hjörhríðar Móði?, snarr sverða herðandi, lét sár- 
vand? standa roðinn á Seima þverri“. 

1. Unnar viggr, skip; skips örbeitir, maðr. — 2. Móði, 
sonr Þórs; hjörhríðar Móði, mannkenning. — 3. sárvandr 
= sárvöndr, sverð. — 4. seimr, gull, seuna þverrir, sá 
er eyðir gulli, mannkenning. 

Eg varð að liggja úti við ótta átta dægr, eftir er ep 
vann vígið, þá er eg lét blóðugt sverðið standa á Helga 


Ásbjarnarsyni. 





Nöfn. 





Aðalból, bær í Jökulsdal í 
N.-M.s. 2, 3, 5, 81. 

Álfgerðr læknir 197. 

Ánn trúðr 148, 158, 154. 

Arneiðarstaðir, bær í Fljóts- 
dal í SM. 25, 26, 28, 
31, 85, 36, 89, 41, 44, 45, 
55, 79, 76, 91, 92, 108, 
108, 136, 189. 

Arneiðr Ásbjarnardóttir 144, 
146. 

Arneiðr (Helgadóttir) 22, 
23, 25, 96. 

Arnoddr 130, 132. 

Arnórr Örnólfsson 157. 

Ásbjörn Hrafnkelsson (Freys- 
goða) 1—5. 

Ásbjörn skerjablesi 144. 

Ásbjörn vegghamarr 59— 
64, 67. 

Áslaug Þórisdóttir 148. 

Ásmundr 151. 

Áss, bær í Fellum í N.-M.s. 
46, 190, 123. 


Atlavík, eyðibýli í Fljótsdal 
í S.-M.s. 146. 

Atli = graut-Atli Þiðranda- 
son 143, 146, 

Austfirðir 21, 60, 99. 


Bakkavað (á Lagarfljóti) 
61. 

Bakki, bær í Borgarfirði í 
N.-M.s. 79, 80. 

Bakki, bær í Fljótsdalshér- 
aði 129. 

Bárðr Gróuson 127. 

Bersastaðir, bær í Fljóts- 
dal 25, 31, 47, 108, 107, 
109. 

Bersi Hávarsson 146. 

Bersi Özurarson 25, 28, 29, 
31, 83, 47—52, 64—56, 
103—105, 107, 110, 112 
148, 152. 

Bjarnarsker 114. 

Bjarni brodd-Helgason 32, 


71, 98—98, 134. 
11 

Björgólfr Hallsteinsson 107. 
Björgólfr jarl 11, 16, 20. 
103. 
Björn bóndi 118, 114. 
Björn hinn hvíti 120, 1983, 
126, 129, 189, 149. 
Björn á Nesi 118. 
Björn í Snotrunesi 113— 
114. 
Bolungarvöllr 180. 
Borgarfjörðr í N.-Múlas. 5, 
23, 12, 79, 87, 91, 118. 
Borgfirðingar 89. 
Bóndastaðir, bær í Fljóts- 
dalshéraði 28. 
Brodd-Helgi 82, 149. 
Búrfell, bær í Grímsnesi 
146. 
Brunnlækjarbrunnar, ör- 
nefni í Fljótsdal 82. 


Desjarmýrr, bær í Borg- 
arfirði í N.-Múlas. 118. 
Droplaug Björgólfadóttir 16 
—20, 22, 25—81, 385— 
87, 44, 50, 108, 105— 
108, 115, 116. 

Droplaug Bersadóttir 148, 
149. 

Droplaug 
147, 150. 

Droplaugarsynir 31, 41, 44, 
46, 50, 565, 79—82, 85, 
88, 106, 107, 118. 


Þorgrímsdóttir 





NÖFN. 


Egill Goðormsson 
147. 

Eið, bær í Fljótsdalshéraði 
128, 199. 

Eiðaskógr 189. 

Einarr Þveræingr 128. 

Eindriði Hallsteinsson 148, 
152. 

Ekkjufell, bær í Fellum í 
N.-Múlas. 187. 

Eyjafjörðr 128. 

Eyrar — Eyrarbakki 146. 

Eyrargilsá 188. 

Eyvindará, bær í Fljóts- 
dalshéraði 30, 34, 39, 44, 


rauði 


5), 54, 65, 118, 129, 
127. 

Eyvindardalr í S.-Múlas. 
121, 122. 


Eyvör Þórisdóttir 2. 


Fannardalr í S.-Múlas. 119, 
121. 

Fannstöð — Hvannstóð, bær 
í Borgarf. í N..M.s. 91. 

Finngeirr 137—-139. 

Fiunstaðir, bær í 
dalshéraði 40, 41. 

Fljótsdalr 1, 3, 5, 59, 159. 

Fljótsdalshérað 3, 5, 8, 26, 
59, 95, 1082. 

Fljótsdælir 38, 48. 

Flói, sveit í Árness. 59. 

Flosi Þórðarson =— Brennu- 
Flosi 157. 


Fljóts- 


NOFN. 


Freyr 111. 

Fljót = Lagarfljót. 
Frigg 111. 
Færeyjar 116. 


Gauss víkingr 188, 139. 

Gautavík í Berufirði 57. 

Gefjon hin fjölkunniga 139. 

Geirólfseyrr, fornbær í 
Skriðudal 155, 156. 

Geitavík í N.-M.s. 79. 

Geitdalsá í Fljótsdalshéraði 
149. 

Geitir jötunn 14, 20, 21. 

Geitir Lýtingsson 8, 9, 
147, 151, 152. 

Geitishamarr 14, 20. 

Geitishellir 20. 

Geitissúlur 14. 

Gellir Þorkelsson 
102. 

Gestr = Gunnarr Þiðranda, 
bani 99. 

Gil, bær í Jökulsdal í N.- 
Múlas. 27, 147. 

Gilsárteigr, bær í Fljóts- 
dalshéraði 5. 

Glúmr á Glúmsstöðum 1, 2. 

Glúmr 129, 181, 132. 

Glúmsstaðir, bær í Fljóts- 
dal 1. 

Grímr Droplaugarson 26— 
28, 29, 38—41, 47, 50, 
52, 63, 76, 77, 84, 87, 


99, 101 


168, 


108— 112, 116, 117, 128 
— 140, 147, 152, 1583. 
Grímr Hallernuson 22, “28, 
26. 
Grímsá 
89. 

Grímsbygðir, „örnefni í 
Vopnaf. 135. 

Grímshellir, örnefni í Fljóts- 
dalshéraði 136. 

Gróa 23, 29, 30, 34, 39, 
44, 45, ö4, 55, 118, 197. 

Gróa Þiðrandadóttir 147, 
161. 

Guðrún Ósvífrsdóttir 98— 
102. 

Gunnarr á Bóndastöðum 26 
—28. 

Gunnarr Þiðrandabani 67, 
68, 71, 74, 77—80, 82, 
85, 88, 91—94, 98— 102, 
137. 

Gunnlaugsstaðir, bær í 
Fljótsdalshéraði 148. 

Gunnarsdæld, örnefni í Aust- 
fjörðum 78. 

Gunnsteinn goði Borgfirð- 
inga 88—91. 

Gunnsteinn ór Innri Krossa- 
vík 117. 

Gunnsteinn Þorbjarnarson 
kóreks, 60, 63, 64, 66, 
67, 69—T1, 72—73, 82. 

Guttormr Rögnvaldsson 
148, 144. 


í Fljótsdalshéraði 


11* 

Gönguskarð í 
héraði 70, 78. 


Fljótadals- 


Hafrsá, bær í Fljótsdals- 
héraði 148. 

Hákon á Hákonarstöðum 2. 

Hákon jarl 57, 58. 

Hákonarstaðir, bær á Jök- 
ulsdal 4. 

Hallerna 22. 

Halldórr í Skógum 157. 

Hallkatla Þiðrandadóttir 7. 

Hallormsstaðir, bær í Fljóts- 
dal (eða í Skógum) í S.- 
Múlas. 146, 149. 

Hallr = Síðu-Hallr 147. 

Hallsteinn í Jórvík 24. 

Hallsteinn á Víðivöllum 
102—108, 116, 116, 148, 
153. 

Hallsteinssynir 106, 180. 

Hálogaland í Noregi 98, 
102. 

Háls = Hallormsstaðaháls í 
Fljótsdalshéraði 190. 

Hávarr Bersason 146. 

Heiðarauðr, hestr 56. 

Helga Ingjaldsdóttir 153, 
139. 

Helga Þorbjarnardóttir 46 
—50. 

Helgafell, bær í Snæfells- 
ness. 98, 99. 

Helgi hinn magri frá 
Straumi 118, 124. 


Helgi Ásbjarnarson, goði, 
8, 81, 84, 45, 46, 71, 92 ' 
—94, 96—98, 106, 118, 
114, 116, 117, 119— 135. 

Helgi Droplaugarson 26, 
öl, 87, 46—56, 73—78, 
81—87, 89—98, 104, 105, 
107—119, 191—197, 184, 
140. 

Horjólfr (= Björgólfr) Hall- 
steinsson 116. 

Hjaltland 10, 14, 21. 

Hjarðarhagi, bær í Jökuls- 
dal 128. 

Hjarrandi at Öngulsá 181, 
124—126, 129, 182. 

Hlaðir í Noregi 57. 

Hlaupandaastaðir 61. 

Hof, fornbýli í Fljótsdala- 
héraði == ? Kirkjubær í 
Tungu 8. 

Hof, bær í Norðfirði 119. 

Hof, bær og kirkjustaðr í 
Vopnafirði 82, 71, 98, 95. 

Hornafjörðr 187. 

Hólmsteinn Bersason 148, 
153, 155. 

Hrafnkell goði Þórisson 8, 
ðl, 103, 106, 117, 135— 
187, 148. 

Hrafnkelsdalr 2, 3. 

Hrafnkelsstaðir í  Hrafn- 
kelsdal 1, 148, 155. 

Hreiðarr 59, 53, 55. 


NOFN. 


——— 


Hreiðarsstaðir, bær í Fljóts- 
dalshéraði 52, 55. 

Hróarr Tungu-goði 8, 9, 57 
—59, 71. 

Hróarstunga 8, 59, 6l. 

Hrísastaðir, bær í Skriðu- 
dal í S.-Múlas. 143, 145. 

Hrollaugsstaðir, bær í Fljóts- 
dalshéraði 129. 

Hvannstóð — Fannstöð. 

Höfði, bær í Fljótadalshér- 
aði 121, 126, 133. 

Höfn, bær í Borgarfirði í 
N.-Múlas. 23. 

Höskuldr 
139. 


Ígull 121, 128. 

Ingibjörg Egilsdóttir 147. 

Ingibjörg móðir Droplaug- 
ar 149. 

Ingjaldr Nið-Gestsson 136, 
137, 139, 140. 

Ingjaldr Þorvaldsson 140. 

Ingólfr Þorsteinsson 8. 

Ingvildr Hávarsdóttir 148, 
149. 

Inni-Krákr, hestr 80, 44, 
47, bÁ. 


Þorgeirsson 8, 


Írland 152. 
island 8, 23, 25, 58, 100, 
107. 139, 140. 


Jamtaland í Noregi 148. 

Jóreiðr Þíðrandadóttir 147. 

Jórunn Einarsdóttir 128, 
„1883. 

Jórvík, bær í Fljótsdalshér- 
aði 24. 

Jökulsá (á brú) 8, 189, 188. 

Jökulsdalr 2, 25, 26, 128. 


Kálfshváll, örnefni í Ey- 
vindardal í S.-Múlas. 122. 

Kálfsvaðseyrr, örnefni í Ey- 
vindardal 123. 

Kári, bróðir Hjarranda 1821, 
124. 

Ketill raumr Í. 

Ketill eldri þrymr Þið- 
randason 141, 144, 145. 

Ketill yngri þrymr Þið- 
randason 6, 9, 24, 60 — 
68. 

Ketilormr 129, 132. 

Kiðjafell, þingstaðr á, 92, 
96 


Kiðjahvammr, örnefni í 
Fljótsdalshéraði 69, "70. 
Kjartan Óláfsson 8. 
Knarrarsund (á Eyrum) 146. 
Knútusel í Eyvindardal 121. 
Konungahella í Noregi 148. 
Kórekr — Þorbjörn kórekr 
60, 70, 71. 
Kóreksstaðir í Fljótsdals- 
héraði 60, 61, 72. 
Kórekssynir (Gunnsteinn 
og Þorkell) 66, 68. 
Krakalækjar várþing 152. 


Krossavík, bær í Vopnafirði 
(Innri K.) 117. 

Krossavík, bær í Vopna- 
firði (hin ytri) 7, 8, 9, 
58, 72, 92, 116, 128, 1383, 
135. 


Lagartljót = Fljót 5, 8, 24, 
30, 32, 35, 50, 60, 6l, 
183, 146. 

Lambanesþing 129. 

Laxáróss í Dölum 99, 101, 
102. 

Ljósavatn, bær í S.-Þing- 
eyjars. 139. 

Lónsheiðr 116. 

Meðalnes, bær í Fljótsdala- 
héraði 50. 

Miðbær í 
119. 

Miðfirðir í Austfjörðum 89. 

Mjóvanes, bær í Fljótsdala- 
héraði 33, 45, Tá, 92, 94, 
97, 114, 117, 120, 128. 

Múlaþing 117. 

Mýnes, bær í Fljótsdalshér- 
aði 34, 35, 40, 149, 151. 

Myýnes-Þórir = Þórir í Mý- 
nesi 34, 40. 

Mýrar, bær í Skriðudal 120, 
149. 

Mývatn 99. 

Möðrudalsheiðr 78. 


Norðríirði 117, 


Naustadæli 78. 

Nes, bær í Austfjörðum 118. 

Nes, bær í Norðrfirði 146, 
147. 

Niðaróss í Þrándheimi 57. 

Njarðvík í Austfjörðum 5, 
9, 23, 59, 61—63, 69, 73, 
75, 78. 92, 136, 147, 
156. 

Njarðvíkingar 24, 26, 37, 
60. 


Nollarr 45—50, 55, 56. 

Nollarsstaðir, fornbýli í 
Fljótsdal 46, 47, 50, 55. 

Norðrfjörðr — Norðfjörðr 
117, 118, 146. 

Noregr 57, 98. 


Oddbjörg Glúmsdóttir 1, 2. 

Oddmarslækr, fyrir vestan 
Eiðaskóg 129. 

Oddr (á Oddsstöðum) 8. 

Oddsstaðahöfði (í Skógum) 
82. 


NOFN. 


Oddsstaðir í Skógum í S.- 

Múlas. 4, 5, 81, 32. 
Ormarr 143, 145, 1486. 
Ormarsstaðir, bær í Fellum 

í N.-Múlas. 146. 
Ormsstaðir, bær í Fljóts- 

dalshéraði 5, 148, 149. 
Ormateinn Bersason 25, 56. 
Óss 62, 70, 78. 


Ragnheiðr Helgadóttir 82. 

Rangá í Fljótsdalshéraði 8, 
129. 

Rangárvellir 59. 

Rannveig 26. 

Rannveig Helgadóttir 38. 

Rannveig (brestingr) kona 
Þórgríms skinnhúfu 117, 
118. 

Reyðarfjörðr 29, 116, 139, 
143, 145. 

Rögnvaldr Ketilsson 143. 


Sandbrekka, bær í Fljóts- 
dalshéraði 73. 

Seyðarfjörðr — Seyðisfjörðr 
118. 

Sandlækr 61. 

Selfljót 5. 

Síða 59. 

Sigríðr, 
144. 

Sigriðr systir Finngoeirs 
138. 

Sigurðr skarfr 120, 124. 

Sigvatr Hallsteinsson 103. 

Skagafell í KEyvindardal 
121. 

Skálanes, bær í Vopnafirði 
76. 

Skálavík, bær í Vopnafirði 
ö8. 


móðir Arneiðar 

Skeggjastaðir, bærí Fellum 
í N.-Múlas. 47, 48, 50, 
58, 56. 

Skógar, bær undir Eyja- 
fjöllum 157. 

Skriðudalr — Skriðdalr, 
sveit í S.-Múlas. 4, 143. 

Skriðudalsá 156. j 

Sköfnungr, sverð 100. 

Smjörvatnsheiðr 116. 

Snorri Hallsteinsson 103. 

Snotrunes, bær í Borgar- 
firði í N.-Múlas. 72, 79, 
118. 

Snæfell, fjall austanvert við 
Vopnafjörð (í Krossavíkr 
fjöllum) 185. 

Snæholtsskógar í Fljótsdals- 
héraði 41. 

Sogn í Noregi 137. 

Spak-Bersi — Bersi 
arson 25. 

Straumr, bær í Fljótsdals- 
hérði 118, 124. 

Suðreyjar við Skotland 144. 

Svartr þræll 37, 38. 

Sveinungr á Bakka í Borg- 
arfirði 79—-89, 91, 92. 

Svínafell, bær í Öræfum í 
Skaftafellssýslu 157. 

Svíþjóð 145. 


Tjaldsteinn 186. 

Tófa hlíðarsól Þorkelsdótt- 
ir 118. 

Tókastaðir, bær í 
dalshéraði 40. 

Torfastaðir, bær í Jökuls- 
árhlíð 118. 

Tryggvi 144. 

Tunga = Hróarstunga 8. 


Unaóss (Selfljóts 68?) í 
Fljótsdalshéraði 10. 


Ögzur- 


Fljóts- 


Upplönd í Svíþjóð 138. 

Uppsalir í Svíþjóð. 

Uppsalir, bær í Fljótsdals- 
héraði 39. 

Útmannasveit ( = Úthérað) 
60. 


V alagilsá 122. 

Vallanes, bær og kirkju- 
staðr í S.-Múlasýslu 39, 
146. 

Vallholt, bær í Fljótsdals- 
héraði 24. | 

Vápnafjörðr 7, 8, 38, 58, 
71, 95, 147. 

Vápnfirðingar 75. 

Veðormr Rögnvaldsson 143, 
144. 


Vellir, sveit í Fljótsdals- 
héraði 39. 

Víðivellir, nyrðri, í bær 
Fljótsdal 115, 120, 148. 

Víðivellir, syðri, bær í 
Fljótsdal. 

Vindgjá 78. 


Víkin í Noregi 1456. 
Virkihús, fornbýli í Njarð- 
vík 65. 


BÞangbrandr prestr 140. 

Þiðrandaþúía í Njarðvík 65. 

Þiðrandi hinn gamli ó, 7. 

Þiðrandi faðir Atla og Ket- 
ils 143. 

Þiðrandi Geitisson 
57—69, 71, 79. 


1—9, 


Þiðrandi Ketilsson 146, 147. 

Þinghöfði á Krakalækjar- 
þingi 117, 119. 

Þjórsárdalr 1. 

Þórarinn molduxi 118, 120. 

Þórarinn ór Seyðarfirði 118. 

Þorbjörn húskarl Gró 118, 
130. 

Þorbjörn Kóreksson 60, 61, 
71, 72 


Þorbjörn á Skeggjastöðum46. " 


Þórdís brestingr 28. 

Þórdís í Eyvindardal 122. 

Þórdís todda brodd-Helga- 
dóttir 38, 85, 92—98 
129— 181, 139, 149. 

Þórdís kona Þorsteins 113, 
114, 117, 118. 

Þórðr Ígulason 191, 193. 

Þorfinnr 150. 

Þorgerðarstaðir, bær í Fljóts- 
dal 1. 

Þorgerðr á Þorgerðarstöð- 
um Í, 2. 

ÞDorgerðr kona Hallsteins148. 

Þorgeirr á Hrafnkelsstöð- 
um 148, 156, 156. 

Þorgilsiþræll 115. 

Þorgrímr faðir Droplaugar 
147. 

Þorgrímr í Hjarðarhaga 128. 

Þorgrímr skinnhúfa 117— 
120. 

Þorgrimr tordyfill 34—38, 
40—44. 45, 49, 149— 152. 

Þórir Hrafnkelsson Í, 2. 

Þórir í Mýnesi 34—36, 40, 
44, 45. 

Þorkatla Helgadóttir 149. 

Þorkell Eyjólfsson 98—202. 

Þorkell Geitisson 7, 9, 73 
— 76, 91, 98, 116, 128, 
138, '135. 

Þorkell Hallsteinsson 148. 

Þorkell fullspakr Ketilsson 
94, T3—T6, 92, 186. 








Dorkoll ór ínnri Krossavík 

117. 

Þorkell stýrimaðr 187. 

Þorkell  svartaskáld 118, 
121, 124, 126, 197. 

Þorkell á Torfastöðum 118. 

Þorkell trani 28, 129— 183, 
137, 189. 

Þorkell Þorbjarnarson (Kó- 
reksson) 61, 68—70. 

Þorlákr 188. 

Þórlaug Bersadóttir 25, 91. 

Þórr 111, 112. 

Þórsá á Skotlandi (á Kata- 
nesi) 28. 

Þorsteinn á Desjarmýri 
113, 117. 

ÞDorvaldr Grímson 140. 

ÞDorvaldr Ingjaldsson 140. 

Þorvaldr Þiðrandason 7, 9 
—28, 87, 88, 147. 

Þrándheimr í Noregi 57. 

Drum-Ketill = Ketill þrymr 


6. 

Þrælavík við Lagarfljót 32, 
149. 

ÞDuríðarstaðir, bær í Fljóts- 
dal 2. 

Þuríðr Hámundardóttir |. 

Þverá — Munka-Þverá í 
Eyjafirði 128. 


Ölviðr á Oddsstöðum 8—5. 
Öngulsá, fornbær á Völlum 
í Fljótsdalshéraði = ? 

Höfði á Völlum 148. 
Öræfagil í Fljótsdal 109. 
Ögzurr undir Ási 120, 128, 

125, 126, 148. 

undarhólmi, segir meðal annars.um útgáfuna á Ís- 
lendinga sögum (sjá Nátionaltidende 28. íesbr. 
1895): „Þess voru eigi allfá dæmi fyrir mannsaldri. 
síðan — um 1864 — að ungir gáfumenn á konnslu- 
skólum legðu, auk skyldunáms, stund á einhverja 
námsgrein, er þeir kusu. að eigin geðþótta, t. a. m 

hina norrænu forntungu. 

Vera má að slíkt hið sama eigi sjer enn í stað, 

en um þessat mundir þykir vist okki mikið varið í 
þess konar nám, þar eð það „borgar sig“ vart. 

En ganga má að því vísu, að ýmsir kennendur hafi 
ekki eingöngu á æskuárunum numið nokkuð í nor- 
rænu, en haldið og kunnáttir sinni við og aukið | 
hana „eptir því sem færi gafst, með því að lesa ein- 
hverja fornsögu á frummálinu. En líklega hefir 
eigi farið fyrir mörgum eii8 og þeim, er þetta rit- 
ar: Norrænan varð honum að velfallinni brá yfir „| 
til hinna nýrri bókmennta Íslands, -en í þeim op 
ekki allfátt það, sem maklegt.er viðkynningar. Fram 

að þessu hafa þær útgáfur af fornsögunum, sem: 
kostur hefir verið á, optast verið harla dýrar; mun 
því vinum norrænnar tungu, ef til vill þykja mik- | 

; 
| 


1 Petersen, yfirkennari í Allinge A 
| 
| 
| 
| 


-ils um vert, er þeir spyrja, að á seinni árum hafi Á 
Íslandi verið byrjað að gefa út allar Íslendingasög- 
ur í alþýðlegri útgáfu, svo ódýrri, að hún geti kom- 
ist inn á hvert einasta heimili þar í landi, hversu 
fátækt sem er“. Á 

